
Gemoedsrus plus rente. 


Dis die volle veilige voordeel wat vernuftige beleagers by 
Volkskas trek. 

Die wet bepaal die maksimum rentekoerse, Volkskas betaal 
dit. Maar hoë rentekoerse is nie die enigste voordeel waama 
beleggers soek nie. Hoë, hoë rentekoerse kan groter risiko's 
beteken. Dis 'n ekonomiese feit. Daarom is die bankvaste 
sekuriteit van die instansie waar u u belegging maak van die 
belang. En dis die waarborg van veiligheid wat u by 

olkskas kry, want Volkskas spesialiseer in veiligheid. U kan 
reken op die Volkskaswaarborg van `n tradisie van maksimum 
sekuriteit en professionele kundigheid in geldsake. Dis deel 
van die vaste bates wat u rente en u belegging rugsteun. 

Spaarrekening: .% .`.. ME ME EN 
Ukan reken op die bank van u lewe 


(Geregistreerde Handelsbank) 














ooN SA 


Die 


Hervormer 


Redakteur: 


Ds. Joh. Dreyer, 
Van Riebeeckstraat 97, Potchefstroom. 


Redaksie: 


Vroue Rubriek: Mev. Marie Dreyer. 
Prof. dr. P. $S. Dreyer; Dr. P. J. T. Koekemoer; 
Dr. D. J. C. van Wyk; Prof. dr. F. J. van Zyl. 





GAL Ds. P. M. PRE ie Publikasies 
en Beriggewing. 
Posbus 2368, Pretoria. 
Buiteblad: Kerk van Parys i.s us AG... 8 
INHOUD 

Israel, in, die branding. oë Psa as Ao AE SANG E Redakteur 
biePtiEte-Metians HUIS Ad Ee EE sad. 78 M. J. v. Schalkwyk 
Die Apostoliese Seënbede  ... mus are OT. AT W. M. Keuter 
Besondere gawes van die Heilige Gees (1) .. mm. TES M. J. Beukes 
Parys se halfseeuiees. . DosslbaUy Va s5 Ee se (OES D. C. Grobler 
GEM r ee ER OE MM. EP EE REEN Die dd Ingestuur 
Die Nederlandse kerke en ons bande met hulle (3) 18 ... Joh. Dreyer 
Verbande en Perspektiewe (4)  .. Here! Oearom vidrM ig. C. H. Rautenbach 
Van dominee tot doktor  .. uu ius an PP RE vis 
Bld MOdIEndE ... Fa Mandkrei diese. gros hie gede 
nGepaste: loflied? dv DATRNSY KE BAY BEDRAG 19. sd A.J. G. Dreyer 
Korinthe — ou Bybelstad (83) .. os ap ak BOE ras P. J. T. Koekemoer 
Lesers skryf B. DIEWDA TERT re n PA 
Lutherse Kerk in S.A. en Kerkvereniging ....  ... is nat ns moel Joh. Dreyer 
Ons bejaardes (3) Oor die ou-dag ... uu somer P. J. T. Koekemoer 
Hervormde predikantsvroue in S.A. (35) ae il ede H. M. Rex 
Handleiding vir jeugleiers .... .. mm Mee (mum em AARD PA P. A. Geyser 
Kritiek en kommentaar op geloofsleer (B) .. .. 28 H. G. v.d. Westhuizen 
MusEstiskusignds Pa ees sus kase ie ab ME D. J. Vorster 
'n Nuwe manier van nagmaalsbediening .... da EO es Joh. Dreyer 
Die Bybelgenootskap se Skrifdele Taalverslag ... 30 .. N. Turley 
Lees!” ees! LeeslI... aa es ID 
Amptelike berigte ... mu ae ai ab ET EMM 31 
Memoriams en doodsberigte ... .. uu la EF weed 

Jaargang LXVI Nr. 3 


Die Hervormer, Junie 1975, bladsy 1 
























































Dat die volk van Israel in die branding was en 
is lê voor die hand. Juis omdat Israel die ou testa- 
mentiese uitverkore volk van die Here is, juis daarom 
is dit nie vreemd, dat hy in die branding is nie. Sy 
roeping, sy uitverkorenheid, sy apartheid onder die 
volkere bring dit as vanself voort, sowel van die 
kant van God as van die kant van die mens. 


VAN DIE KANT VAN GOD! 


Omdat God Israel uitverkies het uit al die volke 
wat op die aarde is (om) sy eiendomsvolk te wees, 
en dit nie omdat julle meer was as al die ander 
volke nie, want julle was die geringste van al die 
volke, maar omdat die Here julle liefgehad het” 
(Deutr. 7:7 en 8), daarom sal Hy besoeking doen 
oor al die ongeregtighede van sy so bevoorregte 
volk. Die voorregting bring as vanself meerdere en 
swaardere verpligtinge mee. En dit is nie alleen 
Deuteronomium wat dit leer nie, maar ook byvoor- 
beeld die profeet Amos wat in die Naam van sy God 
sê: Julle alleen het Ek geken uit al die geslagte van 
die aarde; daarom sal Ek by julle besoeking doen 
oor al julle ongeregtighede” (3:12). En ook die 
Nuwe Testament leer dat meerdere voorregte, meer- 
dere verpligtinge meebring. Die oordeel begin 
immers by die huis van die Here (1 Petrus 4:17). 


Israel wil uit die branding wegbly, maar slaag 
van weë sy afsonderlikheid juis nie daar in nie. 
Hierdie afsonderlikheid was en is juis dié probleem 
vir Israel. Israel wil ,apart” van die ,,gojim” (die 
heidene) lewe ook in die sin, dat hy sy geroepen- 
heid en die voorregte wat dit meebring vir homself 
hou en daardeur sy Godsgeloof nie uitdra en nie 
uitgedra het tot die volkere van die wêreld nie. Dit 
was nie net Jona, die profeet, wat onwillig was om 
die woord van God tot die heidense Ninevé te bring 
nie. Israel het die volke rondom hom links laat lê en 
was blykbaar tevrede met enkele Jodegenote (Mat. 
23:15) maar God het Israel geroep tot 'n getuie en 
tot 'n seën vir ,,al die geslagte van die aarde” (Gen. 
12:23). 


OOK VAN DIE KANT VAN DIE MENS! 


Ja, ook van hierdie kant bring Israel se bevoor- 
regting en uitverkiesing hom as vanself in die bran- 
ding. Dit is so omdat bevoorregting en uitverkoren- 
heid afguns verwek, wat op sy beurt weer vyandig- 
heid na vore bring. So was dit met die volk van 
Israel van sy beginjare af tot vandag toe: in Kanaan, 
in Egipte, in Babilon asook in Europa. Israel is en bly 

'n omstrede volk in die branding van die volkere- 
wêreld. Nou is Israel weer in die branding in die 
Midde-Ooste deur die Arabiese volke. Selfs in die 
vergadering van die Verenigde Nasies het dit sterk 
na vore gekom met die optrede van Arafat, die Pa- 
lestyne se terroristeleier, wat 'n applous met sy 
verskyning aldaar gekry het. Ook in dié hoë ver- 
gadering is Israel gesien as die sondebok. Ook daar 
is hy in die branding. 


Israel meen om met reg aanspraak te kan maak 
op die omstrede gebied. Dit is tog aan Abraham en 
sy nageslag gegee deur God self. Die Palestyne 
maak ook aanspraak op dieselfde gebied, wat hulle 
tog reeds vir 'n paar eeue bewoon het. Alleen met 
onderhandeling én erkenning van die regte van elk- 
een van die twee aanspraakmakers, kan daar moont- 
lik 'n oplossing kom, dit wil sê as die Palestyne 
Israel as 'n onafhanklike staat sou wil erken, en as 
Israel op sy beurt die reg van die Palestynse Arabiere 
tot 'n staatkundige bestaan sou wil erken. Maar 
deur eensydige benadering van watter kant ook al 
van hierdie turksvy is geen oplossing te wagte nie. 


OOK TEOLOGIES! 


Israel bly ook teologies in die branding omdat 
sommige teoloë die mening toegedaan is, dat Israel 
van weë sy verwerping van Christus as die Messias 
sy kans verbeur het en verwerp is deur God en dat 
die Christelike kerk in die plek van Israel gekom het. 
Vir hierdie siening word Bybelse gronde aangevoer. 


Maar daar is ander teoloë wat ook op Bybelse 
gronde Israel, nieteenstaande die verwerping en 
kruisiging van sy Messias, nog steeds sien as die 
uitverkore volk van die Here. Het Paulus dan nie 
geleer dat ,,die roeping van God onberoulik is” nie, 
en dat ,,God sy volk wat Hy vantevore geken het, 
nie verstoot (het) nie?” En het ,,die verharding dan 
nie ten dele oor Israel gekom totdat die volheid van 
die heidene ingegaan het nie”? (Rom. 11.) 


In die oog van baie is Israel 'n sondebok. Suid- 
Afrika weet wat dit beteken om onregverdiglik die 
sondebok van die Verenigde Nasies te wees. Ook 
al om hierdie rede gaan ons meegevoel uit na Israel. 
En die Christelike kerk, ook in Suid-Afrika, is veel 
aan Israel verskuldig, want so het ons Heer gesê: 
,Die saligheid is uit die Jode” (Joh. 4:22) en die 
apostels van die Here was Jode. En ook ons het die 
opdrag gekry: ,,Gaan dan heen, maak dissipels van 
al die nasies” met die verdere opdrag om by Jeru- 
salem, by die Jode, te begin. 


Joh. Dreyer 


DIÉ HERE MET ONS 


Lees: Numeri 14:1-25. 

Teks: Numeri 14:9: Wees net nie teen 
die Here opstandig nie, en wees 
julle nie bevrees vir die volk van 
die land nie, want hulle is ons 
spyse. Hulle beskutting het van 
hulle gewyk, en die Here is met 


Mm] 


Ons. 


Met die instelling van die besnydenis 
het God met Abraham en sy nageslag 
'n verbond gemaak, nl. dat Hy aan hulle 
die land Kanaën as woonplek sal gee 
en dat Hy vir hulle 'n God sal wees. 
Toe die Farao hulle in Egipte onderdruk 
en slawe-arbeid laat verrig het, het 
God nie sy verbond met hulle vergeet 
nie. Daarom gebruik die Here Moses 
om die volk uit Egipteland uit te lei. 
Na 'n lang en moeisame trek vanaf 
Egipteland deur die onherbergsame 
woestyn het die volk Israel nou gekom 
tot teenaan die beloofde land. 





DR. M. J. v. SCHALKWYK 





Reeds het die Here Moses beveel om 
twaalf verkenners, naamlik een uit elke 
stam uit te stuur om die land en sy 
inwoners deeglik te gaan verken. Na- 
dat die verkenners teruggekeer het, is 
hulle almal dit eens dat dit 'n wonder- 
like land is... ,,waarlik, dit loop oor 
van melk en heuning...” So het die 
Here getrou gebly aan sy beloftes teen- 
oor Israel, want die land waarheen Hy 
hulle gebring het, is besonder goed. 

Maar as hierdie twaalf verkenners 
moet rapporteer oor die moontlikheid 
om die land binne te trek en die in- 
woners te verslaan, dan is hulle rapport 
glad nie gunstig nie. Van die twaalf 
het tien dadelik gesê dat Israel nie in 
staat sal wees om die inwoners van 
daardie land te oorwin nie, want; 

Hulle is baie sterk. 

Hulle stede is versterk en baie groot. 

Die inwoners is groot van liggaams- 
bou. 

Die kinders van Enak is reuse en 
voor hulle lyk die Israeliete soos sprin- 
kane. 

Slegs twee verkenners naamlik Kaleb 
en Josua het gesê dat die Here die volk 
Israel in staat sal stel om die inwoners 
te verslaan en die land in besit te neem. 
Maar die volk het nie na hulle geluister 
nie. 

Hulle het die rapport van die tien 
Spioene aangeneem en dit het hulle 
totaal gedemoraliseer, teleurgestel en 
woedend gemaak. Oor hierdie rapport 
het die hele volk geween. Hulle het 
selfs in opstand teen Moses en A#ron 
gekom en hul leiding verwerp. Vir Jo- 

sua en Kaleb wou hulle stenig. Deur 
hierdie houding van die volk is dit dui- 
delik dat hulle vergeet het dat; Dit 
nie Moses en Aaron is wat hulle lei 
nie, maar die Here self. 

Die Here het hulle wonderbaarlik uit 
Egipte gelei. 

Hy het die waters van die see ge- 
kloof en hulle het daar droogvoets 
deurgetrek. 

Die Here het die magtige Farao en 
sy onoorwinlike leer vernietig. 

Die Here het vir hulle in die woestyn 
gesorg vir brood, vleis en water. 

Al hierdie dinge vergeet die Israelie- 
te. Hulle glo dus nie dat die Here in 
staat of by magte is om aan hulle die 
land te gee wat Hy aan hulle beloof 
het nie. Hulle stel dus direk 'n mosie 
van wantroue in God. 

Josua en Kaleb pleit by die volk. 
Hulle praat die volk moed in. Hulle wys 
die volk daarop dat hulle nie teen die 
Here opstandig moet wees nie. Die 
Here sal hulle sekerlik die land as be- 
sitting gee. Daardie volke het niemand 
om op te vertrou nie; niemand om 
hulle te help nie behalwe hulleself met 
hul eie kragte en middele. Maar Israel 
het die Here! Daarom sal Israel oorwin! 
Daarom mag Israel nie bevrees wees 
nie! 

Die volk wil nie na Josua en Kaleb 
luister nie! Hulle aanvaar die rapport 
van die tien verkenners. Vir Josua en 
Kaleb wil hulle stenig, maar die Here 
verhoed dit. Die volk wil dadelik om- 
draai en teruggaan na Egipte toe. En 
tog is Josua en Kaleb nie vir hulle bang 
nie. Al is hulle net twee teenoor die 
hele volk pleit hulle: Wees nie bevrees 
nie!” ,,Die Here is met ons!” ,,God sal 
hierdie land aan ons geel” 

Toe die Here die ongeloof van Israel 
sien, het sy toorn teen hulle ontvlam 
en het Hy besluit om hulle met 'n pes 
te tref en hulle van die aarde af uit te 
roei. Dan sal Hy uit Moses vir Hom 'n 
ander volk bou. Want Israel is Hom 
nie werd nie. Hulle glo nie in God nie; 
hulle vertrou nie op Hom nie. Hulle is 
altyd opstandig. Nooit is hulle dank- 
baar nie. Hulle vind altyd iets waaroor 
hulle ontevrede is en waaroor hulle 
kan murmureer en kla. Op hierdie trek 
het die volk, God alreeds tien maal ver- 
soek en nie na sy stem geluister nie. 

Maar Moses pleit by God om tog 
maar weer die volk te vergewe, anders 
sal die heidense volke sê dat God nie 
in staat was om die Israeliete in die 
belofte land in te lei nie. Daarop het 
die Here besluit om Israel nog 'n keer 
te vergewe, maar hulle straf is dat 
hulle geslag nie in die beloofde land 


sal ingaan nie. Vir veertig jaar sal hulle 
in die woestyn moet rondswerwe tot- 
dat daardie huidige geslag almal ge- 
sterwe het. ,Maar my kneg Kaleb, om- 
dat 'n ander gees in hom was en hy 
volhard het om My te volg — hom 
sal Ek bring in die land waarin hy ge- 
kom het, en sy geslag sal dit in besit 
neem.” 


God straf die volk oor hulle ongeloof 
— vir veertig jaar sal hulle in die 
woestyn moet rondswerwe. Ten spyte 
van al Gods bemoeienis met Israel, ten 
spyte van al sy tekens en wonderdade, 
weier Israel nog steeds om in God te 
glo en op Gods almag te vertrou. Aan 
die anderkant sonder God vir Kaleb 
uit — dieselfde geld ook vir Josua. 
Hulle het in God geglo. Hulle het ook 
gesien dat die inwoners van die be- 
loofde land groot, sterk, talryk en mag- 
tig is, maar hulle het geweet dat God 
groter, sterker en maatiger is. 


Daarom kon hulle sê: ,,Wees nie op- 
standig teen die Here nie...” ,Wees 
nie bevrees vir die volk van die land 
nie...” ,Die Here is met ons...” 


Kaleb en Josua het dus 'n opregte 
geloof in God gehad. Vanweë hul ge- 
loof in God en omdat hulle nie skaam 
was om vir hulle geloof uit te kom 
nie, het God hulle nie oorgegee aan 
dieselfde straf nie. Hulle sal wel ook 
vir veertig jaar moet swerwe, maar 
hulle sal nie in die woestyn omkom 
nie. Hulle sal sekerlik die beloofde land 
inkom en hulle sal daar 'n regmatige 
erfenis ontvang. Want hulle was nie 
skaam om vir hulle geloof in God uit 
te kom nie. Selfs toe die hele volk teen 
hulle gedraai het en hulle wou stenig, 
het hulle nog volhard en by die volk 
gepleit om God te vertrou. 

Kaleb en Josua het nie op hulleself 
vertrou nie. Hulle het op God vertrou. 
Hulle het nie op eie krag, eie vernuf 
of op eie getalle vertrou nie, maar hulle 
het op Gods krag en op Gods almag 
vertrou. Of soos Dawid gesê het in 
Psalm 18:30: ,Want met U loop ek 'n 
bende storm, en met my God spring 
ek oor 'n muur.” Paulus kon ook in die 
geloof uitroep: ,As God vir ons is, wie 
kan teen ons wees?” (Romeine 8:31.) 

Let wel — Kaleb het nie gesê dat 
Israel sterk genoeg is om teen die in- 
woners van Kanaën te veg nie. Hy het 
ook nie gesê dat Israel se wapens beter 
is nie. Hy het ook nie gesê dat Israel 
meer oorlogsondervinding of militêre 
bekwaamheid as die vyand het nie. Hy 
het ook nie gesê dat Israel buitelandse 
hulp moet verkry of verdrae met ander 

DIE APOSTOLIESE 


2 Kor. 13:12: 


Die genade van die Here Jesus 
Christus en die liefde van God en 
die gemeenskap van die Heilige 
Gees sy met u almal. 


Vir elke gelowige is dit noodsaaklik 
om die hoogtes en dieptes van hierdie 
kort woord te verstaan. 


SEENBEDE 


OUDL. W. M. KEUTER 








Dit is 'n samevatting van die won- 
derbare openbaring van God aan ons. 
Eeue moes verbygaan voordat hierdie 
openbaring tot sy voltooiing gekom het 


en dit vir die mens moontlik was om 
So 'n seën aan die medemens toe te 
wens. 


Ons sal verstaan wat ons aan hier- 
die openbaring te danke het namate 
ons hierdie woord verstaan. Ons ge- 

DIE HERE MET ONS 


C] Vervolg van vorige bladsy 


nasies moet sluit nie. Kaleb het net 
gesê: ,,Die Here is met ons! Wees nie 
opstandig nie, wees nie bevrees niel” 
Dit is al wat Kaleb gesê het. ,,Die Here 
is met ons!” Hierin het Josua hom on- 
dersteun. 


Maar die volk wou nie luister nie. 
En tog kon hulle almal goed onthou dat 
God vir hulle die see oopgekloof en 
hulle droogvoets daardeur laat trek het. 
Verder dat God die magtige Farao en 
sy leërmag verslaan het. Hulle weet 
tog almal dat God hulle in die woestyn 
aan die lewe gehou het met manna en 
kwartels uit die hemel en met water 
uit die rots. Dit alleen was al genoeg 
om hulle te laat besef dat God sekerlik 
ook by magte sal wees om hulle in die 
beloofde land in te lei en hulle die oor- 
winning oor die inwoners van daardie 
land te gee. Maar nou blyk dit dat slegs 
Josua en Kaleb dit werklik geglo het 
en dat slegs hulle twee oortuig was 
dat die Here met sy genade en almag 
hulle sou bystaan en help. 


Die Leidsman van ons lewenstrek is 
Jesus Christus. Hy het eenmaal ook as 
die Seun van God na die wêreld gekom 
om vir Hom 'n gemeente byeen te 
bring deur sy Gees en Woord uit elke 
stam, taal, volk en nasie. Hy het die 
blye boodskap gebring sodat elkeen 
wat in Hom glo nie verlore sal gaan 
nie, maar die ewige lewe sal beërwe. 
Hy het na sy eie mense gekom welwe- 
tende dat sy eie mense Hom nie sou 
aanneem nie. Hy het alleen gestaan 
teen die magte van die wêreld, die 
bose, die sonde en die dood. Maar Hy 
het gekom — nie om sy wil te doen 
nie, maar die wil van sy Vader. 


Hy is ons Redder uit die slawehuis 
van die sonde soos Moses die redder 
van sy volk uit die slawehuis van Egip- 

te was. Hy alleen kan ons die beloofde 
land van die ewige lewe inlei. Alleen 
die wat Hom aangeneem het met 'n 
opregte geloof, ontvang die ewige lewe. 
Al wat Hy van ons vra is om in Hom 
te glo met ons hele hart, siel en ver- 
stand. 


Teenoor sy gemeente staan daar 
vandag nog die magte van die bose en 
die sonde. Daar is 'n groot deel van 
die mense wat glad nie in Hom glo nie. 
Daar is selfs baie mense in sy gemeen- 
te wat moedeloos word om teen die 
sonde en die ongeloof te stry. Baie sê 
openlik dat die kerk nooit daarin sal 
slaag om die mensdom te kersten, dit 
wil sê om hulle in Jesus Christus te 
laat glo nie. Daar is so min mense — 
selfs in die kerk — wat bereid is om 
teenoor die hele wêreld hulle geloof te 
bely en by die mense te pleit soos 
Josua en Kaleb. ,Wees nie teen die 
Here opstandig nie. Wees nie bevrees 
vir die volk van die land nie. Die Here 
is met ons!” En tog het ons soveel 
bewyse dat God die oorwinning sal 
gee! Die duidelikste bewys is juis die 
liefde van God vir die mens soos dit 
geopenbaar is in Jesus Christus. 


Daarom mag die kerk nie moedeloos 
word nie. Al is die taak ook so groot 
en die gelowiges so min — die Here 
is met ons! Hy is die waarborg van die 
kerk se sukses. 


Daarom mag 'n gelowige lidmaat ook 
nie tou opgooi nie. Volhard steeds in 
die geloof teen die oormag van die 
sonde. Jesus Christus het self gesê: 
,lIn die wêreld sal julle wel verdrukking 
hê, maar hou goeie moed, Ek het die 
wêreld oorwin.” (Joh. 16:33.) 


“En julle sal deur almal gehaat word 
ter wille van my Naam. Maar wie vol- 
hard tot die einde toe, sal gered word.” 
(Mat. 10:22.) 


Daarom mag die volk van Suid-Afrika 
ook nie moedeloos word nie. Hierdie 
land is deur God aan ons gegee om te 


bewoon, te bewerk en te ontwikkel. In 
hierdie land is dit steeds ons taak om 
self in die evangelie van Jesus Chris- 
tus te glo en om daardie evangelie ook 
uit te dra na almal wat met ons in 
hierdie land woon. Al is daar so baie 
vyandelike magte rondom ons — nou 
al tot op ons grensel — en waarskynlik 
self binne in ons grense — mag ons 
nie moed opgee nie! Ons mag nie soos 
Israel twyfel aan Gods bestuur nie. 
God maak nooit 'n fout nie! Daarom 
het Hy ook nie 'n fout gemaak om 
hierdie land aan ons te gee nie. So lank 
as wat dit Hom behaag sal ons hier bly 
en werk. Ons kan wel die fout maak 
om moedeloos te word, om ons land 
nie op te pas te bewaar en ts beskerm 
nie. Dit sal nie help om onsself sterk 
te maak met buitelandse verdrae en 
hulp nie. Dit sal nie help om ons te 
beveilig deur toegewings, paaiery en 
kompromieë te maak nie. 


Ons enigste heil en redding is om 
God lief te hê met ons hele hart, siel 
en verstand, ons naaste lief te hê soos 
vir onsself en om in Jesus Christus te 
glo. Kaleb het vir die volk Israel gesê 
om nie opstandig teen die Here te 
wees nie, om nie die volk van die land 
te vrees nie, want die Here is met sy 
volk. Net. so min hoef ons die volkere 
van die wêreld te vrees, as ons maar 
net op God wil vertrou. Net so min 
hoef ons die wêreld, versoekinge en 
die bose te vrees as ons maar net in 
Jesus Christus wil glo. 


Daarom kan ons ook sing: 


Moet jy stry teen moeilikhede, 

Christen, treur nie oor jou lot! 

Krag ontvang jy op jou bede. 

Moet jy stry teen moeilikhede, 

Wees tevrede met jou lot, 

Hy, jou Redder, is jou God!” 
(Gesang 28:1) 


Amen. 


niet die heil van die nuwe verbond 
namate die seën waarvan hierdie 
woord spreek deur ons ervaar word. 
Dit is 'n drievoudige seën, wat die 
merk dra van die drievoudige God. Dit 
is 'n ewig onverdeelde seën, soos God 
'n enig onverdeelde wese is. Ons kan 
Vader en Seun nie. afgeskei van me- 
kaar dink nie. Die een werk nie sonder 
die ander nie. In wat die één doen, 
herken ons beide. So is die genade van 
die Seun nie sonder die liefde van die 
Vader nie en beide nie sonder die ge- 
meenskap van die Gees nie. Met die 
genade van die Seun staan of val die 
liefde van die Vader en die gemeen- 
skap van die Gees. In die apostoliese 
groet word die Vader voor die Seun 
genoem. Dit lui aldus: Genade, barm- 
hartigheid en vrede sy u van God die 
Vader en ons Here Jesus Christus. 


Dit is natuurlik dat die Vader en nie 
die Seun eerste genoem word nie en 
dat aan Hom en nie aan die Seun die 
ereplek gegee word nie want die Va- 
der is nie uit die Seun nie, maar die 
Seun uit die Vader. Dit het Paulus in 
hierdie seënbede nie vergeet nie. Hy 
gaan hier van die Vader tot die Seun 
om dan van die Vader en die Seun 
te gaan tot die Gees, want soos die 
Seun uit die Vader is so is die Gees 
uit die Vader en die Seun. 


Wat laat ons aan die genade van die 
Here Jesus Christus dink? Aan sy diep 
neerbuiging tot ons. Nie die Vader nie 
of die Gees, maar die Seun het mens 
geword om aan die skepsel by name 
aan die mens, die geluksalige lewe 
wat in Hom is, mee te deel. Hy het as 
kind met die kinders omgegaan, as 
jongeling met die jongelinge, as vol- 
wassene met die volwassenes as sy 
gelykes. Daardeur is almal tot Hom 
getrek ja ook selfs die kleinste, 
die armste en onkundiges. Hulle 
het hulle by niemand meer op 
hulle gemak gevoel as by Hom nie. 
So nie, hou sou Hy hulle kon win vir 
die heil wat Hy vir hulle toeberei het? 
Ons aanbid as ons aan hierdie genade, 
aan hierdie neerbuiging van Jesus 
Christus, dink. Dit was vir Hom nie 
verberg wie Hy was nie. Hy het dit 
vrymoedig bely dat Hy die Seun van 
God was. Hy het gespreek en gehandel 
Ef aanstoot van baie as die Seun van 

od. 


Hy het God sy Vader genoem en Hy 
het gesê dat sy wonderwerke, die 
woorde en werke van sy Vader was. 
Hy verenig met sy broederlike gesind- 
heid teenoor die diep gevalle mens, ʼn 
verhewenheid in sy spreke en hande- 
ling wat Hom oneindig bo alle mense 
verhef het. Wat 'n neerbuiging was dit 
in Gods Seun dat Hy aldus 'n lid van 
die menselike geslag geword het. Hoe 
oneindig is die afstand tussen sy een- 
heid met God en sy eenheid met ons? 





Die skrywer 


Dit gaan ons verstand te bo dat ons 
die ewige Seun van God ons Broeder 
mag noem. Maar daar is nog 'n dieper 
diepte. Hy het nie alleen één met die 
mens geword nie, maar ook één met 
die sondaar. Om ons van die vloek 
van die sonde te verlos, moes Hy self 
die vloek smaak. En wat is hierdie 
vloek? 


Nie armoede, nie liggaamlike pyn, 
nie miskenning, nie veragting en ver- 
guising nie, maar die verbanning uit 
die gemeenskap met God, die verlies 
van die lig, die vreugde en die troos 
wat ons aan hierdie gemeenskap bind. 
Ons word as sondaars gebore en het 
as sondaars nie herinnering en 'n 
besef van hierdie gemeenskap met 
God nie. Daarom kan ons dit buite 
hierdie gemeenskap vir 'n tyd altans 
uithou, maar die gemis aan hierdie ge- 
meenskap is vir die mens die smart 
van die hel. Want hy is geskape na 
Gods beeld en kan hom nêrens buite 
hierdie gemeenskap op sy plek voel 
nie. 

Bly hy van hierdie gemeenskap uit- 
gesluit, dan word uiteindelik die ganse 
skepping 'n hel, waarin hy dit nie kan 
uithou nie. Dink nou aan die Seun van 
God. Omdat Hy oneindig van die sonde 
verwyder was, was Hy oneindig van 
hierdie vloek verwyder. Hy het in on- 
afgebroke gemeenskap met sy Vader 
geleef. Sy Vader was vir Hom altyd 
baie naby. Hy het altyd beweeg 
in die lig van die aangesig van sy 
Vader. Dit het Hom ook nooit ontbreek 
aan die vertroosting van die Vader nie 
wanneer Hy dit nodig gehad het. Die 
gemeenskap met die Vader was sy 
lewenslug. Daar buite was daar vir 
Hom niks as net dodelike stiklug nie. 
Om daar buite te wees, was vir Hom 
om in die hel te wees. En wat het werk- 
lik met Hom aan die kruis gebeur. O, 


onpeilbare diepte! O, ondeurgrondelike 
geheim! Daar het Hy die lange, bange 
ure in 'n helse duisternis verkeer waar 
Hy sy gewone gemeenskap met God 
nie kon voortsit nie en moes uitroep: 
My God, my God waarom het U My 
verlaat? 


Paulus kan die ontsettende ervaring 
wat die Seun van God deurgemaak het 
nie anders beskryf nie as om te sê, 
dat God Hom vir ons sonde gemaak 
het en dat Hy vir ons 'n vloek geword 
het. God alleen kan die afgrond peil 
waarin sy Seun neergedaal het om ons 
daaruit op te haal. Wat 'n genadel Ons 
dink daaraan met stomme verbasing. 
As daar een was wat bestendig onder 
die indruk van hierdie genade geleef 
het, gearbei en gely het dan was dit 
die apostel Paulus. Sy geskrifte getuig 
daarvan. Hy het deur die kennis van 
hierdie genade geword, wat hy geword 
het. Dit was in Hom baie oorvloedig 
gewees, met geloof en liefde. Hierdie 
seën wens hy ook ons toe as hy sê, 
die genade van die Here Jesus Chris- 
tus sy met u almal. Wat word vir ons 
deur hierdie genadige neerbuiging ge- 
openbaar? Die liefde van God! Dit was 
die roeping van die Seun om vir ons 
die liefde van die Vader te openbaar. 
Hy kon dit nie anders doen nie as 
deur sy eie liefde vir ons te toon. 


Die oorspong van ons bestaan, lê in 
die eerste plek nie in die Seun nie 
maar in die Vader. Die Vader het ons 
geskape deur die Seun. Sy Vadernaam 
sê dit vir ons. Ons siel wil terug na sy 
oorsprong, daarom kan hy alleen dan 
gelukkig wees as die verbreekte band 
tussen hom en die Vader weer herstel 
is. En soos ons hierna verlang, so ver- 
lang die Vader hierna omdat Hy Vader 
is. Daarom het die Seun op die aarde 
gekom om sowel die verlange van die 
Vader as die behoefte van die sondaar 
te bevredig. 


Die aandrang daartoe het gekom, 
om op menslike wyse te spreek, nie 
in die eerste plek uit Hom nie maar 
uit die Vader. U sien in die mensge- 
worde Seun, die liefdegawe van die 
Vader en in sy versoeningsarbeid, die 
werk van die Vader. 


Het Hy nie self gesê dat die Vader 
die wêreld so liefgehad het dat Hy sy 
eniggebore Seun gegee het? Na die 
getuienis van Paulus was dit die 
Vader wat in Christus die wêreld met 
Homself versoen het. Wat is onder 
andere die onuitspreeklike heerlikheid 
van die kruis? Dat daar waar die Seun 
die allerdiepste tot die sondaar neer- 
daal, die liefde van die Vader die krag- 
tigste tot die sondaar deurbreek. Het 
die Vader nie daar die wêreld met 
Homself versoen en hulle oortredings 
hulle nie toegereken nie? As Paulus 
ons daarom toebid dat Gods liefde 


OG] Blaai om 


Die Hervormer, Junie 1975, bladsy 5 


DIE APOSTOLIESE 
SEENBEDE 


C] Vervolg van vorige bladsy 


met ons sy, dan begeer hy dat ons 
onophoudelik in die genade van die 
Seun ten opsigte van ons die uitstra- 
ling van die liefde van die Vader mag 
erken. Die liefde van die Vader moet 
die element word waarin ons as ons 
lewenslug ons beweeg, soos Christus 
hier op aarde Hom daarin beweeg het. 
As Jesus dit in ons sien dan het Hy 
in ons die doel van sy genade bereik. 
Dan geniet Hy in ons die doel van sy 
naamlose smarte. Hy ken nie groter 
vreugde nie as dat ons wat as sondaars 
aan die Vader ontval het, ons vir ewig 
in die liefde van die Vader mag verbly. 
Wat 'n bede is dit wat Paulus aan alle 
gelowiges toebid! Roep ons harte nie 
uit nie: ag dat dit oorvloedig aan ons 
vervul sal word! Vader en Seun het 
die wens vervul deur die Heilige 
Gees ons mee te deel deur wie Hulle 
hierdie wens meer as oorvloedig aan 
ons wil vervul. 


Dit is hierom dat Paulus ons bene- 
wens die genade van die Here en die 
liefde van die Vader, die gemeenskap 
van die Heilige Gees toebid. Dit is die 
Gees deur wie Skepper en skepsel, 
God en mens, Verlosser en verloste 
aan mekaar verbind, met mekaar ver- 
enig word. Die gemeenskap met die 
Gees is daar waar daar gemeenskap 
aan sy lig is. Hy ondersoek en peil die 
dieptes van God. Hy deurgrond die 
onnaspeurlike rykdom van die genade 
van die Seun en die liefde van die 
Vader. En omdat Hy één is met die 
Vader en die Seun, daal Hy in liefde 
tot ons af om ons in die Vader en die 
Seun te laat sien, wat Hy in Hulle sien. 
Sy lig word daardeur ons lig. En by 
hierdie lig ontdek ons wat ons anders 
met ons beperkte verstand nie sou 
verstaan nie. Dit is die vreugde van 
die Gees om tot aanskouing van die 
genade van die Seun en die liefde van 
die Vader te wees. Lig en vreugde 
is by Hom één. So deel Hy ons sy lig, 
sy vreugde mee, namate Hy ons laat 
aanskou wat Hy self aanskou. Ons het 
gemeenskap aan sy vreugde deur ge- 
meenskap aan sy lig te hê. Daar is vir 
ons geen groter vreugde as om helder 
en klaar te mag sien wat ons te danke 
het aan die genade van die Seun en 
die liefde van die Vader nie. In ons 
verbly die Heilige Gees Hom om die 
wese, van die genadige Seun en die 
liefderyke Vader vir ons te ontsluier. 


Ons ken die gemeenskap van die 
Heilige Gees, deur gemeenskap te hê 
aan sy goddelike krag. As sy krag nie 
in ons werk nie, het ons nie krag 
om die sonde te oorwin en onder alle 
omstandighede God te vertrou en in 

Hom ons te verbly nie. As Jesus 
Christus nie by die Jordaan met die 
Heilige Gees gedoop was nie, kon Hy 
nie sy roeping as die Christus volbring 
nie. Toe die Vader vir Hom gesê het 
dat Hy sy geliefde Seun is, het die 
Heilige Gees Hom verseker dat Hy die 
krag sou hê om tot die einde toe as 
die Seun van die Vader te wandel. Toe 
ons ons aan die genade van die Seun 
en daardeur aan die liefde van die Vader 
oorgegee het, het die Heilige Gees as 
die Gees van die aanneming tot kin- 
ders in ons kom woon, om ons deur 
sy krag in staat te stel tot die lewe 
wat ons as kinders van God pas. Elke 
goeie gedagte wat ons oor God of 
mens dink, elke goeie woord wat ons 
tot God of mens spreek, elke goeie 
daad wat ons om Gods wil of ter wille 
van die mense wil verrig, elke oorwin- 
ning wat ons oor die vlees met sy 
begeerlikhede behaal, dank ons aan die 
gemeenskap met die Heilige Gees. 


Maar daar is nog iets wat tot die 
gemeenskap van die Heilige Gees be- 
hoort. Soos die Heilige Gees ons 'n 
deelgenoot maak van sy lig en vreugde 
en krag so maak Hy ons ook 'n deel- 
genoot van sy liefde. Dit was aan Hom 
te danke dat drie duisend op die pink- 
sterdag beweeg is tot die oorgawe aan 
Christus as hulle Verlosser. 


Hy het hulle verlig en hulle harte 
vernuwe. Sy liefde het Hom daartoe 
gedwing. Sy arbeid sowel aan die 


onbekeerde as ook aan die bekeerde 
is by uitnemendheid die arbeid van sy 
liefde. Deur die liefde word ons aan- 
geneem om deur gebed, deur die 
woord, deur die daad die heil van die 
naaste te soek. Ons kan ons nie 'n 
hoër seën indink as om in die gemeen- 
skap met die Heilige Gees, die heil van 
die naaste te soek nie. Laat ons bo 
alles hierdie seën begeer. Laat ons ons 
gelowig toe-eien wat die apostel ons 
in hierdie drievoudige seënwens toe- 
bid. Hy sluit niemand uit nie. Hoe be- 
moedigend klink die slot, ,met u al- 
mal”. 


As God sy eie Seun nie gespaar het 
nie, maar Hom vir ons almal oorgegee 
het, hoe sal Hy ons met Hom nie alle 
dinge skenk nie. Hoe ruim is Gods 
vaderhart. Uit hierdie ruim hart het die 
apostoliese seënbede gevloei. God 
self spreek deur die bede tot ons. Hy 
moet ons harte met vreugde vir ons 
open, so dikwils as ons in sy Naam, 
uit die mond van die prediker, die bede 
verneem: ,,Die genade van die Here 
Jesus Christus en die liefde van God 
en die gemeenskap van die Heilige 
Gees sy met u almal.” Mag die drie- 
enige God Hom verbly oor hierdie 
Amen! wat uit ons gelowige harte op 
hierdie seënwens, na die hemel styg! 


Mag hierdie Amen! steeds luider 
klink tot in alle ewigheid. 





CHRISTEN EN JOOD 


“The Church Herald”, kerkblad van die ,,Reformed Church” in Amerika haal 
die tydskrif ,,Time” aan wat volgens 'n Joodse rabbi meedeel dat daar jaarliks in 
Amerika 6 000 tot 7000 jong Jode tot die Christelike geloof toetree en dat hierdie 
Christen-Jode hulleself nog as Jode beskou en die mening toegedaan is, dat 'n 
Jood wat Christus aanvaar as Messias nie daardeur sy nasionaliteit prysgee nie. 
As iemand dit in twyfel trek, dan word hy na die boek Handelinge verwys, waar 
geleer kan word dat al die eerste Joodse Christene Jode gebly het en die Joodse 
gebruike steeds gehandhaaf het soos byvoorbeeld die besnydenis, en tog ywerige 


volgelinge van die kruis geword het. 


VV.O. EN ISRAEL 


Met sy optrede voor die Verenigde Nasies het Arafat, die Palestynse terroriste- 
leier, daar geen twyfel oor laat bestaan nie, dat hy Israel van die kaart wil vee. 
En tog het die Verenigde Nasies hom na sy rede toegejuig. Daarmee het die V.V.O. 
opgehou om 'n instansie te wees, wat op enigsins geloofswaardige wyse in diens 
van vrede en geregtigheid in die wêreld kan staan. 'n Mens kan die Verenigde 
Nasies. veel beter noem die nasies verenig teen Israel. 


Pers buro Nedl. Herv. Kerk 


BESONDERE GAWES 


VAN DIE 


HEILIGE GEES 


HOOFSTUK 1 


DIE PINKSTERGROEPE: 


Sedert die begin van die twintigste 
eeu het daar 'n nuwe belangstelling 
ontstaan vir die besondere gawes van 
die Heilige Gees. 'n Sterk drang het 
onder gelowiges begin heers om op 'n 
besondere wyse die werking van die 
Heilige Gees te ervaar. Dit het 'n ern- 
stige strewe geword om soos die 
Christene op die eerste Pinksterdag 
vervul te word met die Heilige Gees 
en daarna te spreek in tale en siekes 
te genees. Weldra het gelowiges ver- 
klaar dat hulle met die Heilige Gees 
gedoop is en dat genoemde resultate 
daarna voorgekom het. Hierdie hele 
gebeure het tot gevolg gehad dat daar 
,Pinkstergroepe” of ,,Pentacostaliste” 
ontstaan het naas die gevestigde kerke. 


Hierdie groepe openbaar besondere 
kenmerke: 


1. Hulle getuig dat hulle met die Hei- 
lige Gees gedoop is, daarna in tale 
gespreek het en dat siekes by 
daardie geleentheid op groot skaal 
genees is. 


2. Die werk van Jesus Christus en 
die Heilige Gees word van mekaar 
geskei. 


3. Hierdie besondere besit van die 
Heilige Gees en die daarmee ge- 
paardgaande spreek in tale en 
wondergenesings word beskou as 
kenmerke van 'n ware gelowige. 


4. Voortdurend roem hulle op die ga- 
wes wat hulle besit. 


5. Die ander gawes wat in die Bybel 
vermeld word, neem by hulle geen 
plek in nie. Die ander gawes word 
gereken as behorende tot die ge- 
wone, die alledaagse. 


6. Hulle aanvaar nie die kerk as insti- 
tuut nie, maar slegs as 'n verga- 
dering van gelowiges. Hulle erken 
nie die geinstitueerde ampte nie, 
maar alleen die ,,garismatiese” 
leierskap. 

7. Tydens hulle eredienste is daar 
geen vaste liturgie nie, hulle ken 
feitlik geen ,,liturgiese kerklike 
jaar” nie, alles word oorgelaat aan 
die inisiatief van die plaaslike voor- 
ganger. In teenstelling met ons 
eredienste, word sterk klem gelê 
op die deelname van almal. Indi- 
viduele gebede, getuies en 'n be- 
vestigde amen op alles wat ge- 


beur, is kenmerkend. Popmusiek 
word gespeel en hallelujas gesing. 
Gebedsbyeenkomste, Bybelstudie- 
aande en genesingsbyeenkomste 
word vêr bo 'n gewone erediens 
gewaardeer. 

8. Die swaartepunt van alles is die 
subjektiewe en individuele en nie 
die objektiewe en gemeenskaplike 
nie. 

9. Die spoedige wederkoms van 
Christus word sterk beklemtoon. 


10. Vas en die gee van tiendes kom 
feitlik algemeen voor. 


11. Woord en Gees word van mekaar 

geskei. Die besondere belewenis 
van vervul wees met die Heilige 
Gees neem so 'n besondere plek 
in dat die Woord op die agter- 
grond geskuif word. Kennis van 
God en sy wil, asook kennis van 
ander se geestestoestand word be- 
skou as direk toeganglik van weë 
die besondere besit van die Heilige 
Gees. Adrie Terblanche van Dur- 
ban sê o.a. die volgende t.o.v. 
Johnny Greyling deur wie se be- 
middeling sy tot bekering gekom 
het: 
,He said that while passing the 
restaurant, the Holy Spirit guided 
him to me and revealed my past 
life to him.” (Bond, Tydskrif van 
die Bond van Pinkster Sakemanne 
Internasionaal, vol. 2, nr. 2, April- 
Junie 1974, bl. 5.) 


Verskeie faktore word genoem wat 
aanleiding gegee het tot die ontstaan 
van die Pinkstergroepe. Die volgende 
aanklagte word gewoonlik teen die ge- 
vestigde kerke gerig: 

(a) Verwaarlosing en geringskatting 
van die Heilige Gees en sy werk. 

(b) Koue formalisme en die geringskat- 
ting van emosionele ervarings. 

(c) Die gevestigde kerk is te veel ge- 
organiseer ,,domineeskerk”, die 
klem val te veel op die besondere 
ampte terwyl die gewone lidmaat 
passief op die agtergrond bly. 

Aanvanklik het die ,,pinkstergesin- 
des” hoofsaaklik voorgekom uit die 
nywerheidssektor. Geleidelik het dit 
verspreid geraak en kom vandag voor 
onder alle sektore van die samelewing. 
Blignaut de Villiers 'n koerantman uit 


Port Elizabeth, getuig die volgende van 
sy bekering: ,Nooit was 'n predikant 
naby my nie. Altyddeur was dit net die 
stem van God wat gesê het: nou is dit 
genoeg. Ek het daardie nag bitter lank 
gebid, my lewe aan God opgedra. Ek 
het geween soos nog nooit in my lewe 
nie. Kort daarna het God sy Heilige 
Gees in my uitgestort en ek het in ʼn 
onbekende hemelse taal gespreek.” 
(Bond, a.w., bl. 4.) ,,Bond'” doen veral 
besondere moeite om getuies te gee 
van Afrikaanssprekendes en gegra- 
dueerdes. Volgens 'n onlangse opname 
blyk dit dat die pinkstergesindes as 
volg verspreid is: Uit die nywerheids- 
sektor 49%, besigheids- 18.7% en 
professionele mense 17.4%. Dit is ook 
nie beperk tot 'n bepaalde ouderdoms- 
groep nie. Bo 40 jaar 35,5%;tussen 25 
en 40 jaar 32,3%; onder 25 jaar 32,5%. 
Onder lg. groep is studente prominent 
verteenwoordig met 12,3%. 


Waar die pinkstergesindes aanvank- 
lik groepe los van die kerk gevorm het, 
kom hulle nou selfs binne die gevestig- 
de kerke voor. Veral uit die geledere 
van die Rooms-Katolieke word beson- 
dere melding gemaak van hierdie ver- 
skynsel. So groot is die omvang van 
hierdie verskynsel dat daar vandag al 
hiervan gepraat word as 'n ,,wêreld 
verskynsel”. (A significant revival is 
now in progress around the world. Not 
only is it crossing national frontiers — 
it is crossing denominational frontiers 
too. Anglicans, Baptists, Congrega- 
tionalists, Lutherans, Methodist and 
Presbyterians are being caught into 
this great movement” (Bond, a.w. bl. 
14).) Dit is hoegenaamd nie vreemd 
om in ,,Bond"” te lees van lidmate wat 
nog amptelik deel is van die gevestigde 
kerke wat hulle geskaar het agter die 
gedagtes van die ,,pinkstergesindes” 
nie. 


Roy Yates, 'n professionele gholf- 
speler en lidmaat van die Anglikaanse 
Kerk, verklaar: ,,On January 13th 1973, 
the Bond Business men's fellowship 
had a convention in Pietersburg, and 
God Mighty baptised me in the Holy 
Spirit and | spoke in tongues.” 


Gedurende 1974 is 'n omvattende 
ondersoek gedoen na hierdie verskyn- 
sel in die Afrikaanse kerk in Suid- 
Afrika. (Hierdie werk is gedoen deur 
die Kaapse predikante wat deel is van 

die werkgemeenskap Praktiese Teolo- 
gie van Suid-Afrika). Volgens die re- 
sultate kom hierdie verskynsel slegs 
voor in geisoleerde gevalle binne die 
drie susterkerke: Die ondersoek is be- 
perk tot 37,1% van die totale gemeen- 
tes van die drie kerke. In 71,2% van die 
gemeentes kom dit glad nie voor nie. 
In 174 gemeentes kom dit wel voor. In 
Nederduitsch Gereformeerde Kerk 
word melding gemaak van 141 gevalle, 
in die Hervormde gemeentes 22 en in 
die Gereformeerdes 11. Tydens die 
kongres het verskeie predikante gepleit 
vir die aanvaarding van hierdie ,,ga- 
rasmatiese” as gewone, wel toelaat- 
bare verskynsel in die kerk. Ander het 
die aanmoediging daarvan bepleit. Een 
het self getuie gegee dat hy self in tale 
spreek. Ander het sterk afwysend daar 
teenoor gestaan. In die reeds genoem- 
de tydskrif ,,Bond"” word voortdurend 
getuie gegee van persone wat hierdie 
besondere ,,garasmatiese” binne ons 
drie susterkerke beleef en word lid- 
mate ook aangemoedig om deel te 
neem daar aan. 


As die totale aantal lidmate wat hulle 
reeds geskaar het by die gedagtes van 
die pinkstergroepe, in aanmerking ge- 
neem word, is dit nie baie groot nie. 
As bloot gelet word op die klein getal, 
moet ons die beweging binne ons kerk 
van so 'n gering aard beskou, dat dit 
nie eers besondere ondersoek regverdig 
nie. Die feit dat dit wel voorkom en 
die kommer wat by baie gelowiges 
heers dat die reeds bestaande teologie 
van die kerk, miskien op 'n dwaalspoor 
kan wees, regverdig grondige onder- 
soek. Sondermeer goedkeuring van 
hierdie ,,pinkstergedagtes” en daarmee 
gepaardgaande beywering vir hierdie 
gawes is net so onhoudbaar as afkeu- 
ring sonder dat die hele saak eers 
deeglik ondersoek is, in die lig van die 
Skrif. 


HOOFSTUK 2 
GAWES VAN DIE GEES: 


Op grond van enkele gegewens uit 
die Evangelies en Handelinge kom die 
pinkstergroepe tot die konklusie: Geen 
mens is 'n ware gelowige as die Heilige 
Gees nie opnuut oor hom uitgestort is, 
as hy nie gedoop is met die Heilige 
Gees en daarna in vreemde tale ge- 
spreek het nie. Besondere klem word 

deur hulle gelê op die begrippe ,,doop 
met die Heilige Gees” en met die Hei- 
lige Gees ,,vervul” wees. 


Die uitdrukking doop met die Heilige 
Gees kom net sewe maal voor in die 
Nuwe Testament: Mattheus 3:11, Mk. 
1:8 en Luk. 3:16. In hierdie tekste sê 
Johannes die Doper t.o.v. Jesus Chris- 
tus: dat Hy hulle sal doop met die 
Heilige Gees en met vuur. In Joh. 1:33 
is dit weer Johannes wat 'n soortge- 
lyke uitspraak m.b.t. Jesus (Christus 
maak: ,,Dit is Hy wat met die Heilige 
Gees doop.” In Handelinge 1:5 sê Je- 
sus ,Want Johannes het wel met water 
gedoop, maar julle sal met die Heilige 
Gees gedoop word, nie lank na hierdie 
dae nie.” In Handelinge 11:16 verwys 
Petrus terug na die woorde van Jesus 
soos vervat in Handelinge 1:5. Paulus 
sê: ,Want ons is almal ook deur een 
Gees gedoop tot een liggaam.” (1 Kor. 
12:13.) Die ,,deur” kan net sowel ver- 
taal word met ,,in” of ,,met”. 


Uit genoemde tekste is dit duidelik 
dat die begrip ,,doop met die Heilige 
Gees” 'n belofte is wat Jesus Christus 
self aan sy apostels gegee het. In 
Lukas 24:49 kry ons dieselfde belofte 
in ander woorde: ,,Maar julle moet in 
die stad Jerusalem bly totdat julle toe- 
gerus is met krag uit die hoogte.” 


As ons let op die besondere beloftes 
iv.m. die Heilige Gees, soos vervat in 
Johannes 14:16, is dit duidelik dat die 
Heilige Gees eers uitgestort sou word 
na Christus se hemelvaart. As ons let 
op die feit dat doop met die Heilige 
Gees en doop met vuur saamgaan, 
hiermee saam die besondere manifesta- 
sie van vuurtonge op Pinksterdag ont- 
hou, dan is dit ongetwyfeld waar dat 
die begrip ,,doop met die Heilige Gees” 
dui op die uitstorting van die Heilige 
Gees op Pinksterdag. Deurslaggewend 
in hierdie hele diskussie sal daarom die 
uitstorting van die Heilige Gees wees, 
soos dit vir ons beskryf word in Han- 
delinge. 


Naas die belofte van die Heilige 
Gees, gee Christus ook aan sy apostels 
opdrag om sy getuies te wees in ,Je- 
rusalem, sowel as in die hele Judea en 
Samaria en tot aan die uiterste van die 
aarde” (Hand. 1:8). As ons let op die 
besondere geleenthede waar daar 
sprake is van uitstorting van die Heilige 
Gees in Handelinge, dan sien ons dat 
dit telkens net gebeur as daar sprake 
is van 'n nuwe terrein waar die evan- 
gelie verkondig word en mense tot die 
geloof kom. Die Heilige Gees, as ons 
dit so mag stel, loop die pad wat in 
Handelinge 1:8 gegee word. 


Op Pinksterdag, as 'n groot skare 
byeen is, word die Heilige Gees uitge- 
stort. (Hand. 2:1-13.) Dit gaan gepaard 


met 'n geweldige rukwind, tonge van 
vuur en apostels wat in vreemde tale 
spreek. Die natuurverskynsels is teken 
van die onkeerbare krag van die Heilige 
Gees. Die tale wat gespreek word, is 
volgens alle gesaghebbende kommen- 
tare, nie onverstaanbare brabbeltaal 
nie, maar 'n verstaanbare bestaande 
taal. Dit word beklemtoon deurdat die 
skare uitroep ,,En hoe hoor ons hulle, 
elkeen in ons eie taal waarin ons ge- 
bore is.” (Hand. 2:8.) Hierdie spreek 
in tale het om 'n besondere rede plaas- 
gevind. Dit het gebeur sodat elkeen 
wat daar teenwoordig is die evangelie 
van Jesus Christus kon hoor. Sodat 
elkeen wat daar teenwoordig is kon 
weet dat die heil wat in Jesus Christus 
gekom het, vir alle volke en nasies 
geskied het. Dit was vir hulle die sig- 
bare bewys dat die belofte van God 
eens aan Abraham gemaak: ,,En in jou 
nageslag sal al die nasies van die aarde 
geseën word.” (Gen. 22:18), in ver- 
vulling gegaan het. Hierdie hele ge- 
beure op Pinkster sê Petrus het plaas- 
gevind as bewys dat die belofte van 
Joël 2:28 ,,En daarna sal Ek my Gees 
uitgiet op alle vlees”, waar geword 
het. (Hand. 2:16 vv.) Hierdie Gees wat 
op Pinksterdag uitgestort is, was nie 
die besit van die apostels alleen nie. 
Pas daarna sien ons dat hulle wat in 
Jesus geglo het en hulle deur die doop 
in die kerk laat inlyf het, ook die gawe 
van die Heilige Gees ontvang het. 
(Hand. 2:38 en 41.) Die opvallende by 
hierdie gebeure is dat daar nie weer 
sprake is van 'n nuwe uitstorting en 
spreek in vreemde tale nie. Die Hei- 
lige Gees is klaar oor die kerk in 
Jerusalem uitgestort, dit is bevestig 
deur die spreek in tale, hierdie be- 
vestiging is daarom nie meer nodig nie. 


Vanaf Jerusalem loop die evangelie 
oor Judea na die Samaritane. In Hand. 
8:15-17 lees ons dat die Heilige Gees 
uitgestort is oor die Samaritane. Hier- 
die uitstorting vind plaas sonder die 
spreek in vreemde tale. Laasgenoemde 
was nie meer nodig nie, aangesien die 
Samaritane in 'n baie groot mate ge- 
reken kan word tot 'n deel van die 
Joodse volk, 'n deel van die gemeente 
van Jerusalem. Dieselfde redenasie kan 
aangevoer word t.o.v. Paulus wat die 
Heilige Gees ontvang het, sonder die 
spreek in vreemde tale. (Hand. 9:17.) 
Dit kan ook anders gesê word: Paulus 
is op grond van sy doop lid van die 
kerk van Jerusalem, die kerk aan wie 
die Gees reeds klaar gegee is. 


As die evangelie by Kornelius en sy 
huisgesin uitkom, bereik die opdrag 
van Christus soos vervat in Hand. 1:8 
sy laaste fase. Kornelius as Romeinse 

kaptein is verteenwoordiger van die 
volk wat gedurende daardie tyd heer- 
skappy gevoer het oor die ganse be- 
woonde wêreld van daardie tyd, "die 
uiterste van die aarde”. Uit Handelinge 
10 en 11 is dit duidelik dat die Heilige 
Gees oor hom en sy huisgesin uitge- 
stort is en dat hulle in vreemde tale 
gespreek het. Langs hierdie weg be- 
vestig God dat die heil in Christus, 
bestem is vir alle volke en nasies van 
daardie tyd en alle tye. 


Op daardie stadium kan ons sê die 
Heilige Gees is uitgestort oor elke 
denkbare groep gelowiges. Die enigste 
wat nog buite gestaan het, is die dis- 
sipels van Johannes. In Handelinge 
19:6 kom hulle ook in die ligkring. Die 
Gees word oor hulle uitgestort en hulle 
spreek in tale. 


Hierna is die evangelie deur Paulus 
en ander uitgedra oor feitlik die hele 
bewoonde aarde van daardie tyd. Die 
opvallende is: nêrens word weer mel- 
ding gemaak van die Heilige Gees wat 
uitgestort is en begeleidende tekens 
wat gevolg het nie. Nêrens word in die 
Bybel opdrag gegee dat die gelowiges 
met die Heilige Gees gedoop moet 
word en moet spreek in vreemde tale 
nie. Wanneer Paulus later sy briewe 
aan die verskillende gemeentes skryf 
dan spreek hy asof die Gees in sy 
ganse volheid reeds klaar oor al die 
gemeentes uitgestort is. (Vergelyk die 
seëngroet aan die einde van die brie- 
we.) Paulus kan so spreek omdat hy 
glo en weet dat die uitstorting van die 
Heilige Gees oor die kerk klaar en vir 
altyd plaasgevind het. Die uitstorting 
van die Heilige Gees is net soos Chris- 
tus se kruisiging 'n eenmalige onher- 
haalbare daad, net so die spreek in 
vreemde bestaande tale wat die uit- 
storting begelei het. 


Die begrip ,,vervul met die Heilige 
Gees” word ook dikwels gebruik om 
te betuig dat die Heilige Gees opnuut 
oor elke gelowige uitgestort moet 
word. Besondere ondersoek na hierdie 
begrip is daarom noodsaaklik. 


Veral in die Ou Testament beteken 
svervul” om vol te maak of vol te 
word (2 Kron. 5:13, Ps. 72:18). Dit 
word ook gebruik in die sin van ,,uit- 
kom" of ,,waar word”. In die Nuwe 
Testament word dit gebruik in die sin 
van: die Skrifte is vervul met verwy- 
sig na dit wat veral deur die profete 
gesê is (Mat. 1:22, 2:15, 4:14, 817, 
26:54, Markus 14:49 en Johannes 
13:18). Vanuit hierdie betekenis kan 
ons sê: ,,Vervul word met die Heilige 
Gees” beteken: Dit wat eenmaal gesê 
is aangaande die Heilige Gees het tot 
volle werklikheid geword. As ons nou 
die woorde van Jesus Christus uit Jo- 
hannes 14-16 t.o.v. die Heilige Gees in 
verband bring kan ons sê ,,vervul word" 
met die Heilige Gees beteken: Kom tot 
die volle geloof in Jesus Christus, ge- 


tuig van Christus, is oortuig van sonde, 
geregtigheid en oordeel, word gelei in 
die hele waarheid van Christus. Hierdie 
besondere betekenis kom duidelik na 
vore in Efesiërs 3:16-19 ,,Dat Hy aan 
julle mag gee na die rykdom van sy 
heerlikheid om met krag versterk te 
word deur sy Gees in die innerlike 
mens, sodat Christus deur die geloof 
in julle harte kan woon, julle wat in 
die liefde gegrond en gewortel is, en 
julle in staat kan wees om saam met 
al die heiliges ten volle te begryp wat 
die breedte en lengte en diepte en 
hoogte is, en die liefde van Christus 
te ken wat die kennis oortref, sodat 
julle vervul kan word tot al die volheid 
van God”. Hierby sluit Kol. 1:9 aan: 
,Daarom hou ons nie op nie, van die 
dag af dat ons dit gehoor het, om vir 
julle te bid en te vra dat julle vervul 
mag word met die kennis van Sy wil 
in alle wysheid en geestelike insig, 
sodat julle waardiglik voor die Here 
mag wandel om Hom in alles te behaag 
en julle in elke goeie werk vrug mag 
dra en in die kennis van God mag groei 
(Vergelyk ook Kol. 4:12). 


Die gevolg van vervul wees met die 
Heilige Gees bestaan volgens Ef. 5:18 
uit ,,Spreek onder mekaar met psalms 
en lofsange en geestelike liedere; en 
sing en psalmsing in julle harte tot eer 
van die Here, terwyl julle God die Va- 
der altyd vir alles dank in die Naam 
van Onse Here Jesus Christus.” 


'n Besondere aspek wat duidelik na 
vore kom in die begrip ,,vervul met die 
Heilige Gees” is dat die persoon wat 
vervul is, vrymoedig spreek aangaande 
die verlossing in Jesus Christus( Lukas 
1:41, Lukas 1:67, Hand. 4:8, 4:31, Hand. 
9:17, Hand. 13:9). Uit Handelinge 4:8 
en 4:31 is dit duidelik dat iemand by 
meer as een geleentheid vervul kan 
word met die Heilige Gees. Hier is nie 
sprake van 'n weer uitstort van die 
Heilige Gees nie, maar slegs 'n beson- 
dere toerusting wat op besondere ge- 
leenthede verleen word om vrymoedig 
te spreek aangaande Jesus Christus, 
soos Hyself beloof het (Mat. 10:19 en 
20). So 'n besondere toerusting, met 
besondere geleenthede, word ook uit- 
gedruk deur die begrip ,,vol van die 
Heilige Gees” (Verg. Hand. 6:3 en 
1:24): 


In Ef. 5:18 word die begrip ,,vervul 
met die Heilige Gees” aangetref in die 
vorm van 'n bevel. In die lig van die 
voorafgaande sal dit beteken: Die ge- 
lowige moet ernstig bid en begeer dat 
God so met sy Gees in Hom sal werk 
dat hy die verlossing in Jesus Christus 
ten volle sal glo, dat hy volkome sal 
leef ooreenkomstig die Woord van God, 
dat God hom bekwaam sal maak om 
sy Woord met vrymoedigheid te spreek 
aangesien die Heilige Gees oor die 
kerk uitgestort is, en die werking van 


die Heilige Gees en die verkondiging 
van die kerk onlosmaaklik aan mekaar 
verbonde is (Hand. 2:14-41, 8:26-40 en 
Rom. 10:17), beywer die gelowige hom 
vir die vervulling met die Heilige Gees, 
as hy voortdurend in die ruimte van 
die kerk staan onder die geklank van 
die gepredikte Woord en die gebruik 
van die sakramente (Vergelyk Heidel- 
bergse Kategismus Sondag 25, Vraag 
en antwoord 65). 


Konklusies: 


1. ,Doop met die Heilige Gees” is 
die belofte van die uitstorting van 
die Heilige Gees wat met Pinkster 
in vervulling gegaan het. 

2. Die uitstorting gaan gepaard met 
spreek in bestaande tale om te be- 
vestig dat die Gees waarlik uit- 
gestort is. 

3. Die uitstorting met die spreek in 
tale is 'n eenmalige, onherhaalbare 
daad. 

4. ,,Vervul met die Heilige Gees” is 
die ten volle deel hê aan al Chris- 
tus se weldade, veral die gawe om 
sy waarheid met vrymoedigheid te 
spreek. Hierdie spreke vind vol- 
gens al die tekste plaas in die taal 
van die spreker. 

Omdat die meeste van ons lidmate 
nie die gawes van die Gees op so 'n 
wonderbaarlike wyse soos die pink- 
stergroepe ervaar nie, heers die vraag 
by hulle: Is ek waarlik 'n gelowige? Is 
die feit dat ek formeel lidmaat van die 
kerk is, voldoende bewys dat ek ook 
die gawe van die Heilige Gees besit? 


God het wel sy Gees oor die kerk 
uitgestort maar dit beteken nie dat elk- 
een wat deel is van die kerk die gawe 
van die Heilige Gees besit nie. In die 
midde van die kerk kan ongelowiges 
voorkom net soos daar buite. Uit die 
bespreking wat reeds gevoer is, is dit 
duidelik dat die geloof in Christus en 
die daarby behorende lewe van dank- 
baarheid in gehoorsaamheid aan sy 
Woord, gawe van die Heilige Gees is. 
As ek glo in Christus en my hele lewe 
getuig van hierdie geloof, dan is ek 
waarlik 'n Christen en dan het ek deel 
aan die gawe van die Heilige Gees. As 
ek waarlik in Christus glo, dan behoort 
die vrug van die Gess in my lewe sig- 
baar te wees. Die vrug van die Gees 
is: ,,liefde, blydskap, vrede, lankmoe- 
digheid, vriendelikheid, goedheid, ge- 
trouheid, sagmoedigheid en selfbeheer- 
sing” (Gal. 5:22). In 1 Kor. 13 word 
veral die liefde geteken as vrug van die 
Gees by uitnemendheid. As ek waarlik 
God en my naaste lief het en hierdie 
liefde is gevul met die besondere in- 
houd wat die Bybel daaraan gee, dan 
is ek gelowige, dan het ek deel aan 
die gawe van die Heilige Gees, al ont- 
breek besondere ekstatiese ervarings 
en die spreek in tale in my lewe. 


(Word vervolg) 

UiT GEMEENTES 


PARYS SE 
HALF-EEUFEES 


Op 26 en 27 April 1975 het die ge- 
meente Parys sy vyftigjarige fees luis- 
terryk gevier. 


Saterdag 26 April: 

Die gemeente kom saam in hulle 
mooi en goedversorgde kerkgebou 
waar gelukwense oorgebring word 
waarna almal aansit vir 'n keurigvoor- 
bereide noenmaal van die susters in 
die Serfonteinsaal. 


Sondag 27 April: 

Ds. W. P. v.d. Merwe oud-predikant 
hou die feesrede en dieselfde middag 
gaan ds. M. M. Seymore voor met 'n 
jeugdiens. 

Ouderling D. C. Grobler skriba sedert 
1947 het 'n interessante weergawe 
van die geskiedenis van die gemeente 
gegee en uittreksels daarvan volg. 

Gedurende die afstigting van die tans 
bestaande gemeente Parys, was die 
tye nie alleen moeilik op finansiële ge- 
bied nie, maar vervoer was beperk tot 





Dr. A. J. G. Oosthuizen predikant van Parys doen die verwelkoming tydens die 
BO-jarige fees. 





Prof. dr. J. P. Oberholzer voorsitter 
van die Alg. Kerkvergadering bring die 
groete van die kerk oor. 


die perdekar en ossewa. Vir groot 
gedeeltes van die boeregemeenskap 
langs die Vaalrivier was die distansies 
na die naaste kerkgeboue te Potchef- 
stroom en Heilbron, baie groot. Onder 
sulke omstandighede kon lidmate slegs 





selde nagmaalfeesvierings en  ere- Der ve re ore T 
dienste bywoon. Die prediking van E : ë 
da Woord van Cd EE Wie So het die ossewaens en motorkarre van destyds om die kerk gestaan tydens 'n 
F sr [2 s P AAR Fi d 3 ` D 
' nagmaalsviering. Waar toe 'n gruispad en bossies was is vandag 'n dubbel snelweg 
[] Na volgende bladsy en geen bossie naby nie. 

DIE KERKRAAD 1975 
Voorste ry van links na regs: ouderlinge P. J. Kotze, A. A. Bodenstein, P. C. B. 
Luyt, D. C. Grobler (skriba), ds. A. J. Oosthuizen, L. C. Geyser (kassier), S. W. 
Basson, P. H. de Necker, P. F. du Plessis, J. G. A. Coetzee. Tweede ry: ouderlinge 
S. D. Swart, N. M. S. Prinsloo, J. C. v.d. Westhuizen, M. J. Prinsloo, diakens G. C. 
v. Coller, J. A. Habig, D. J. v. Coller, L. Badenhorst. Derde ry: diakens M. P Lin- 
degue, M. L. v.d. Westhuizen, J. E. J. Grobler, J. J. Coetzee, D. J. L. Grobler, H. J. 
Durrheim, J. J. Grobler, M. C. Coetzee. Inlas: ouderling G. C. Lindeague, diaken J. 
C. Grobler. Afwesig: ouderlinge D. R. Mans, H. P. Prinsloo, J. H. Claassens (jeug- 
ouderling), S. L. J. v. Rensburg, J. E. Risseeuw, diakens J. A. Becker, A. S. Pre- 
torius, P. H. Labuschagne, P. F. J. Beukes. 


geloof bestaan — 'kon dus baie selde 
gehoor word. Veral die jeug moes baie 
verloor in die opdoen van kennis van 
Godswoord sonder intensiewe bear- 
beiding. 

In 'n gesamentlike bespreking deur 
die kerkraad van Potchefstroom, Heil- 
bron en Vereeniging, word daar besluit 
om vertoeë te rig tot die Oostelike Ring 
om 'n Hervormde gemeente te stig te 
Parys. In die ooreenkoms word besluit 
dat die gedeelte wat afstig van die ge- 
meente Potchefstroom, sal bestaan 
tussen 'n lyn wat sal loop vanaf die 
Vaalrivier na die hoekbaken van Kop- 
pieskraal en Koedoeslaagte, met 'n reg- 
uit lyn wat loop na die hoekbaken van 
Grootfontein en Rietfontein 564 op die 
lyn van Buffelshoek, vandaar met 'n 
reguit lyn na die hoekbaken van 
Bronkhorstsfontein en Kluitfontein en 
vandaar na die hoekbaken van Oor- 
bietjiesfontein en Witkop aan die Vaal- 
rivier. 

Van Heilbron word afgestig die ge- 
deelte ten weste van die spoorlyn van- 
af Vereeniging na Kroonstad, met uit- 





Daar is ongeveer 35 manslidmate 
teenwoordig. Die bostaande ooreen- 
koms word goedgekeur en die nodige 
stukke geteken. 

Ook word op die vergadering die 
volgende kerkraadslede wat diensdoen- 
de kerkraadslede in die verskillende 
gemeentes was, gekies naamlik broe- 
ders D. C. L. J. van Vuuren, J. F. Vil- 
joen, W. N. Prak, G. H. Grobler, S. $. 
Terblanche en H. J. Cronje, diakens 
M. L. van der Westhuizen, G. D. Cil- 
liers, J. J. Prinsloo, J. Muller. Broeder 
W. N. Prak sal optree as skriba en 
kassier en mej. J. Bezuidenhout as 
orreliste. 

Die Gereformeerde gemeente Parys, 
verleen hulle kerksaal vir gebruik vir 
nagmaalvierings en die Herv. gemeente 
se kerkraad besluit om daar 'n kerkklok 
te installeer en aan die Geref. Gemeen- 
te te skenk. 

In kombinasie met Heilbron en Ver- 
eeniging word ds. L. E. Brandt beroep 
en word op 12 September 1925 deur 
ds. S. Vermooten bevestig. 

Op dieselfde datum word 'n bou- 
kommissie gekies bestaande uit broe- 
ders Ben van der Hoven (voorsitter), 
G. H. Grobler, $S. Terblanche, G. Ros- 
seauw en W. N. Prak. 

Op '17 Oktober word aangekondig 
dat die Stadsraad, erf Nr. 1008, groot 
1 morg 204 vk. roede en 99 vk. voet 
aan die gemeente skenk en met dank 
ontvang word. 


[7] Blaai om 





Ssondering van Viljoensdrift, die Kool- 
myn, Kruisementfontein en nog 'n paar 
plase hy Vereeniging. 

Die stigting vind plaas te Parys op 
'n gemeentevergadering van 13 Junie 
1925. Die Ringskommissie bestaan uit 
ds. L. E. Brandt (voors.), ouderlinge S. 
S. Terblanche, J. J. Grobler, C. P. S. 
Barnard en P. D. Bekker. 


N.H.S.V. PARYS-TAK 1975 
Voor van links na regs: mevv. A. Coetzee, H. Robertson, A. Lindegue, M. Swart, 
A. Coetzee (tesouriere), mevv. dr. M. R. Oosthuizen (voorsitster), B. Prinsloo 
(sekretaresse), G. $. M. Basson, E. C. v. Pletsen, J. H. Griesel, H. Visagie, H.A. J. 
Brits. Tweede ry: mevv. G. A. S. Coetzee, A. C. Grobler, M. M. Scheffer, W. D. 
Luyt, H. P. du Plessis, S. Wolff, J. v. Vuuren, M. H. Serfontein, Max v. Coller, mej. 
d. M. v. Coller, mevv. B. v. Vuuren, L. K. Swart, C. du Bruyn. Derde ry: klein Kavien 
v. Coller, mevv. M. J. M. v. Coller, B. W. v. Coller, A. M. A. v.d. Westhuizen, A. $. 
Badenhorst, B. de Plooy, A. C. de Necker, Amanda Lindegue, C. J. Mellet, G. J. 
Kotze, A. J. v.d. Merwe, A. C. Prinsloo. Inlas: mev. E. Durrheim. 

PARYS SE FEES 


O] Vervolg van vorige bladsy 


Op 7.5.27 kondig die boukommissie 
aan dat tenders vir 'n kerk aangevra is 
en wissel van £1 700 tot £4 000 sonder 
preekstoel en banke. 

Die bouwerk word dadelik begin en 
vorder mooi na wense. 

Op 'n kerkraadsvergadering word 
besluit om die hoeksteen te lê op T1 
Junie 1927. In die holte van die hoek- 
steen sal in 'n bottel toegemessel 
word, een eksemplaar van die jongste 
Hervormer en die ,,Parys Post”. Die 
name van die diensdoende kerkraad en 
die muntstukke, 'n floryn en 'n 6 pen- 
nie stuk van 1926. Die hoeksteen is 
gelê deur ds. L. E. Brandt. 

Voorbereiding word getref vir inwy- 
ding van kerkgebou en bepaal vir Ok- 
tober 1927 met nagmaalsfeesviering, 
omdat ds. Brandt na Holland moet 
gaan. Dit kon nie gebeur nie en die 
datum word vasgestel op 25 Desember 
1927, en word waargeneem onder lei- 
ding van ds. Van Belkum. 

Op 7.6.30 word ds. Brandt losge- 
maak as hy vertrek na Johannesburg. 

Parys word nou bedien deur die kon- 
sulent ds. P. J. Smit van Losberg. Met 
sy hulp word £500 vir kerkskuld inge- 
samel en hoendereiers, kuikens, skape 
en beeste word geskenk en in geld 
omgesit. 

Op 9.9.39 vertrek ds. Smit na Boks- 
burg. 

Op 7.9.40 word 'n tak van die 
N.H.S.V. deur mev. M. R. Oosthuizen 
gestig. Sy is voorsitster van die hoof- 
bestuur van die N.H.S.V. 

Op 8.3.41 kombineer Parys en Heil- 
bron en op 235.41 word ds. A. S. 
Geyser beroep. Hy word ontvang en 
bevestig op 25.8.41. Op 1 Januarie 
1944 vertrek hy met verlof na Kaap- 
stad om 'n gemeente daar te help op- 
bou. 

Ds. W. P. van der Merwe word nou 
beroep en begin 1946 word hy en sy 
gade feestelik ontvang en bevestig. 

In 1948 besluit die gemeente op aan- 
beveling van die kerkraad om 'n pas- 
torie op die kerkplein te bou. 'n Bou- 
permit word bekom, bouers gehuur en 
onder toesig van die kerkraad, word 
die pastorie in 1949 voltooi en betrek. 
Die ou pastorie word verkoop vir 
£1 800. 

Op 10.6.50 koop die kerkraad erwe 
aan te Vredefort vir die doel om 'n kerk 
in die toekoms daar te bou. 

Ds. Van der Merwe neem 'n beroep 
na Maaguassie aan. 

Op 'n gekombineerde vergadering 
Parys-Venterskroon 2.2.50 word ds. P. 
S. van Staden van Mafeking beroep. 
Hy kom en word op 28.3.51 ontvang 
en bevestig. 





Vaalrivier wat die gemeente in twee sny is nie bereid om altyd rustig verby te vloei 
nie. So het hy vanjaar uit sy walle doklims en self die strate gebruik vir sy reis 
verder. 


Parys bearbei Sasolburg lidmate en 
op aansoek deur die kerkraad van Parys 
vir 'n kerkperseel te Sasolburg word 
deur die munisipaliteit 'n kerkperseel 
daar op 12.9.50 geskenk. 


Ds. Van Staden word deur Van der 
Hoff gemeente beroep. 

Op 'n gekombineerde vergadering 
van Parys-Venterskroon van 6.11.54 
word ds. P. J. J. Venter van Oos-Lon- 
den beroep. Hy word ontvang en be- 
vestig op 12.1.55. 


Ons koop tans die bestaande orrel 
vir £4300 en wy dit in op 11.12.55. 


Die tansbestaande banke teen 
£2 300 vervang die oues op 29.7.56. 


Op 11.1.59 stig gemeente Vredefort 
af en tree in kombinasie met Parys en 
Venterskroon. Die kerkperseel en saal 
word onder voorwaardes aan hulle ge- 
skenk. 


Op 15.6.63 tree ds. Venter af. 


Ds. J. A. Smit Outojowarongo word 
deur die gemeentes beroep en deur 
ds. J. H. D. Smit bevestig na die ont- 
vangs dieselfde mêre. 


Ds. J. A. Smit word beroep na Ma- 
feking. 

Venterskroon los die kombinasie en 
op 'n vergadering van 8.10.66 beroep 
Parys en Vredefort ds. A. J. G. Oost- 
huizen. Hy en mev. Oosthuizen word 
ontvang op 15.1.67 en die bevestiging 
vind plaas op dieselfde middag deur 
ds. J. G. M. Dreyer. 


Onder leiding van die pastoriepaar 
staan die kerkraad 'n deel van die 

kerkplein af vir die bou van 'n oue te- 
huis wat dringend benodig word. Die 
saak is nog hangende en verwesenli- 
king nog moontlik. 


Op 2 Februarie 1968 breek die ge- 
meente Vredefort die kombinasie en 
staan Parys eindelik alleen. 


Die gemeente gaan met die oë ge- 
vestig op Jesus Christus, die voleinder 
van ons geloof, en onder die bekwame 
leiding van die pastoriepaar, met goeie 
moed, vol hoop en rustig die toekoms 
tegemoet. Kerkbesoek is goed en ywer 
om te dien ontbreek nie. 


Die statistiek is tans 367 lidmate er 
totaal 5BO7 siele. 





Alberton 


Hier by verskyn die foto van Cornelia 
Johanna Catharina Maria Mulder (ge- 
bore Smit), eggenote van wyle Jan 
Hendrik Mulder (oorlede 1957) wat 
gedurende sy lewe 14 jaar op die kerk- 
raad van die Nederduitsch Hervormde 
gemeente van Heidelberg gedien het. 


Die ou moeder wat reeds 85 jaar 
oud is, is dankbaar oor 'n nageslag wat 
nou reeds 64 tel en wat almal lidmate 
is van die Nederduitsch Hervormde 
Kerk. Sy woon op die oomblik by een 
van haar dogters in Alberton. 


Die Nederlandse Kerke 
en (ns Pamde met hulle 


In ons vorige artikel het ons 'n oor- 
sig gegee van die Christelike Gerefor- 
meerde Kerk wat in 1834 afgeskei het 
van die Nederlandse Hervormde Kerk 
en wat die moeder geword het van die 
Gereformeerde Kerk van Suid-Afrika, 
wat onder leiding van ds. Postma in 
1859 afgeskei het in Transvaal van die 
Hervormde Kerk en in die Kaap Provin- 
sie van die Nederduitse Gereformeerde 
Kerk. 





JOH. DREYER 





Nou wil ons aan ons lesers een en 
ander vertel van die ,,Gereformeerde 
Kerken” in Nederland wat in 1886 af- 
geskei het van die Nederlandse Her- 
vormde Kerk onder die bekwame lei- 
ding van dr. Abr. Kuyper. 


Kuyper was voor die Afskeiding 'n 
Hervormde predikant in die klein dorpie 
Beesd. Hy was student aan die Leidse 
Universiteit waar hy onder die invloed 











A 


Sy bly steeds 'n voorbeeld van 'n 
belangstellende lidmaat van ons kerk 
vir almal wat met haar in aanraking 
kom. 

Ons bede is dat sy nog lank vir haar 
dierbares en vir ons kerk gespaar sal 
bly. 

Ingestuur 


ET] 
(iii 

van linkse professore gekom het. 'n 
Eenvoudige vroutjie in sy gemeente 
het hom tot ander oortuigings laat kom. 
Hy wou die kerk toe teruglei na die 
teologie van Calvyn en die ou reforma- 
toriese kerk. Hy was 'n uitstaande or- 
ganisator en daarby 'n bekwame teo- 
loog. Gou het hy 'n kring van volgelinge 
rondom hom gehad wie se getal vinnig 
aangewas het. Later as Hervormde pre- 
dikant in Amsterdam en as redakteur 
van die Heraut en van die Standaard 
het hy groot invloed gehad. In 1886 
skei hy en sy volgelinge af en stig die 
Gereformeerde Kerken” met sulke 
bekwame medewerkers as Bavinck en 
Rutgers en in die begin ook Hoede- 
maker, sy latere groot teenstander. 


In 1892 verenig ,sy' kerk met 'n deel 
van die Christelike Gereformeerde Kerk 
in 1834 gestig. As gevolg van die ver- 
skil oor die doop en die veronderstelde 
wedergeboorte standpunt van Kuyper 
wou die ander deel van die Christelike 
Gereformeerde Kerk nie met die ver- 
eniging saamgaan nie en het apart 
voortbestaan. 


Deur hierdie kerkvereniging het die 
Gereformeerde Kerken” na die groot 
Hervormde Kerk die grootste Protes- 
tantse kerk in Nederland geword. Die 
Vrye Universiteit deur Kuyper in Am- 
sterdam gestig was vir ongeveer drie- 
kwarteeu vir hierdie kerk 'n arsenaal 
van krag, waar ook baie Suid-Afrikaan- 
se predikante gevorm is vir ons twee 
Gereformeerde kerke naamlik die Ge- 
reformeerde en die Nederduitse Gere- 
formeerde Kerke. Maar hierdie Univer- 
siteit, eens so 'n bron van krag vir die 
handhawing en uitbouing van die 
gereformeerde leer vir al die genoemde 
kerke, het nou links geswaai en by- 
voorbeeld die bande met die Potchef- 
stroomse Universiteit verbreek, en 
word deur die behoudende deel in die 
Gereformeerde Kerken” in Nederland 
verwerp. 


Die ,,Verontrusten in de (Gerefor- 
meerde Kerken” waarsku in hulle blad: 
Waarheid en Eenheid” dat die kerke 
selfmoord sal pleeg as die bande langer 
met die Vrye Universiteit, wat hulle 
die hoofkwartier en uitgangspunt van 
mobilisasie van die humaniserende teo- 
logie noem, gehandhaaf sou word. 
Daarom het hulle 'n beroep op die si- 
node gedoen om die bande met die 
Universiteit te verbreek. 

Die kerke kan dit moeilik doen om- 
dat die professore en studentepredi- 
kante aldaar, wat van dwaalleer be- 
skuldig word, deur die sinode tot sover 


nog gehandhaaf word. Die ,,Veron- 
trustes” wys daarop dat die dwaalleer 
aan die Vrye Universiteit die hart van 
die leer van die kerk raak naamlik die 
versoc ning. Die dwaalleer verwerp die 
plaasvervangende lyde van (Christus 
aan die kruis vir 'n verlore wêreld. Dit 
raak die essensiële vraag: Hoe is jy 
regverdig voor God? 

Die sinode het blykbaar nie die durf 
gehad om deur te tas nie, omdat daar 
gevrees is vir nog 'n afskeiding uit die 
kerk, dit wil sê vir die derde afskeiding 
binne ongeveer 'n halwe eeu. So 'n 
moontlike afskeiding word deur dr. J. 
van der Graaf genoem ,, n binnekerklike 
doleansie'”. ln teenstelling met die 
,Verontrustes'” is daar 'n ander groep 
in die Gereformeerde Kerke wat opkom 
vir dr. Wiersinga se standpunt en 'n 
ope brief uitgestuur het waarin gepleit 
word vir meer leerstellige vryheid. In 
verband hiermee wys prof. H. Ridder- 
bos daarop, dat in die brief die hart 
van die kerk uit die oog verloor word 
ten gunste van 'n visie om die taak 
van die kerk te sien as 'n etiese in 
plaas van 'n geestelike en wat klem Iê 
op die afwysing van rassisme en op 
die ekumeniese roeping van die kerk, 

Die Gereformeerde Kerke in Neder- 
land het deur die invloed van Kuyper 
en Bavinck 'n vastrapplek in Suid- 
Afrika gekry in albei ons susterkerke. 
Die Nederduitse Gereformeerde Kerk 
het teen die end van die vorige eeu 
die band met die Hervormde Kerk in 
Nederland verbreek ten gunste van die 
band met ,,de Gereformeerde Kerken”. 
En hierdie band het deur die afwyking 
van die ,,Gereformeerde Kerken” in 
Nederland nou 'n breekpunt bereik. 

Wat die Gereformeerde Kerk in Suid- 
Afrika betref, het die verhouding tus- 
sen die Gereformeerde Kerk alhier en 
sy moederkerk in Nederland, die Chris- 
telike Gereformeerde Kerk verslap en 
deur die invloed van oudstudente van 
die Vrye Universiteit, soos proff. J. D. 
du Toit en F. Postma onder die be- 
koring en invloed van dr. Kuyper ge- 
kom het, is 'n band gelê met dia 
Gereformeerde Kerken”. Ook hierdie 
band het slap geword en 'n breekpunt 
sal geen verrassing wees nie. 'n Mens 
kry dan ook die indruk dat daar 'n ge- 
leidelike terugkeer van die kant van die 
Gereformeerde Kerk in Suid-Afrika is 
na die kerk van sy herkoms naamlik 
die Christelike Gereformeerde Kerk. 
Die ou Romeinse spreuk: Die tye het 
verander en ons saam met hulle, geld 
ook in hierdie kerklike maneuwers. 

(Word vervolg) 


Die Hervormer, Junie 1975, bladsy 13 





VERBANDE 





1.1. DRIE TEMAS MET AGTERGROND 
(voortsetting) 


Ons bly maar aan die gang oor wat 
met 'n byderwetse woordpatroon ge- 
noem kan word: die Afrikaanse onder- 
wys- en opvoedingsteologie. As op 
name gelet word, kry teologie weer die 
aansien van koningin van die wetens- 
vakke, want dis teologie van die hoop, 
van die bestaande orde, swart teolo- 
gie, teologie van die rewolusie en dies 
meer. 





PROF. DR. C. H. RAUTENBACH 





Laas was die skrywer nog doenig 
om begrip van een van die drie temas 
op verskillende maniere te probeer 
verhelder. Aangehaalde tema was toe 
die verklaarde voorkeur vir die groep- 
skool wat mettertyd die amptelike 
beleid van die Gereformeerde Kerk ge- 
word en gebly het. Mens moet eers 
begryp voordat met paslike skroom 
taksasie aangedurf word. 

Die Gereformeerde Kerk is vroeg in 
1859 (Februarie) afgeskei en spoedig 
daarna het die mettertydse groepskool- 
bestrewing, in sy voorlopervorm van 
kerkskool, te voorskyn getree. Laas- 
genoemde vormgewing het vir dekades, 
gedurende wat ons die Postma- of Af- 
geskeidenes-era (1860-1900) mag 
noem, die voorrang geniet en sover 
moontlik in die kerkpraktyk beslag ge- 
kry. Na 1900 het die tydperk van die 
Kuyperiaanse of Doleansie-vergestal- 
ting onder Gereformeerdes en selfs 
daarbuite gevolg. 

Om hierdie besondere beleid van die 
Gereformeerdes (,,Enkel” in die volks- 
mond) af te ets was opsommenderwys 
eers iets genoem oor onderwystoe- 
stande, skolereëling en die breë kerk- 
like beleidslyne — sê maar skoolorde 
— in die verskillende staatsgeweste in 
Suid-Afrika van die jare 1850-1860. Die 
gedagte daarmee was dat daardie kon- 
krete situasie mede-aanleiding kon ge- 
wees of geword het vir ds. Postma en 
sy medestanders se beleid, wat teen 
die hoofstroming was. 

Daarna is beeldvorming van die 
meerderheid van mense, betrokke in 
daardie onderwysomstandighede, ge- 
soek en ook gevind. Prof. dr. Abel 
Coetzee het ons gevoer na 'n volk-in- 
wording onder andere deur toenemende 
afstand en afsondering. Die wordings- 
gebeure het hy duidelik uitgestippel: 
vanaf vryburger (1657), deur platte- 
lander, veeboer, binnelander, trekboer 
en grensboer heen om vir eers te kul- 


4 (VERVOLGREEKS) 


mineer in wat geëien kan word as 
Boerevolk met eie geesteskenmerke of 
sommer die Boere, soos hulle vir tien- 
talle jare geheet het — met boerbok, 
boerbees, boerebeskuit, boerewors, 
boerebrood, boerpoon, boerboon, boe- 
remaaksel (meubels) en selfs Boere- 
oorlog wat eerder van Engelse maaksel 
was. (En wat van boeretroos! Red.) 

Terloops, toe kommissaris de Mist 
en goewerneur Janssens, na die tyde- 
like teruggawe van die Kaap in 1803 
dé&r aangekom het, is deur hulle die 
eerste maal amptelik verwys na ,,het 
Zuid Afrikaansch volk”, wat toe al- 
beslis vir 'n tydlank 'n eie beslag ge- 
had het. Abel Coetzee het 'n deursnee 
volksmens sterk Bybelgebonde in re- 
formatoriese Hervormde/ Gereformeerde 
trant, naastenby in alle lewensuitings, 
maar met geringe boek-kennis buite- 
kant die stigtelike, geteken. 

Tot stawing van sy siening word 
nog net die volgende opgemerk. Ten 
tye van die Groot Trek was van die 
3400 kinders van die uitgebreide 
Graaff-Reinetse grensdistrik slegs 100 
in die openbare skool. Die orige is of 
deur die ouers 6f deur rondtrekker on- 
derwysers, dikwels van bedenklike ge- 
halte, onderrig. Maar desondanks kon 
'n korrespondent van DE ZUID AFRI- 
KAAN uit die Sneeuberg (die wyk 
Noord van Graaff-Reinet dorp, maar 
nog duskant die Agter-Sneeuberg se 
gebied, wat tot aan die Noordoos 
grens van die Kaapkolonie gestrek het) 
in 1838 skrywe: dat die ouers verlang 
om hulle ,,kinderen (Christelik op te 
brengen en eindelik als ledematen 
van onze Kerk opgenomen te zien”. 
Hierdie paar woorde beliggaam 'n hele 
lewensbealydenis as onderbou. 'n Ge- 
meenskap se lewensoortuigings blyk 
ook uit die onderwys- en opvoedings- 
doelstellings. 

Die punt wat ons wil maak is dat 
die Boerevolk-gedeelte van ,,het Zuid 
Afrikaansch volk”, vanaf voor 1800 al- 
reeds 'n eie vaste godsdienstig-geeste- 
like vormgewing gekry het wat deur 
die later toenemender gebruikte woord 
,Calvinisties' gestempel is. Nie te sê 
dat die mense nader aan Kaapstad, 
deur die bank 'n totaal ander geestes- 
gesteldheid gehad het nie, maar be- 
soekende tydgenote het tog 'n bedui- 
dende graadverskil opgemerk. Gemelde 
stempeling moet in gedagte bly om die 
onderhawige uiteensetting te volg. 

Maar weer binne die gesketste eie- 
geaarde Suid-Afrikaanse (binnelandse) 
volksformasie, het vanaf 1760 — 'n 
eeu na die gemeenskapsplanting — 'n 
ander groepering merkbaar geword. 

en PERSPEKTIEWE 





Spoedig het hulle oorwegend Noord- 
oostelike grens- en trekboere geword, 
sterk verteenwoordig in Agter-Sneeu- 
berg. Hulle ingesteldhede, ook verteen- 
woordig deur 'n klein minderheid in 
die Groot Trek, plus kommunikasie 
met kerkinstansies in Nederland, ge- 
skraag deur hulle eie binnelandse voort- 
gesette verbondenheid en briefwisse- 
ling, het bygedra tot toestande, wat 
bevorderlik was vir die geboorte van 
die Gereformeerde Kerk in 1859. Dit 
het geskied deur afskeiding vanaf die 
toentertydse twee bestaande Hollands- 
Afrikaanse kerke. En dit het gebeur met 
die kerklik-verloskundige bystand van 
ds. Dirk Postma. Hy het met sy aan- 
koms te doen gekry met 'n taamlik vol- 
drae kind op pad om boreling te word. 
Daardie onderskeie soort volksmense 
is noukeurig beskrywe deur dr. — nou 
teologiese professor — B. Spoelstra 
in sy proefskrif: DIE ,DOPPERS' IN 
SUID-AFRIKA 1760-1899. Hierdie dis- 
sertasie was deur die Potchefstroom- 
se Universiteit vir die graad doktor in 
die Lettere in die Geskiedenisdeparte- 
ment goedgekeur. 

In 1963 is die verskyning van die 
werk in boekvorm deur die uitgewer 
aldus aangekondig. ,Wie was die 
,Doppers' en waarom word hulle so 
genoem?” Hierdie werk bring aan die 
lig dat die gangbare vereenselwiging 
van die ,Doppers' met die latere Gere- 
formeerdes nie sonder meer aanvaar 
kan word nie. Gevolglik word aange- 
toon wie en wat die ,Doppers' voor 
1859 was en inhoeverre die Gerefor- 
meerde Kerk in Suid-Afrika die kerk- 
verband van die ,Doppers' geword het 
en in watter mate hulle die geskiedenis 
beinvloed het en beinvloed is. Dit is 
'n poging om die hoogtes en dieptes 
openhartig te beskrywe, sonder om 
altyd die teologiese reg of verkeerd 
van die prikkel of die reaksie te be- 
oordeel.” 

Dr. Spoelstra se beklemtonings is 
beduidend vir wat as 'n kultuur-sosio- 
logiese benadering van 'n gedeelte 
vaderlandse geskiedenis, insluitend die 
newegaande kerk- en onderwysont- 
wikkeling, beskrywe kan word. Ook 
kom hy soos verder aan sal blyk, met 
eie gesigspunte, wat ordenende lyne 
bied vir gedeë ondersoek en besin- 
ning. Hy help sleutels voorsien vir 
juiste beskrywing en begrypende ver- 
staan van 'n maatskaplik-kerklike groep 
se geaardheid en optrede. Hy kenskets 
'n variant van die volksmense wat Abel 
Coetzee so bekwaam gekarakteriseer 
het. d 


OG] Na volgende bladsy 


Straks gaan van sy belangrikste be- 
naderingsweë genoem word, nadat ons 
eers vir 'n taamlike afstand op 'n paral- 
lelle newebaan van belang vir ons voor- 
genome kerk- en onderwysgeskied- 
kundige oordenking, beweeg het. By 
wyse van 'n sketsmatige inleidende 
agtergrond' stel dr. Spoelstra eers 'n 
paar aangeleenthede wat ook in prof. 
S. P. Engelbrecht se werke ter sprake 
was. 

1. Hy (dr. B.S.) verklaar onses 
insiens tereg dat die Nasionale Sinode 
van Dordrecht/1618-1619 se Kerkorde 
(voortaan verkort tot K.O.) nie formeel 
in die Kaapkolonie gegeld het nie. Die 
gemeentes aldaar het min of meer on- 
der opsig van die Klassis (enigsins 
vergelykbaar met ons ringe CHR) 
Amsterdam en daardeur onder die (om- 
vattender CHR) Provinsiale Sinode van 
Noord Holland (as meerdere vergade- 
ring CHR) verkeer. 


Vir ons beoogde onderwys- en op- 
voedingskerkteologie is dit nodig om 
sodanige toedrag fyn genoeg uit te 
pluis. Die Provinsiale Sinode van Noord 
Holland het in 1588 sy eie K.O. ge- 
maak. Dit het gebeur kragtens die 
bevoegdheid verleen onder die Unie 
van Utrecht van 1579, die aanvanklike 
Grondwet van die Verenigde Neder- 
lande, wat toe vir 'n groot deel nog 
aan Spanje ontworstel moes word. Ar- 
tikel 15 daarvan het bepaal dat ieder 
gewêés of provinsie, sy eie godsdiens- 
sake met oog op goeie orde en kerk- 
belang, self reël. Artikel 13 het indi- 
widuele godsdiensvryheid geborg. Met 
betrekking tot gewestelike kerkvryheid 
het artikel 15 gelui: ,,Ende soveel 't 
poinct der Religie aengaet, sullen hem 
die van Hollant ende Zelant draegen 
naar haerluyden goetdunken.” Ook het 
dit vir die vyf ander destydse provin- 
sies waaronder Noord Holland, gegeld. 


Noord Holland se K.O. van 1588 het 
gespruit uit die ,Kerkwet' wat die 
Haagse nasionale sinode in 1586 ont- 
werp het en daarna aanbeveel het om 
kerklike eenvormigheid tussen die pro- 
vinsies te bevorder. Daardie Haagse 
ontwerp was weer gevolg van 'n her- 
siening van die K.O. van die nasionale 
sinode van Middelburg/1581. Dié het 
weer op ander soos Emden teruggegryp 
en op die duur op die nasionale sinode 
van Parys (Frankryk) /1559. Laasge- 
noemde het onder inspirasie van raad- 
gewende geskrifte van Calvyn 'n K.O. 
ontwerp, waarvan die kerkmense van 
die Laaglande deurgaans deeglik ken- 
nis geneem het. Kerklike Europa was 
toe al ekumenies geneë. 


Nou moet in verband met Dordt/ 
1618-1619 onthou word dat na die ver- 
trek van die buitelandse deelnemers 
na die groot makietie vroeg in Mei, die 
sinodesitting toe op 13 Mei met Neder- 
lands as voertaal hervat is vir behan- 
deling van bevoegde binnelandse kerk- 


sake. Na die meer ekumeniese saam 
met die buitelanders, volg die nasionale 
kerkaangeleenthede vir behartiging deur 
die binnelandse afgevaardigdes en die 
kommissarisse-politiek. Daaronder sou 
ook hersiening van gemelde Haagse 
,Kerkwet' se K.O. wat inmiddels geen 
wye aanvaarding gevind het nie, ter 
tafel kom. En so het Dordt/1619 toe 
ook 'n landelike K.O. ontwerp, vir keu- 
ring daarna deur die verskillende pro- 
vinsiale sinodes, met bevoegdheid tot 
uitsluitsel. Toe is Dordt se K.O. van 
28 Mlei, daarna net deur drie gewêéste 
aanvaar. 


Die Dordtse K.O. van 1619, was be- 
halwe gebaar in die rigting van organi- 
satoriese gelykskakeling, ook toe die 
jongste poging tot verdere konsolide- 
ring van dikwels progressiewer vorm- 
en inhoudgewing deur 'n reeks Calvi- 
nisties-geinspireerde sinodes sedert 
Parys/1559, om doeltreffender en By- 
belser deur 'n bruikbaarder K.O. nog 
meer orde op sake te stel. Op Neder- 
landse bodem was daar tot en met 
Dordt/1619 vyf nasionale sinodes wat 
bykans almal daardie saak aangesny 
het. Die befaamde Groot Sinode van 
Dordt was geensins soos Melgisedek, 
sonder vader en sonder moeder nie. 


Maar die Provinsiale Sinode van 
Noord Holland wat in 1620 wel die 
Dordts leerreëls aanvaar het, het op 
19 Junie 1624, 28 jaar voor van Rie- 
beeck en die syne se aankoms aan die 
Kaap, — die aanbevole Dordtse K.O./ 
1619 verwerp en besluit om by sy eie 
te hou. Onderworpe aan die bestaande 
owerheidsvoogdy en bevoegdheid tot 
inmenging vanweë die Staatsowerhede, 
het die Statengeneraal vantevore al 
dergelike bevoegdhede oor kerksake 
aan die O.l. Kompanje en die Klassis 
Amsterdam laat toekom. Daardeur het 
die K.O. van Noord Holland vir sover 
nodig, mettertyd via die mate van 
opsig deur gemelde Klassis vanaf 1652 
in die Kaapkolonie se gemeentes ge- 
geld. Ons moes bietjie uitbrei op dr. 
Spoelstra se bevinding. 


Nou moet nie gedink word dat daar 
'n besonder groot teëstelling was tus- 
sen die vigerende K.O. van Noord Hol- 
land/1588 en 1624 in die ,publieke' of 
bevoorregte kerk van daardie gewêés en 
die van Dordt/1619 nie. Indien hulle 
nie identieke tweelinge was nie, was 
hulle eie broers met sterk familie-oor- 
eenkoms. 


Van die eie K.O. van Noord Holland 
kan gevoeglik dieselfde verklaar word 
wat van die K.O. van die provinsie 
Groningen, wat saam met die K.O. van 
Friesland beinvloed is deur besondere 
kerkband met Noord-Holland, geskry- 
we is: in alles gereformeerd behalve 
in de eerbiediging van het recht van 
,collatie" (Otto de Jong: Nederlandse 
Kerkgeschiedenis 1972). Laasgenoemde 


slaan op die erflike patronaat van wel- 
eer, wat daarna in baie gevalle voort- 
geleef het in die vorm van die reg om 
die predikantsplek en die skoolmees- 
tersamp aan die kandidaat van die pa- 
troon se keuse in gebruik te gee. 

Maar Dordt/1619 het tog maar ook 
weer die ,,deuchtelyk recht van presen- 
tatie... voor zoveel 'tselfde stichtelyk 
can worden gebruyckt sonder nadeel 
van Godes Kercke”, aanvaar. Ondanks 
laasgenoemde voorbehoud is die be- 
slissingsmag van die gehandhaafde 
kerkpatronaat — die ambagsheer, die 
magistraat 'n groep notabeles of erf- 
gename — deur Dordt tog maar ge- 
doog. In Noord-Holland was soms hin- 
derlike staatlike — bevoogding van die 
kerk en onder Dordt eweso. En van 
Dordt se besluite oor die K.O. heet dit 
by Berkhof en de Jong (Gesch. der 
Kerk, 1973): ,,nog minder kwam er 
terecht van de wens ,leerstellig' toe- 
zZicht op de theologische hoogleraars 
te mogen uitoefenen. Wel werden de 
schoolmeesters tot ondertekening der 
Belydenis-formulieren verplicht.” Daar 
was begryplik ook maar baie los ente 
by veelgeroemde Dordt/1619. 

Sonder sodanige sig op die geskie- 
denismatige, -tydelike en plaaslike si- 
tuasiebepaaldheid — selfs van die 
groot nasionale sinode van Dordrecht/ 
1618-1619, met dié se kerkorde aldaar 
ontwerp en bepaal, kan 'n oorwaarde- 
ring daarvan posvat. Die uitwerking 
kan dan onderwaardering word van 
ander vooraf- en newegaande Calvi- 
nisties-reformatoriese ontvouings, soos 
byvoorbeeld dié wat ook in die Kaap- 
kolonie 'n gunstige nawerking gehad 
het sonder dat Dordt se K.O. daar reg- 
streeks gegeld het. In die derde artikel 
van die onderhawige reeks is soiets 
pertinent beweer om te prikkel tot ver- 
dere besinning en tot eietydse perspek- 
tiewe. 

Die polarisasie as uit-mekaar-groei 
lê nie tussen die K.O.'s van Dordt/ 
1619 en Noord-Holland/1588 en 1624 
nie, maar wel tussen die Hervormde/ 
Gereformeerde lyn vanaf Parys deur 
baie sinodes heen tot by 1619 en 1624 
enersyds, en die ,Algemeen Reglement 
voor het bestuur der Hervormde Kerk”, 
van 7 Januarie 1816 andersyds. Mis- 
bruik onder laasgenoemde se raamwerk 
het tot in 1951 in die Nederlandse 
Hervormde Kerk die presbiteriaal-sino- 
dale regeervorm prakties uitgehol en 
kerkoptrede vir bevordering van reg- 
gelowigheid afgetakel en gefnuik. En 
alhoewel daardie gewraakte Reglement 
in die Algemene Kerkvergadering van 
Kaapstad/1824 ter tafel gelê was, het 
dit tog nooit soos in Nederland 'n 
hoofrol in die kerkbedryf kon speel nie. 
Die nie-Calvinisties-reformatoriese daar- 
in is in 'n mate teegewerk deur die 
nawerking van gesonde oorblyfsels 

van die Calvinistiese tradisie. Die ge- 
beurde wys dit uit, al is die ordelik- 
kerkwees in 1824 deur die Algemene 
Kerkvergadering ook verorden onder 
die naam van ,Algemeen Reglement 
voor het Bestuur der Nederduitsche 
Hervormde Kerk in Zuid Afrika' wat tot 
vandag toe sy spore laat. Alles was 
darem ook nie verkeerd in die Neder- 
landse en Kaapse Reglemente nie of in 
de Mist se ordonnansie nie. Kwesbaar- 
ste van Kaapstad/1824 was om onge- 
sif 'n Gesangeboek met leerstellige on- 
effenhede te aanvaar. Dit sou 'n ver- 
volg hê tot 13 Maart 1975. 


Dordt 1618/1619 bly die jongste en 
die laaste Generale Sinode van die on- 
verdeelde ,publieke” of ,bevoorregte' 
Hervormde/ Gereformeerde Kerkver- 
band voor Afskeiding/1834 en Dolean- 
sie 1886. Maar daarenteen het Kaap- 
stad/1824 weer die eerste Algemene 
Kerkvergadering (of Sinode) van die 
voortgesette, voortaan inheemse, vroe- 
ëre Hollands Afrikaanse ,publieke” 
kerkverband, geword. Ondanks manke- 
mente was dit 'n gewigtige keerpunt. 
Kaapstad se predikante van die byeen- 
roepende Kaapstadse gemeente vir 
1824 se Kerkvergadering, het die Goe- 
werneur versoek: that also may be put 
to the press to be distributed, the 
general Church Ordinances of the Na- 
tional Synod Dordrecht of the year 
1619 for the Netherland Church, ete. 


Die belangrikste bly immers dat on- 
danks al die toegewings wat die Cal- 
vinisties-georiënteerde kerkformasie 
vanaf Parys/1559 en dwarsdeur soveel 
sinodes in Nederland en tot in Kaap- 
stad/1824 en daarna, aan nie-kerklike 
instansies waaronder die staat, moes 
maak — goue drade algaande in die 
fundamentele bou van Kerkordes (met 
eenheid in verskeidenheid), gestalte 
gekry het. Ons noem 'n paar van die 
drade aan die hand van Dordt, terwyl 
ons saam met prof. dr. T. N. Hanekom 
'n voorbehoud aanteken ten opsigte 
van die juiste begroting van Nederland 
— Dordrecht — 1618... (Stellenbosse 
Teologiese Studie, Oktober 1974). 
Daar is die vier dienste — dienaar van 
die Woord, doktor (al in den Haag) 
ouderling en diaken (ook al in Parys): 
die leer genoem in die K.O. waarby 
Dordt wel die leerreëls toegevoeg het; 


sakramente en andere ,seremonies'; die 
sensuur en kerklike vermaning gelyk- 
heid van kerke en ampsdraers (Parys); 
aanvaarding van buitelandse kerke met 
ander gebruike mits dit ,middelmatige” 
dinge betref (hierin was Dordt in sy 
eerste samestelling tot 6 Mei 1619 
ruimhartiger en wydbegrippiger as baie 
latere Dordtsiane; Liturgiese formuliere 
(van die Palts en Londen) en, die be- 
voegdheid tot moontlike wysigings van 
'n K.O. deur 'n Generale Sinode. Ons 
laat dit gevoeglik verder aan die Kerk- 
geskiedkundiges van nering oor. 


'n Vroeëre nasionale sinode — die 
eerste van 'n reeks van 5 nasionales 
op Nederlandse bodem in 40 jaar — die 
van Dordt/1578, waarop ook Noord- 
Holland verteenwoordig was saam met 
die Palts (Duits) en Engeland, het van 
kerkkant ook die onderwysbeleid be- 
paal deur die besluit dat: ,,overal scho- 
len opgericht worden in den welchen 
de kinderen niet alleen in de sprachen, 
maar ook voornemelyck in den Chris- 
telyken catechismo onderwesen en 
totte predicatien gheleydet worden”. 
En toe was nog maar een tiende van 
die Noordoos Nederlande Calvinisties. 
In die K.O. van Dordt/1619 is in artikel 
21 verorden: die kerkrade sal orals toe- 
sien dat daar goeie skoolmeesters is, 
wat nie alleen kinders leer lees en 
skrywe en onderrig in die tale en vrye 
kunste nie, maar hulle ook in die god- 
saligheid en die kategismus onderwys. 
In gemelde ,Kerkreglement van die 
Nederduitsche Hervormde Kerk in 
Zuid-Afrika” (1824) handel afdeling 4 
oor die Christelike onderwys, wat aan 
die sorg van die kerkraad opgedra 
word. Dit het verder o.m. bepaal dat 
alle onderwysers vooraf deur die kerk- 
raad ondersoek moet word en 'n for- 
mulier moet onderteken, ens. 


Nou is dit interessant: met die heel 
eerste kerkraadsvergadering van die 
Gereformeerde Kerk in Rustenburg (in 
Februarie 1859 nog die enigste ge- 
meente) is onder leiding van ds. Post- 
ma besluit om die K.O. van Dordt/1619, 
gewysig na die teenswoordige omstan- 
dighede, as kerklike reglement te aan- 
vaar en aan die Owerheid (Volksraad) 
vir kennisname voor te Iê. Die onder- 
wysbeleidsbepaling daarin was: die 
kerkraad sal sover moontlik ook sorg 
vir goeie skoolmeesters en oor dieself- 
de opsig uitoefen. 


Prof. dr. J. P. Jooste skrywe in ver- 
band met 1859 se skoolonderwysbe- 
leidsverklaring — ,,In hierdie artikel 21 
van die Dordtse K.O. vind ons die Ge- 
reformeerde beginsel insake onderwys 
naamlik dat dit nie die taak van die 
kerk is om skole te stig en te onder- 
hou nie maar om te sorg dat daar goeie 
Christelike onderwysers is wat die kin- 
ders kan onderrig. Daarom onderskryf 
artikel 21 van die K.O. (Dordt) uitsluit- 
lik die verhouding van die kerkrade tot 

die onderwys van die jeug van die 
kerk en wel sodat dit op die onderwys 
reformeerend moet inwerk. Die Gere- 
formeerde Kerk het nie daaraan gedink 
om naas die bestaande Roomse skole 
nuwe Gereformeerde skole te bou nie 
maar om die Roomse skole te her- 
vorm; net soos die kerk moes ook die 
skool en die huis, die maatskappy en 
die staat hervorm word. Hierdie grond- 
beginsel is ook vervat in die gewysig- 
de K.O. wat in 1859 aanvaar is, hoewel 
die artikel verkort is” (J. P. Jooste: 
DIE GESK. VAN DIE GEREFORMEER- 
DE KERK IN SUID-AFRIKA, 1859-1959, 
ongedateer maar beslis 1959). Maar 
waarom het by die enkel Gereformeer- 
des die teëbeeld hiervan ontwikkel? 
Dis juis die vraag. 

Ons hoof Onderwysbeleidswet op 
die skoolonderwys, no. 39/1967, vind 
onder andere ook hegte aansluiting by 
artikel 21 van die Sinode van Dordt se 
K.O. en ewewydige kerkordes soos 
hulle strekking deur prof. J. P. Jooste 
vertolk is; eweso wysigingswet 
73/1969 oor Christelike Onderwysers- 
opleiding. Ook dit is baie belangrik vir 
ons uiteensetting. 

2. Maar nou moet die leser asse- 
blief nog 'n endjie verder op die newe- 
baan. Daarna het dr. Spoelstra — oor 
wie se verdere inleidende agtergronds- 
beklemtoning ons dit nog het, ook ver- 
duidelik wat hier volg. Die langdurige 
seggingskap van die staat oor die kerk 
— in Nederland die staatsbevoorregte 
publieke kerk in die Hervormde/Gere- 
formeerde staat, is deur die Staten- 
generaal vir die Kaap afgewend op die 
Kompanjie, wie se Politieke Raad in 
die verband die Owerheidsbevoegd- 
hede ontvang. Volgens sy verklaarde 
aansprake het die Britse bewind dit 
toe oorgeneem. Daarom het die Voor- 
trekkers (1835 tot Sandrivier 1852 
word beskou as die Groot Trek-jare 
CHR) ook van niks anders as 'n staats- 
kerk geweet nie (B. Spoelstra). Hy gee 
besonder goeie rekenskap van hierdie 
geskiedkundige tendens sodat prof. S. 
P. Engelbrecht se uiteensettings dien- 
aangaande verhelder, selfs uitgebou 
word. 


Natuurlik het uit daardie konstella- 
sie, ja ook die kerkmense se verlange 
na Christelike openbare onderwys as 
owerheidsverantwoordelikheid en sorg 
van 'n Christelike staat en owerheid, 
gespruit. Dit is deel van die Afrikaner 
se oorgelewerde staatsopvatting, juister 
embrioniese staatsteologie. Kuyper sa 
geleentheidsteologie oor die staat vir 
geleentheidspolitiek in daardie verband 
het onder die Afrikaners nooit byval 
gevind nie. 

Maar die historiese Afrikaanse lyn, 
waarmee die tradisionele Britse lyn 
ooreenkoms het, is deur die destydse 
onderwysminister — senator sy edele 

VAN DOMINEE 
NA 
DOKTOR 





Dr. M. W. Pretorius 


Marthinus Willem Pretorius is op 26 
Januarie 1940 gebore op die plaas Wa- 
genpadspruit in die distrik Rustenburg 
en ontvang sy primêre onderwys aan 
die Nauwpoortskool van dieselfde dis- 
trik. Vanaf 1952 word hy leerling van 
die Hoërskool Brits waar hy in 1956 
matrikuleer. Aan die Universiteit van 
Pretoria studeer hy van 1957 tot 1962 
en verwerf die grade BA en BD. Op 
5 Desember 1962 word hy gelegitimeer. 
Nadat hy 'n jaar lank pastorale hulp 
verleen het in die gemeente Pre- 
toria, word hy op 13 Desember 1963 
as predikant georden in die kombinasie 
standplaas Hartbeesfontein-Gerdau. Se- 
dert Mei 1968 is hy kapelaan by die 
S.A. Weermag te Voortrekkerhoogte. 
Gedurende April 1964 tot November 
1966 studeer hy verder in Dogmatiek 
en Godsdiensfilosofie onder proff. A. 
A. van Ruler en A. E. Loen aan die 
Ryks-universiteit van Utrecht waar hy 
ook die doktorale eksamen aflê. 

Met sy proefskrif: ,,Die Evangelie van 
Lyding. Die Christologiese Swaartepunt 
by Kierkegaard”, lewer die promoven- 
dus 'n waardevolle bydrae tot die reeds 
uitgebreide Kierkegaard lektuur. Deur 
'n noukeurige studie van Kierkegaard 
se dagboekaantekeninge, toon hy teen- 
oor die meeste navorsers aan dat die 
swaartepunt in die christologie van 
Kierkegaard nie die absolute paradoks 


van die God-mens is nie, maar wel die 
lydende Christus. Baie moeite is ge- 
doen om van die dagboekaantekeninge 
uit Deens in Duits vertaal te kry en 
een van die groot verdienstes van die 
proefskrif is dat hierdie materiaal vir 
ons toeganklik gemaak is. 


Promotor: Prof. dr. F. J. van Zyl. 

Van harte geluk aan die gesin Pre- 
torius!! 

(Met dankbare erkenning aan die pu- 
blikasie van die Universiteit van Pre- 
toria Promosieplegtighede 1975.) 

@ 





BRANDWAGFONDS 





Ds. P. M. Smith oorhandig 'n tjek van die kerk vir die Brandwagfonds aan brig. P. 
Pretorius van die Noord-Transvaalse Kommandoment op Voortrekkerhoogte op 
18 April 1975. Foto met erkenning aan Paratus S.A. Weermag. 

Jan de Klerk — mede met die raad- 
gewing van sy eerste twee onderwys- 
rade (tot Julie 1969), en soos aange- 
pas by teenswoordige omstandighede, 
deurgetrek. Die raamwerk is op die 
Wetboek, inhoudgewing ver gevorder 
en in 'n mate geimplementeer. Daaron- 
der is die nasionale onderwyspoging 'n 
gesamentlike taak van owerheid, ouers, 
kerk en onderwysmense insluitend die 
van die universiteite. Sonder dié tradi- 
sie van 'n Christelike staatsgemeen- 
skap is daar nie 'n stewige onderbou 
vir ons nasionale onderwysbeleidswet- 
gewing nie. 


Onder gemelde wetgewing is die 
skool nie 'n newe-gebou van 'n kerk 


nie en ook nie die buitekamer van 'n 
huis nie, maar een van die instellings 
en werksfere met betreklike selfstan- 
digheid op eie gebied. Ook dit kom 
weer ter sprake. 


Na hierdie draaie, kom die beloofde 
interessante benaderingsweë van dr. 
Spoelstra met sy werk: DIE DOPPERS 
IN SUID-AFRIKA 1760-1899, waarin hy 
byvoorbeeld verklaar: ,,Die gangbare 
voorstelling (ook by J. P. Jooste se 
a.w. en B. R. Kruger: ONTSTAAN GE- 
REFORMEERDE KERK 1957) asof die 
,Doppers' die besware van die Voor- 
trekkers gedeel het en dat die Groot 
Trek ,juis uit hierdie grensgedeeltes 
gekom het” strook nie met die feite 
nie, en misken die lojaliteit van die 
Dopper-Trekboere”. ,,Die Trekgesel- 
skappe kom, behalwe vir 'n paar splin- 
tergroepies, uit ander distrikte as die 
latere Middelburg, Colesberg, Burgers- 
dorp, Steynsburg, ens.” Interessant nê? 


(Word vervolg) 

Dr. (Gollin se 
Pilie 


vir GAL en LEWER 


Blakende gesondheid is die teenoor 
gestelde van die volgende klagtes 

LUSTELOOSHEID 
SOOIBRAND 


GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. (Gollin se Gal- 
en Lewerpille 

langdurig ook vir alle nier en 

A. D. Pont 

RONDOM DIE GEWENTENSKLOUSULE 


Drie referate oor: Die Gewetens- 
klousule; Christelike Wetenskap; 
Groepskole. 


deur 

Neulende 
Mma nou 'n 
ander mers 


Vir kosskoolleerling 
Gwyneth Shooter was die 
skoolvakansies glad nie iets 
om na uit te sien nie. 

Dit was nie juis 'n geval 
van 'n ouderdomskloof tus- 
sen hierdie tiener en haar 
middeljarige ouers nie. Die 
ware oorsaak van haar on- 
gelukkigheid was haar 
moeder se aanhoudende 
neulery. 

Arme mev. Shooter was 
lusteloos, kon nie slaap nie 
en het gedurig gekla oor 
allerhande skete en pyne. 
Onvermydelik het sy die 
lewe vir almal om haar ver- 
Uur. 
Toevallig hoor sy een 
aand 'n radioadvertensie vir 
Salusa 45, en besluit om dit 
te probeer. 

Gwyneth vertel: “Na 
slegs 2 maande was my 
moeder 'n ander mens. Nou 
kom ons fantasties goed 
klaar. Sy is selfs bereid om 
na 'my musiek” te luister!” 

“Pa was ook nie links 
nie. Toe hy sien hoe moeder 
daarby baat, het hy ook 
Salusa 45 begin neem. Nou 
geniet albei weer hulle rolbal 
en neem aktief deel sonder 
enige onaangename 
nagevolge.” 


salsadh) 


30 tablette teen R2,35. Volle 
3-maande-voorraad van 90 
tablette R5.95. Slegs by apteke. 

KRONIEK 


Ons opskrif verwys na Psalm 147:1: 
,Loof die Here, want dit is goed om 
onse God te besing, ja lieflik; 'n loflied 
is gepas.” Die psalmdigter sê dat 'n 
loflied 'n paslike manier is om die lof 
van God te verkondig. In die gees van 
hierdie psalm word daar in die erediens 
gesing. Miskien sing ons net veels te 
min en wanneer ons sing, klink ons 
Hervormers se gemeentesang dikwels 
nie na 'n loflied nie! Dis gepas om tot 
eer van God 'n loflied te sing maar nie 
alle lofliedere is gepaste liedere nie. 
Daar is kerklike liedere wat van hoog- 
staande gehalte is. Sommige is gehou 
aan die inhoud van die Skrif andere is 
minder Skriftuurlik, musikologies van 
mindere gehalte en daarom minder ge- 
pas as kerklike lofliedere. 

In die vorige eeu het die vraag na die 
gepaste loflied ernstige reperkussies 
gehad: die invoer van die gesange het 
die diskussie veroorsaak. Vir sommiges 
was dit ondenkbaar dat iets anders as 
'n Bybelse psalm in die erediens ge- 
sing mag word. Van hulle kant is daar 
gewys op die onskriftuurlike elemente 
in die gesange. Self het hulle soms 
vergeet dat die psalms in hulle berym- 
de vorm ook nie meer streng die By- 
belse psalms is nie maar verwerkings 
daarvan met baie menslike vul-mate- 
riaal daarby. Die ou Nederlandse be- 
rymde psalm 42 het bv. gepraat van 
die ,,hygend hert der jagt ontkomen” 
en die Afrikaans van die hert in dorre 
streke wat skreeuend dors na die genot 
van die helder waterbeke. Die Afri- 
kaans in die geval was bykans letterlik 
die woorde van die Skrif: ,,soos 'n hert 
wat smag na waterstrome, So smag 
my siel na U, o God!” Die digterlike 
poging van Psalm 23 het in die Afri- 
kaans baie dinge bygevoeg wat glad 
nie in die Skrif staan nie — bv.: ,,en 
is ek soos 'n skaap in doodsgevare, 
wat in die velde as 'n prooi van wolwe 
gaan” as weergawe van: ,,al gaan ek 
ook in 'n dal van doodskaduwee, ek 
sal geen onheil vrees nie, want U is 
met MY... 

Die twis oor die loflied het o.a. in 
Nederland in die kerkskeuring van 1834 
onder leiding van ds. H. de Kock 'n 
rol gespeel. Die Christelik Gerefor- 
meerde Kerk wat onder de Kock ge- 
skeur het van die Hervormde Kerk, het 
beswaar gehad teen die liberalisme in 
die destydse Nederlandse Hervormde 
Kerk. Hulle het die gesange gesien as 
verteenwoordigend van die liberalisme. 
Ds. De Kock het bv. die 192 evange- 
liese gesange 'n ,,geheel van Sirenische 
minneliedere” genoem. Die (Gerefor- 
meerde Kerk wat in 1859 in Suid-Afrika 
tot stand gekom het, het ook die ge- 
sangebundel verwerp. 


'N GEPASIE LOFLIED 


Ons eie kerk in Suid-Afrika en die 
Ned. Geref. Kerk het die gesangebundel 
van die begin af aanvaar. Die twee 
kerke het gesamentlik die Afrikaanse 
vertaling die lig laat sien. Die huidige 
gesangebundel bevat 'n hele aantal ge- 
sange wat maar liewer kon gebly het. 


DR. A. J. G. DREYER 


Alhoewel ons en die Ned. Geref. Kerk 
saam die gesange aanvaar het, het ons 
weer nie deur een bril met ons Ned. 
Geref. broeders na die Halleluja-liedere 
gekyk nie. Ons het dit geweier; by die 
Ned. Geref. Kerk veral in Sondagskool 
en jeug het dit groot ingang gevind. 

In Nederland het die Gereformeerde 
kerken die standpunt van die vorige 
eeu al hersien. Hulle beskik tans self 
oor 'n redelik uitgebreide gesangebun- 
del. Tans werk hulle saam met die Ne- 
derlands Hervormde Kerk aan 'n ge- 
weldige gesangebundel met ongeveer 
600 gesange. 

By ons het die Gereformeerde Kerk 
'n hele aantal Skrifberymings al vir jare 
in gebruik wat in die praktyk in die- 
selfde kategorie as 'n aantal van ons 
gesange sal val. 

Die nuwe psalm en gesangebundel 
waaraan tans gewerk word in Suid- 
Afrika het nie die ou geskille opgelos 
nie. Die Gereformeerde Kerk by ons 
aanvaar nog nie die gesange nie. Ons 
kerk het die nuwe gesangebundel by 
'n spesiale Algemene Kerkvergadering 
in Maart vanjaar behandel. Die dure 
vergadering (dit sal waarskynlik nie 
te hoog geskat wees as alle direkte en 
indirekte kostes van die daglange ver- 
gadering op R10 000 en meer geraam 
word nie) het eintlik net min of meer 
goedkeuring verleen aan wat tot dusver 
gedoen is en vir wat nog beplan word 
om die bundel af te rond. Vir behoor- 
liek gesprek en besinning oor die hele 
bundel was natuurlik geen kans nie. 
Kommentaar wat gelewer is, moes 
skriftelik weer by die kommissie inge- 
dien word. Waarom is daar nie vol- 
staan met skriftelike kommentaar nie? 
Vir elke gemeente was een bundel be- 
skikbaar sodat van deeglike studie en 
voorbereiding nie eintlik sprake kon 
wees nie. Die pad vir die nuwe bundel, 
om sonder slag of stoot aanvaar te 
word, is nog verder ge-effen deur die 
openingsloflied uit die nuwe (nog nie 
aanvaarde) bundel te laat sing. Mag dit 
terwyl die liedereskat van die kerk dui- 
delik omskrywe is? 

Die nuwe bundel bevat benewens 'n 
versameling liedere van die Europese 
kerke ook 'n aantal liedere uit die Hal- 
leluja-bundel. Nou wonder 'n mens tot 
watter mate die vroeëre stellingname 


van ons kerk teenoor hierdie liedere 
nou prysgegee is. Is dit nou die dun 
end van die wig om mettergaan nog 
meer dergelike liedere op ons af te 
dwing? Waarheen word die grense nou 
verskuif? 


'n Groot argument ten gunste van 
die nuwe bundel is dat dit alreeds in 
beginsel so deur die Ned. Geref. Kerk 
aanvaar is. Indien ons dit nie sou doen 
nie, sou dit kerklike vervreemding in 
die wyere volksverband beteken. Ons 
word dan soos vreemdelinge bv. by 
volksgeleenthede wanneer van die 
nuwe liedereskat gebruik word. Ek het 
nog nooit gehoor dat die getalle argu- 
ment in ander sake in ons kerk enige 
meriete het nie — anders sou daar 
heelwat sake in ons kerk op 'n ander 
manier aangepak moes word. Maar 
hier moet ons inval by die argument 
van getalle en waarskynlik die koste- 
struktuur. T.o.v. die musiek moes ons 
al alles prysgee waarom nie ook t.o.v. 
die inhoud nie? Op hierdie basis kan 
ons die hele karakter van ons kerk 
mettergaan verander! 


Vir die pinkster is daar 'n verstom- 
mende aantal gesange. Wat moet 'n 
mens met so baie maak of is dit maar 
net 'n aanduiding van 'n aksentverskui- 
wing wat nou in ons teologie na vore 
kom? 


Dit lyk my dat ons uit die enorme 
getal gesange liefs 'n seleksie moët 
maak van sê so 'n honderdtal wat na 
ons mening die beste is. Die kan ons 
gemeenskaplik deel met ons broeders 
van die Ned. Geref. Kerk. Ook die 
koste aspek sal hiermee vir ons binne 
redelike perke bly en die bundel in 'n 
hanteerbare en draagbare formaat met 
ten minste 'n deealike Bybelse inhoud. 
As die Ned. Geref. broeders behoefte 
het aan meer liedere vanweë sekere 
tendense by hulle wat vir ons vreemd 
is, dan staan dit hulle tog vry om die 
grotere bundel te aanvaar. Maar dit 
beteken tog nie dat ons hulle gedwee 
moet navolg nie. 


In die afgelope tyd het daar heelwat 
meer korrespondensie van lidmate 
verskyn in Die Hervormer. Dit is 'n 
verblydende verskynsel dat die lidmaat 
self oor allerlei sake navraag doen of 
hulle opinie gee. Dit sou goed wees as 
vir hierdie saak veel meer die stem 
van die kerk gehoor kon word. In die 
praktyk sal dit net beperk kan bly tot 
'n groepie kerkraadslede en predikante 
wat die nuwe bundel ter insae gehad 
het en miskien enkele gemeentelede 
wat ook 'n kans kon kry om daarin te 
loer. Sal hulle van hulle laat hoor? 

@ 

DIE OU BYBELSTAD 
(3) 


Voordat die ,,Griekse Argeologiese 
Vereniging” en die ,,American School 
of Classical Studies” teen die einde 
van die vorige eeu met argeologiese 
opgrawings begin het, was die enigste 





DR. P. J. T. KOEKEMOER 





sigbare teken van die verlede van Ko- 
rinthe die imposante pilare van die 
doriese tempel van die Griekse god 
Apollo. Hierdie tempel is seker die 
mees uitstaande oorblyfsel van die ou 
stad. Verder was alles feitlik gelyk met 
die grond gestoot as gevolg van die 
twee groot aardbewings kort na me- 
kaar, 1928 en 1930. Die inwoners het 
na hierdie aardbewings vir hulle 'n 
nuwe dorp, ook Korinthe genoem, vyf 
myl verder langs die see gaan stig. 
Die eerste taak van die argeoloë was 
om te probeer vasstel waar die mure 
van die stad geloop het, mure uit an- 


KORINTHE 





Korinthe: Slegs sewe pilare in doriese styl gekap is opgediep van die tempel 
van Apollo. 


tieke tye. Omtrent agt kilometer (vyf 
myl) lengte mure is blootgelê. Nêrens 
in die hele Griekeland is opgrawings 
van so 'n formaat gedoen soos hier in 
Korinthe nie. In Griekeland wemel dit 
van historiese en prehistoriese argeolo- 
giese blootleggings, maar kwantitatief 
staan Korinthe bo. Afgesien van die 
mure wat die eintlike stad beskerm het, 
is daar ook twee ander muurvestings 
gevind, parallel langs mekaar, tussen 
die stad en die hawe Lechaeon, ten 
einde in oorlogstye verbinding tussen 
stad en hawe te verseker dat die toe- 
voer nie afgesny word nie. In die op- 
grawings, so laat as 1960, is 'n deel 
van hierdie ou pad tussen stad en 
hawe oopgegrawe. Daar is ook spore 
gevind van 'n ander pad wat gelei het 
na die ander hawe Kenchreë, aan die 
Saroniese see. 


Bogenoemde Amerikaanse argeoloë 
het hulle toegespits op die groot Ro- 
meinse markplein (die ,,agora”). Dit is 
in die noordwestelike hoek van die 
agora waar die tempel van Apollo ge- 
staan het, waarvan slegs die doriese 
pilare vandag uittroon oor die groot 
oppervlakte ruines. Twee teaters is hier 
gevind asook twee fonteine, genaamd 
Glauke en Peirene. 'n Straat met win- 
kels aan weerskante is duidelik. Stap 
mens deur die museum van Korinthe, 
staan jy verbaas oor die hoeveelheid 
erdewerk wat nog gevind is nadat so- 
veel rampspoed die stad herhaaldelik 
getref het. Kom mens vandag in Grieke- 
land dan kan jy nie anders nie as om 
'n tipies Griekse stuk erdewerk, 'n 
mooi handgemaakte vaas te laat inpak 
en aanstuur na Suid-Afrika, iets wat 
in ons land 'n aardige sommetjie geld 

sou kos. Hierdie keramiekwerk, wat 
deels bygedra het om Korinthe be- 
roemd te maak, is in groot hoeveelhede 
in allerlei kunsskakering hier gevind. 
Die heiligdom (tempel) van die Griekse 
god van die genesing, Aesculapios is 
oopgegrawe digby die fontein van 
Lerna. Terselfde tyd het die argeoloë 
ook sistematies, deel vir deel van die 
langsliggende berg Akrokorinthe bloot- 
gelê. Die reisiger en skrywer Pausa- 
nius, wat geleef het in die tweede eeu 
na Christus, het waardevolle beskry- 
wings van die Romeinse Korinthe na- 
gelaat, iets wat vir die argeoloë be- 
langrike leidrade verskaf het. Dit is nie 
verniet dat die Olimpiese spele juis in 
Griekeland, in die dorpie Olimpia sy 
oorsprong het nie. Orals, ook hier in 
Korinthe is 'n stadion gevind waarvan 
die wegspringplek duidelik afgemerk 
is. Die mees kenmerkende van die ar- 
geologiese fondse is egter die kom- 
mersiële karakter van die stad in al die 
fases van sy lang geskiedenis. Hier 
tussen die twee vastelande van oos 
en wes, geskei deur 'n smal landengte 
van 'n paar kilometer, het die handel 
gegroei en gebloei soos seker op wei- 
nig ander plekke in die wêreld. 


Omdat die oorbyfsels van die tem- 
pel van Apollo so uitstaande is, kan 
mens nie help om hier 'n bietjie langer 
te vertoef nie. So het Paulus ook 
Athene bekyk, Athene met sy groot 
getal heiligdomme van soveel gode. In 
Korinthe is die gode nie veel minder 
nie. Hierdie tempel waarvan slegs sewa 
pilare nog staan, het oorspronklik 38 
van hierdie suile gehad. Die pilare is 
monolities, uit een stuk gekap, en vol- 
gens doriese styl fyn en kunstig afge- 


[] Na volgende bladsy 











werk. Dit is gebou in die middel van 
die sesde eeu voor Christus toe Ko- 
rinthe op 'n ekonomiese golf van groot 
welvaart gery het. 

Om terug te keer tot die Christelike 
era. Een van die plekke op die mark- 
plein (agora) word aangewys as die 
plek waar die Romeinse stadhouer 
(prokonsul) sy verhore gehou het en 
regspraak beoefen is. In Handelinge 
lees ons (18 vers 12): ,,En toe Gallio 
goewerneur van Achaje was, het die 
Jode eenparig teen Paulus opgestaan 
en hom voor die regterstoel gebring”. 
Die Griekse woord vir ,,regterstoel” is 
,bema'”. Dit hoef nie noodwendig 'n 
stoel te wees nie maar kan gewoon- 
weg beteken ,,regbank” of die plek 
waar die regspraak beoefen is. Hier op 
die oop plein staan 'n klippilaar, onge- 
veer 'n half meter hoog, met die woor- 
de ,,to bema” baie duidelik daarop uit- 
gekap. Die Griekse woord kan ook 
platvorm beteken. Ongetwyfeld is dus 
die plek van die regspraak, waar Pau- 
lus voor Gallio verskyn het, aanwys- 
baar. 

Dit is merkwaardig dat soveel hei- 
dense tempels (ook die tempel van die 
Griekse seegod, Poseidon e.a., opge- 
grawe is, maar van die Christelike kerk 
is heel weinig te sien. Tog is vlakby 
die ou Korinthe, teenaan die hawe van 
Lechaeon, in 1957 die fondamente van 
die grootste vroeë Christelike kerk in 
Griekeland blootgelê. Dit het so gebeur 
dat 'n Byzantoloog, M. Pallas, nadat 
hy 'n manuskrip, afkomstig van die 
eiland Patmos, noukeurig gelees en 
daaroor nagedink het, besluit het om 
ondersoek in te stel. Sy navorsing het 
daartoe gelei dat hierdie kerk gevind is. 
Genoemde manuskrip verhaal dat kei- 
ser Decius in sy medoënlose vervolging 
van die Christene, ene Leonidas en 
sewe jong meisies die marteldood laat 
sterf het, (ongeveer 251 na C.). Hulle 
is verdrink in die see en het uitgespoel 
op die strand. Die verhaal lui verder dat 
die Christene in daardie omgewing tot 
hulle nagedagtenis 'n kerk gaan bou 
het na aan die strand waar die lig- 
game gevind is. Hier, teenaan die 
hawe van Lechaeon, is die fondamente 
van 'n Christelike kerk gevind en is dit 
klaarblyklik die kerk waarvan die Pat- 
mosmanuskrip melding maak. Die bou- 
styl is ongetwyfeld die van die vroeë 
Christelike kerke en herinner sterk aan 
die Basilika van Konstantyn in Rome. 
Volgens Pallas moes hierdie kerk ge- 
bou wees tydens die heerskappy van 
keiser Anastasius (491 tot 518 na C.). 
Tyden$ die regering van keiser Justi- 
nianus het 'n geweldige aardbewing die 
kerk verwoes (551 na C.), 'n katastrofe 
wat vermeld word deur die historikus 
Procopius. Die kerk was so geweldig 
groot, dat die inwoners nie oor die 
middele beskik het om die hele kerk 
weer op te bou nie. Slegs 'n klein ker- 
kie is opgerig uit die verwoeste mate- 





Korinthe: Drie pilare van 'n antieke heidense tempeltjie. Op die agtergrond die berg 
Akrokorinthe. 


riaal wat daar rondgelê het. 

Die naam Korinthe bly onafskeidbaar 
verbind aan die naam van ,,die apostel 
van die heidene”, Paulus. Dit is na 
hierdie stad toe dat Paulus op sy 
tweede sendingreis kom, nadat hy 
Athene verlaat het. (Hand. 18 verse 1 
tot 17). Hier 'n Korinthe stig hy die 
Christelike kerk. (1 Kor. 3:6 en 4:15 en 
9:1 asook 2 Kor. 11:7 v.) In Korinthe 
werk hy vir agtien maande totdat hy 
deur die Joodse haat en nyd verplig 
word om te vertrek. (Hand. 18:11 v.) 
Op sy derde sendingreis vestig Paulus 
hom vir twee jaar in Efese (Hand. 
19:10), maar bly tydens hierdie tyd 
voortdurend in verbinding met die ge- 
meente in Korinthe deur middel van 
briefwisseling, boodskappers en latere 
persoonlike besoeke. Die geleerdes op 
die gebied van die Nuwe Testamentie- 
se Wetenskap wys daarop dat met 
redelike sekerheid vasgesteld kan word 
dat sy briewe aan die gemeente onge- 
lukkig nie almal bewaar gebly het nie. 
Hy het eers 'n brief geskryf om die 
gemeente te vermaan om nie een te 
word met die sondige lewe van hierdie 
kosmopolitiese wêreldstad nie, 'n men- 
gelmoes van soveel afgode en diens 
aan die afgode. (1 Kor. 5:9.) Hierdie 
brief waarvan 1 Kor. 5:9 melding maak, 
is nie vir ons bewaar gebly nie. Daar- 
op volg ons Bybelbrief, 1 Korinthe. 
Kort daarna skryf die apostel die sg. 
u1ranebrief” (2 Kor. 2:3) wat ons ook 
nie ken nie, en pas daarna volg ons 
bekende tweede Korinthebrief. 

Die datering van die briewe kan slegs 
by benadering gedoen word. Juis deur 
vermelding van die verhoor deur die 
prokonsul Gallius, (Hand. 18:12) waar- 
heen ons reeds verwys het, en die 
ontdekking van 'n inskripsie waarop 
Gallius se naam voorkom en die jaartal 
van sy ampsbekleding aangedui word, 


is dit vir ons moontlik om vas te stel 
dat Paulus in die jaar 52 na C. die ge- 
meente Korinthe verlaat het, om hom 
dieselfde jaar in Efese vir twee jaar 
te gaan vestig. Vanuit Efese skryf hy 
die eerste Korinthebrief ongeveer 54 
na C. As ons die gebeurtenisse in ag 
neem wat na die skryf van 1 Korinthe, 
maar voor die skryf van 2 Korinthiërs 
plaasgevind het, moes die tweede 
brief in 55 of vroeg in 56 n.C. geskryf 
geword het. Uit Handelinge verneem 
ons niks van die gebeurtenisse nie, 
maar wel in die tweede brief, waarin 
daar aanduidinge is van moeilikhede 
wat in die gemeente ontstaan het en 
pogings van Paulus om die vrede en 
orde te herstel. 

Die verskeidenheid van sake wat in 
sy eerste brief aan die Korinthiërs be- 
handel word, maak dit moeilik om die 
brief in 'n enkele sinsnede op te som. 
Tog gaan dit telkens om die hoog- 
moed en selfverheffing van die Korint- 
hiërs waarteen hy maan, en die regte 
aanwending van die vryheid in Chris- 
tus. Sy brief kom daarop neer dat juis 
in so 'n goddelose stad soos Korinthe, 
die roeping van die Christen is om 
heilig vir God te lewe, er in plaas daar- 
van om sy liggaam aan die godin van 
die liefde (Afrodite) te offer, moet die 
Christen onthou dat hy duur gekoop is 
en dat sy liggaam 'n tempel is van die 
Heilige Gees. Die Christen moet hom 
in die gemeente laat lei deur die mees 
uitnemende weg: die weg van die 
liefde. 

Die toeris hoef dus nie te gaan soek 
na die apostel se voetspore in die oop- 
gegrawe strate van Korinthe nie. Nee, 
Paulus se voetspore lê klaar en glas- 
helder in sy twee briewe aan die ge- 
meente van Korinthe. En daarvoor is 
ons onbeskryflik dankbaar. 


(Word vervolg) 

LESERS SKRYF 
Monumente 


Geagte Redakteur, 


In die April uitgawe van Die Her- 
vormer het dr. A. J. G. Dreyer dit in 
sy kroniek oor monumente, en veral 
oor onder andere die nuwe taalmonu- 
ment in die Paarl. Wat dr. Dreyer daar 
sê van die doodsheid van die beton- 
vingers en die onmoontlikheid om met 
'n monument 'n lewende taal of die 
groei daarvan uit te beeld, wil en kan 
ek met die grootste instemming onder- 
skryf. Dit is nodig dat die dinge 'n keer 
ronduit gesê word. Ek kan ook nog 
saamstem as dr. Dreyer sê dat 'n dooie 
stuk klip op rots of beton die dina- 
miese figuur van Paul Kruger nooit na 
behore kan uitbeeld of in herinnering 
roep nie. 


Ek het egter beswaar teen dr. Dreyer 
se algemene opmerking oor monumen- 
te: Dat dit hom naamlik gewoonlik 
koud laat of baie min skeel of hulle 
daar is of nie. Sekerlik het dr. Dreyer 
die goeie reg om persoonlik so 'n sie- 
ning te huldig. Dan het ek self egter 
die reg om ook 'n ander moontlike per- 
soonlike siening en waardering van 
monumente te laat hoor; al is dit dan 
net ten opsigte van die gebalanseerde 
oordeel van lesers van Die Hervormer! 


Persoonlik vind ek dit altyd jammer 
as die betekenis van monumente mis- 
ken word. Daar is vir ons volk darem 
baie meer in ons monumente geleë as 
net wat die verklarende woordeboek 
daaroor sê! Sonder om al ons monu- 
mente met teologiese inhoud en bete- 
kenis vanuit veral die Ou Testament te 
wil vul, kan seker met vrymoedigheid 
aanvaar word dat die klipstapels wat 
die Godsvolk so dikwels in die Ou 
Testament opgerig het, nog altyd vir 
ons volk tot voorbeeld en inspirasie 
gedien het. So moes die twaalf klippe 
waarvan Joshua 4 melding maak by die 
kinders van Israel die vraag ontlok: 
wat beteken hierdie klippe vir julle? 
Dan het die volk geleentheid gehad om 
vir hul kinders te vertel van die groot 
dade van God. Het die eenvoudige 
klipstapel by Danskraal, Paardekraal, 
op honderde ander plekke in ons land 
nie ryk geword aan betekenis teen 
hierdie agtergrond nie? Dat 'n stand- 
beeld die figuur Paul Kruger nooit kan 
uitbeeld nie, begryp ek. Dit is egter 
myns insien 'n oordrewe en eensydige 
siening. 


Hoogagtend, 
D. J. C. van Wyk. 


Westdene Johannesburg: 


Voortgesette 
kategese 


Geagte redakteur, 

Ek het met groot belangstelling en 
waardering die skrywe van ouderling 
H. L. Engelbrecht van Vereeniging ge- 
lees in ,,Die Hervormer” van April 1975. 
Dat die genoemde saak nog na aan 
die hart van ons ouderlinge lê, stem 
tot verblyding. Met alles wat ouderling 
Engelbrecht gesê het stem ek volkome 
saam. Hiermee erken ek dat ek in ge- 
breke gebly het om sekere aspekte 
volledig uit te werk. 

Die pastoraat of huisbesoek deur 
die predikant lê vir my persoonlik na 
aan die hart. Dit is 'n verkondigings- 
gestalte en mag daarom net so min 
soos die prediking verwaarloos word. 
Soos die prediking moet plaasvind so 
ook die pastoraat. Die tydsfaktor het 
egter daartoe gelei dat die predikant 
nie meer so gereeld as in die verlede 
pastorale gesprekke kan voer nie. Hier- 
die feit mag nie daartoe lei dat die 
pastoraat in die hande van die predi- 
kant alleen gelaat word, en hy dit uit- 
voer volgens sy eie willekeur nie. Alle 
reëlings rondom die pastoraat moet in 
die hande van die kerkraad as geheel 
gelaat word. Die kerkraad moet self 
besluit hoe gereeld elke lidmaat besoek 
moet word. Hierdie reëling moet aan 
die gemeente bekend gemaak word. 
Op elke kerkraadsvergadering of ten- 
minste elke drie maande behoort die 
predikant aan die kerkraad verslag te 
doen van sy vordering. (In die skrywer 
se gemeente het ons 'n bestaande ver- 
slagvorm vir hierdie doel.) 

In klein stadsgemeentes (nie groter 
as 500 belydende lidmate), en platte- 
landse gemeentes, kan nog verwag 
word dat die predikant elke jaar by 
elke huisgesin huisbesoek moet doen. 
As die stadsgemeente, waar jou be- 
soeke uitsluitlik beperk is tot die aand, 
egter groter as 500 is, moet die kerk- 
raad self bepaal hoe gereeld die huis- 
besoek gedoen moet word. Daar is 
sommige predikante wat meer as 1000 
belydende lidmate in 'n stadsgemeente 
besoek. Hierdie besoeke kan hoog- 
stens 'n besoek wees, maar nie sin- 
volle pastoraat, waar indringend van- 
uit die Skrif 'n gesprek gevoer word 
nie. Ondervinding van verantwoorde- 
like predikante het die volgende aan 
die lig gebring: As die pastorale ge- 
sprek grondig gevoer word, die plaas- 
like predikant al sy ander verpligtinge 
in die gemeente nakom, al sy verplig- 
tinge op ringsvlak en in die kerk in 
breër verband nakom, ook nog in 'n 
geringe mate betrek is by plaaslike 
kultuursake, kan hy moeilik meer as 
6OO belydende lidmate per jaar besoek. 
M.i. kan die volgende reëling in die 
moderne tyd deur die kerkraad gemaak 
word. Die kerkraad bepaal self hoe- 
veel huisgesinne kan die predikant 
sinvol in 'n jaar besoek. Daar word 

besluit: Die predikant besoek hierdie 
huisgesinne, met die veronderstelling 
dat alle siekes en oues van dae en 
probleem gevalle gereeld besoek sal 
word. Alle nuwe intrekkers word binne 
enkele maande liewer weke, nadat 
hulle in die gemeente ingetrek het, be- 
soek. Die res wat gedurende 'n jaar 
nie so besoek kan word nie, word be- 
trek in 'n groepshuisbesoek. Boge- 
noemde reëling bring mee: In 'n pe- 
riode van 2 jaar word elke huisgesin 
ten minste een keer individueel besoek 
en een keer woon hy 'n groepsbesoek 
by. Langs hierdie weg word daar elke 
jaar met elke lidmaat kontak gemaak. 

Uit bogenoemde is dit duidelik dat 
die groepshuisbesoek geensins die ge- 
wone pastoraat vervang nie. Dit dien 
slegs as aanvullend of bykomend. In 
my. reeks artikels was die bedoeling 
dat die klem sou val op die kategetiese 
en nie soseer op die pastorale aspek 
nie. As middel tot voortgesette kate- 
gese dien die groepsbyeenkoms vol- 
kome. Alle aspekte van die pastoraat 
sal egter tydens so 'n byeenkoms nooit 
tot sy volle reg kan kom nie. Die ge- 
bruikmaking daarvan is egter veel be- 
ter, as om 'n groep lidmate van die 
gemeente elke jaar onversorg te laat. 
Die ideale sou wees om elke huisge- 
sin elke jaar individueel te besoek en 
ook nog by so 'n groepsbyeenkoms te 
betrek. So 'n groep behoort nie groter 
as 10 huisgesinne te wees nie. Krag- 
tens die genadeverbond is die kinders 
ten volle lidmate van die kerk en moet 
hulle saamkom. Die byeenkoms kan op 
verskillende plekke plaasvind: in die 
gemeentesaal, die konsistorie, die pas- 
torie, by 'n lidmaat se huis of 'n naby 
geleë skoolsaal. 

Met agting, 

M. J. Beukes 

Newlands. 


Die Huwelik 


Geagte Redakteur, 

In die Maart uitgawe van Die Her- 
vormer het mnr. Jan Marais gereageer 
op die enkele stellings wat ek gemaak 
het n.a.l.v. sy artikels oor die huwelik. 
Die reaksie van sy kant is ongelukkig 
van so 'n aard dat ek nie wens om 
verder daarop in te gaan nie. Dit is 
maar op die vlak wat ons deesdae in 
kerk en politiek so dikwels beleef — 
en waarvoor ons almal siek en sat is: 
'n man sê 'n klomp goed; ongemoti- 
veerd, uit die lug gegryp, ongesond, vol 
sydelingse insinuasies en suggesties. 
Dit doen hy met 'n bepaalde doel voor 
oë, in mnr. Marais se geval klaarblyklik 
om vir hom simpatie te wek en dan 'n 
pad oop te skuif terug na die evange- 
liebediening toe. Ek het daarop gewys 
dat in die proses die kerklike tug o.a., 
a.g.v. allerlei insinuasies, lelik onder 
verdenking gebring word. Nou reageer 
mnr. Marais ongelukkig, nie deur op 
my stellings te antwoord nie, maar deur 
aanhoudend te ontken dat hy dinge 
gesê of geinsinueer het, of om sonder 

einde uit te wy oor wat hy bedoel het 
of nie bedoel het nie. Dit maak sin- 
volle diskussie onmoontlik. Daarvan 
laat ek die saak daar. Mnr. Marais sal 
goed doen om te let op vele reaksie 
en tekens van misnoë wat sy artikels 
onder lidmate van die kerk tot gevolg 
het. 
Hoogagtend die uwe, 
D. J. C. van Wyk. 

Westdene, Johannesburg. 


Jeugwerk 


Geagte Redakteur, 

1. 'n Woord van dank aan ds. G. N. 
Bloem vir sy artikel oor die Jeug- 
vereniging in u blad van Februarie 
1975. Ek is oortuig daarvan dat 
hierdie artikel baie van ons lidmate 
en predikante gedwing het om op- 
nuut te besin oor die arbeid wat 
onder die jongmense of jeug van 
elke gemeente gedoen moet word. 

2. Vir my is die ,Jeugvereniging” nie 
'n nood of tydelike maatreël soos 
ds. Bloem dit stel nie, maar wel 
'n praktiese oplossing om die nood 
onder ons jongmense van ons tyd 
te help verlig. (LW. ek gebruik 
aanhalingstekens by die woord 
Jeugvereniging omdat ek in be- 
ginsel teen die benaming gekant 
is, omdat dit deur baie verkeerde- 
lik vertolk word. Hieroor egter 
later meer.) Ons moet aanvaar dat 
die ampte van die kerk nie hulle 
plig teenoor die jongmense van 
die gemeente soos die Bybel en 
ons Kerkwet voorskryf, nakom nie. 
Op die oorsake van hierdie toe- 
drag van sake wil ek nie nou in- 
gaan nie, maar wil egter konstateer 
dat waar die ,Jeugvereniging” reg 
aangewend word, dit instaat is om 
positiewe en goeie resultate vir 
die Kerk van Christus te behaal. 

3. Soos ek reeds aangetoon het, is 
die arbeid onder die jongmense 
van 'n gemeente, organisatories 
saamgesnoer in die Jeugvereniging 
maar dit is egter geen vereniging 
in die ware sin van die woord nie 
(sien my brief in ,,Die Hervormer” 
van November 1972). Nêrens word 
daar bv. melding van die Jeug- 
vereniging in ons Kerkwet gemaak 
nie, terwyl die reglement van die 
Jeugvereniging geen bindende of 
statutêre krag besit nie. Trouens 
in die voorwoord daarvan stel die 
opstellers dit duidelik dat hulle 
alleen die groot lyne trek vir die 
ordening van ons saamleef en 
saamwerk in die N.H.J.V.”. Dit het 
dus slegs ten doel om orde en 
dissipline in die geledere van die 
gemeente se jongmense te hand- 
haaf soos dit trouens by bv. die 
N.H.S.V.,  kerkraadsvergaderings, 
ens. is. Dit maak dus nie saak of 
die Jongmense georganiseerd is in 
'n Jeugvereniging, Jeugbond, Kerk- 
Jeugvereniging, ens. — nie; solank 
hulle net meewerk om die konink- 
ik, van God hier op aarde uit te 

rei. 





4. Die kernvraag ten opsigte van die 
Jeugvereniging is vir my of die 
aanwesigheid en werksaamhede 
daarvan sondig is, al dan nie. Is 
ons ook nie besig om die werk 
van die Jeugvereniging onder be- 
lydende sowel as nie-belydende 
lidmate van ons kerk geveins te 
oordeel nie? Is dit verkeerd van die 
Jeugvereniging om siekes te be- 
soek, Bybelstudie te doen, hulp 
by die kategese te verleen, help 
om die gemeente-sang te verbeter 
ens.? 


5. In teenstelling met ds. Bloem dink 
ek dat die goeie werk wat deur 
die Jeugvereniging gedoen word, 
ten alle koste behou moet word. 
Dat ons dit nie sal sien as 'n nood 
of tydelike maatreël nie, maar as 
'n praktiese en permanente oplos- 
sing om die jong afgedwaalde ska- 
pe weer na die Here se kudde 
terug te kry. 


Die uwe, 
Posbus 50179, 


Wierdapark, 
Verwoerdburg 0149. 


L. P. Celliers 


Nuwe 
Gesange 


Waarde Redakteur, 

Na aanleiding van die onlangse be- 
sluit van ons eerwaarde Algemene 
Kerkvergadering, insake die nuwe ge- 
sangboek, wil ek graag 'n paar dinge 


noem wat ek ondervind het, in my 
wyk, asook met gemeentelede van ver- 
skillende gemeentes. Sommige ge- 
meentelede is baie verontwaardig en 
sommige somar baie boos oor die 
nuwe gesangbundel wat nog moet ver- 
skyn. Van hulle meen dat hulle nie die 
boek sal aankoop nie, indien van die 
nuwe gesange opgegee word wat nie 
in die huidige boek voorkom nie, hulle 
eenvoudig net nie sal saam sing nie. 
Ander weer meen hulle sal onmiddellik 
die erediens verlaat. Ander weer hulle 
sal net nie die eredeinste bywoon nie, 
maar liewer terug gaan na ons voorge- 
slagte deur huile eie dienste by hulle 
huise sal hou soos die gebruik was. 
Indien sulke gemeentelede in hierdie 
besluite volhard, gaan dit nie ons kerk 
afbreuk doen nie, want hulle sal beslis 
nie bydra as hulle nie in die erediens 
deel nie? Sal sulke dinge ons nie dwing 
om ons kerkdeure te sluit soos nou in 
Europa gebeur nie? Ek is ongeleerd en 
ook maar baie dom, daarom wil ek my 
nie inlaat met besluite van ons Kerk- 
vergadering nie, maar ek meen tog daar 
moes omsendbriewe na al die gemeen- 
tes gestuur gewees het, sodat gemeen- 
telede hulle besware kon indien deur 
middel van hulle afgevaardiges. Ek 
vertrou die brief sal opgeneem word in 
dieselfde gees as wat ek dit stel. Graag 
hoor ek meer opinies. 


Oudl. W. J. Dreyer 


Gemeente Balfour. 





Die Lutherse Kerk in Suid-Afrika en 
Kerkvereniging 


In Suid-Afrika en ook in Suidwes-Afrika is daar verskillende blanke en ver- 
skillende nie-blanke kerke. Dit is so as gevolg daarvan dat verskillende Duitse 
sendinggenootskappe sowel as verskeie Skandinaviese kerke onafhanklik van 
mekaar opgetree en kerke gevorm het. Nou word pogings aangewend om almal te 
verenig, maar dit wil maar nie eintlik vorder nie. Die Lutherse kerke saam het 
850 000 lidmate waarvan die oorgrote getal nie-blankes is uit agt swart en vier 
blanke kerke. 


JOH. DREYER 


Volgens Ecu News is daar met die jongste konferensie op Swakopmund. in 
Suidwes-Afrika wel pogings aangewend om ewentueel net een Lutherse Kerk deur 
middel van vereniging tot stand te bring. 'n Voorstel tot dien effekte is aangeneem, 
maar die volle verwerkliking daarvan lê in die toekoms, omdat van die blanke kerk 
se kant daar besware is om dit nou deur te druk. Die standpunt van verskillende 
sprekers was: ,Ons is daarvoor, maar nie nou nie. Gee ons nog tyd. Ons kan julle 
konstitusie nie nou aanvaar nie, miskien in die toekoms wel.” Een spreker het gesê 
hy is vir kerkvereniging, maar hy wil dit in vrede hê en nie daartoe gedwing word 
nie. Die mening van hulle wat daar nie voor is om die vereniging van die twaalf 
onse kerke deur te dwing nie, is dat apartheid wrywing in rasseverhoudings 
verminder. 

ONS BEJAARDES (4) 


Prediker 12 OOR DIE OU-DAG 


Die Ou Testamentiese wysheidsle- 
raar, die Prediker, skets in verse 2 tot 
7 van hoofstuk 12, in digterlike beeld- 
spraak eers die ouderdom in die alge- 
meen met beelde wat hy ontleen aan 
die natuur rondom hom tydens winter 
in Palestina (vers 2); vervolgens gaan 
hy voort om die verval van die liggaam- 
like kragte van die mens te vergelyk 
met die verval van 'n aansienlike huis 
en huishouding (verse 3 tot 5). Laas- 
tens beeld hy die sterfdag uit met twee 
vergelykings wat hy ook ontleen aan 
die lewe in die huis en op die werf 
daarbuite. 

Die ouderdom is soos die vaal en 
kaal Palestynse wintervelde wat uit- 
nemend tot droefgeestigheid stem. 
Soos die grys lug van die Hollandse 
winter 'n Suid-Afrikaner skreeuend van 
verlange in sy studiekamertjie agter- 
laat, sê is ook die Palestynse sonlose 
winter met swak daglik, donker nagte 
en gedurig bewolkte lug. 


Die toestand van die liggaamlike 
kragte van bejaardes is soos 'n groot 
huis wat onbewoon staan en daarom 
gedoem is tot verval. Eens op 'n tyd 
was hierdie huis bewaak deur deur- 
wagters en bestuur deur sterk manne; 
deur die vensters het die vroue uitge- 
kyk, die diensmeisies het elke mêre 
die koring vir die daelikse brood ge- 
maal, die deure is bedags altyd oop 
gelaat want daar word geleef en ge- 
werk in daardie huis. Orals, binne en 
buite hierdie aansienlike huis, was die 
geluide van implemente en die ge- 
werskaf van die werkers hoorbaar. 
Maar toe het die verandering gekom! 
Die diensknegte en diensmaagde het 
oud en min geword. Die bewoners het 
verswak en stel nie meer belang in wat 
daarbuite gebeur nie. Die Prediker se 
vergelyking van die menseliggaam met 
'n woning, vind ons ook by Job. Wan- 
neer hy praat van ,,hulle wat klei- 
huise bewoon, van wie die grondstag 
in die stof is wat fyngedruk word soos 
'n mot”. (Job 4:19). Meer hoopvol en 
helder klink die spreke van die apostel 
Paulus: ,,Want ons weet dat as ons 
aardse tentwoning afgebreek word, ons 
'n gebou het van God, 'n huis nie met 
hande gemaak nie, ewig, in die he- 
mele”. 


'n Nadere beskrywing van hierdie 
huis (liggaam) kan soos volg uitgelê 
word: — 


Die wagters van die huis (hulle wat 
die kwaaddoeners moet afweer en die 
huis oppas) is die hande en die arms 
van die mens. Hierdie ,,wagters” bewe 
nou! Hoe dikwels sien ons dit nie wan- 
neer die koppie koffie gedrink word 
en die mes en vurk kwalik nog hanteer 
kan word. Die ,,sterk manne” wat 
krom geword het, is die bene. So sien 
'n mens hulle beweeg op die lewens- 
pad — die eens kragtige bene wat 'n 
swaar vrag kon dra, het krom geword. 
Die malers wat te min geword het en 
die werk staak, is die tande. Diegenes 
wat deur die vensters kyk verwys na 
die dames wat die huis bewoon (vgl. 
Rigters 5:28; 2 Samuel 6:16; Spreuke 
7:6), wys heen na die oë met die 
wimpers en ooglede soos vensters. 
Vers 4 dui aan die stilte wat die oudag 
sal omring soos uit 'n vervalle, ver- 
waarloosde en onbewoonde huis geen 
geluide meer kom nie. Die deure (let- 
terlik staan daar ,dubbele deure”, om 
die statigheid van die huis te onder- 
streep) word gesluit. Hierdie deure het 
betrekking op die lippe en die mond. 
Die psalmdigter sê: ,,Here, stel 'n wag 
voor my mond, bewaar die deur van 
my lippe”, (Psalm 141:3). Ook Job 
praat van die deure van sy gesig en 
vra: ,wie het dit geopen?” (Job. 41:5). 
Die geruis van die meul wat sal ver- 
swak, wys op die geluid van 'n tande- 
lose mond. Wanneer die geruis van die 
meul verdof, wil die Bybel daarmee 'n 
toestand van agteruitgang aandui. Je- 
remia sê: ,,En ek sal uit hulle laat ver- 
dwyn die stem van vreugde, die stem 
van die bruidegom en die stem van die 
bruid, die geluid van die handmeul en 
die lig van die lamp”. (25:10.) Wan- 
neer die val van Babilon in die laaste 
Bybelboek aangekondig word (18:22), 
word o.a. gesê: ,,... en die geluid van 
die meul sal nooit weer in jou gehoor 
word nie.” Die ,,opstaan as die voël- 
tjies begin sing” sou verwys na die 
min slaap en die ,lang nagte” waaroor 
ons bejaardes so dikwels praat — 
vroeg is hulle wakker en teen sonop 
het hulle 'n paar keer koffie gedrink. 
Die vertaling uit Hebreeus is hier baie 
moeilik. Daar is ook 'n variante ver- 
taling moontlik wat kan lees: ,,en dit 
(die geluid van die tandelose mond) 
verhef hom tot 'n voëlstem.” Dit sou 
beteken dat die stem van die bejaarde 
verander tot 'n hoë en yl stemmetjie, 
SOOS ons dit so dikwels hoor. ,,Die 
tone van die lied” is 'n goeie vrye ver- 
taling, want letterlik staan daar in 
Hebreeus: ,,die dogters van die gesang 
dof sal word.” Dit beteken gewoon dat 

alle geluide dof en onduidelik tot die 
bejaarde kom, d.w.s. doofheid het in- 
getree. Algemeen is die klag dat die 
predikant te sag preek sodat dit ook 
nutteloos is om kerk toe te gaan. Nie 
een praat hard genoeg nie! Dat hy bang 
sal wees vir 'n hoogte en verskriklike 
dinge op die pad sal wees (vers 5a), 
het betrekking op die kortasemigheid 
van die bejaarde; hy kan die kleinste 
hoogtetjie kwalik uitklim. 'n Paar trap- 
pies van 'n stoep is te veel. (lets om 
te onthou by die oprigting van oue te- 
huise.) Verskriklike dinge kan op die 
pad wees deur sy doofheid, swaksiend- 
heid en verswakking van kragte. Om 
oor 'n besige straat te beweeg, is eint- 
lik gevaarlik. Een mistrap op 'n trappie 
kan die been laat breek indien so 'n 
mens sou val. Hoeveel bejaardes het 
nie al met 'n heupbreek hulle laaste 
siekbed tegemoet getree nie? Dan 
word weer drie beelde gebruik om die 
ouderdom te beskryf: (1) Die ligroos 
bloeisel van die amandelboom wat 
spierwit word voordat dit afval — So 
word die grysheid van hare 'n sierlike 
kroon. (2) Die sprinkaan wat gewoon- 
lik so flink in bewegings was, gaan 
hom nou voortsleep, sleep soos 'n 
hoogbejaarde met kierietjie tree vir 
treetjie. (3) Die kapperkruid (Capparis 
Spinosa L.) waarvan die blomknop 'n 
gebruiklike opwekkingsmiddel, 'n soort 
medisyne” was, sal nutteloos wees, 
geen effek op die eetlus meer hê nie. 
Die mens sal vir weinig meer lus wees 
en die kruid (medisyne van min 
waarde. 

Al hierdie verskynsels is vVoorbodes 
van die naderende afsluiting van hier- 
die lewe ,,want die mens gaan na sy 
ewige huis.” Dis of die rouklaers reeds 
op straat is en wag om die teken te 
kry om die sterfhuis te nader. (Amos 5 
vers 16 en Jeremia 9 verse 17-21.) 

Vers 6 skets met twee aangrypende 
beelde die oomblik van die sterwe, 
steeds in die beeldspraak van die aan- 
sienlike huis wat straks verlate gaan 
wees. 'n Huis sonder 'n lamp en 'n 
huis sonder 'n putwiel bo-oor die put 
om water op te trek, beteken dat daar 
geen mens meer woon nie. Die silwer- 
draad en goue kruik kan op die olie- 
lamp wys en beeld van die lewe wees. 
(2 Samuel 21:17; Job 18:6; Spreuke 
13:9). Dit wys op die kosbare (kosbaar 
soos silwer en goud) van die lewe van 
die mens, geskape na die beeld van 
God. Ook word die mens se lewe hier 
voorgestel onder die beeld van die fon- 
teinwater, 'n baie bekende Bybelse 

VROUERUBRIEK ... 


Hervormde Predikantsvroue in Suid-Afrika vanaf 1652 


34. Maria Hendrina Roelanda Heyning, 
eggenote van ds. J. A. Kuys 


Maria Hendrina Roelanda Heyning, 
wat op 20 Maart 1757 in Kaapstad ge- 
doop is, was die elfde en tweede laaste 
kind van Daniel Heyning en Maria Mag- 
dalena de Chavonnes, weduwee van 
Pieter Willem Kesteloo, en 'n klein- 
dogter van die Heyning-stamvader wat 
in 1709 as adelborst na die Kaap ge- 
kom het. 

Maria Heyning, wat in 1777 in Kaap- 
stad met 'n Hervormde predikant in die 
huwelik getree het, het van 'n baie 
gesiene Franse Protestantse geslag af- 
gestam. Volgens 'n artikel wat in Die 
Suiderstem van 7.4.1937 verskyn het, 
het Joachim Pasague, markies De Cha- 
vonnes in 1565 getrou met Petronella, 
erfgenaam van La Galle, geleë naby 
Nantes, in Bretagne (Frankryk). Die 
dogter uit dié huwelik was getroud met 
die graaf van Seligny. Die markies, te- 
same met 'n groot aantal ander Protes- 
tantse edelliede is in 1572 uitgenooi 
om die huwelik van prins Bearn met 
prinses Magareta, die suster van Karel 
IX by te woon. Daardie nag, 24 Augus- 
tus 1572, wat bekendstaan as die St. 
Bartolomeusnag, is die Protestantse 
gaste op 'n wreedaardige wyse om die 
lewe gebring. Die markies De Cha- 
vonnes het egter die dood vrygespring 
en daarin geslaag om met sy familie 
na Nederland te vlug, vergesél van sy 
Suster en sy dogter, gravin Seligny, 
wie se eggenotes ook daardie nag 
vermoor is. In Nederland is die gravin 
Seligny hertroud met Willem, Prins van 
Oranje. Haar broers het in Nederland 
in diens getree van die V.O.LC. en 
mettertyd belangrike poste in die kom- 
panjiesdiens vervul. Haar enigste 
broer, Pierre Pasaue de Chavonnes, is 
na die dood van sy kinders en eerste 
eggenote, hertroud met Jeanne de Sa- 
vorin, en die drie seuns wat uit dié 
huwelik gebore is, het sonder uitson- 
dering goed presteer. Die jongste seun, 
Maurice Pasaue, wat in 1654 in Den 
Haag gebore is, het na 'n suksesvolle 
militêre loopbaan in 1714 goewerneur 
van die Kaap geword en daarna lid van 
die Raad van Indië. Hy is in 1724 op 
70-jarige leeftyd oorlede en in die 
Grote Kerk te Kaapstad begrawe. 


Een van die agterkleinseuns van die 
markies De Chavonnes, Dominigue 
Pasaue de Chavonnes, was 'n kaptein 

Die sierlike ou Roodezandse kerkgebou in die Land van Waveren, tans Tulbagh. 

Dit is die oudste kerkgebou in Suid-Afrika wat nog staan soos dit oorspronklik 

(in 1756 tydens die bearbeiding van ds. Arnoldus Mauritius Meiring) in gebruik 

geneem is. Terwyl ds. Harders predikant van die Land van Waverene-gemeente 

was (1758-1774), is besluit om die dak van die kerkgebou af te breek en te ver- 

nuwe. Drie jaar na sy vertrek, het ds. Kuys predikant van die gemeente geword 
en die evangelie in die historiese kerkgebou verkondig. 


in die Hollandse Vloot. Sy tweede vrou 
was Isabella Bolweek en uit dié hu- 
welik is Maria Magdalena de Chavon- 
nes gebore. Sy was die eerste keer 
getroud met Pieter Willem Kesteloo. 
Kesteloo is kort na die huwelik oorlede 
en nie lank daarna nie het die weduwee 
Kesteloo ook haar vader deur die dood 
verloor. Sy en haar moeder het toe 
besluit om na hul vaderland terug te 
keer. In Kaapstad het die jong wedu- 
wee die 24-jarige Daniël Heyning ont- 
moet en met hom op 22 Maart 1739 in 
die huwelik getree, 


Uit dié huwelik is twaalf kinders 
gebore. Die elfde kind was Maria Hen- 
drina Roelanda Heyning wat op 20 
Maart 1757 in Kaapstad gedoop is. 
Twee van haar tantes was met Kaapse 
Hervormde predikante getroud: Marga- 
retha Cornelia met ds. Henricus Kroo- 
nenburg en Cornelia met ds. Johannes 
Appeldoorn, terwyl haar oudste suster, 
Geertruy Isabella, gedoop 1 Mei 1740, 
op 11 Maart 1759 met ds. Johannes 
ede Bode in die huwelik getree 

et. 


Maria Heyning is op 2 November 
1777 op 22-jarige leeftyd in Kaapstad 
getroud met ds. Johannes Abraham 
Kuys, wat in April van daardie jaar as 


predikant van die Land van Waveren- 
gemeente (Tulbagh) bevestig is. 

Ds. J. A. Kuys was 'n seun van ds. 
Arnoldus Kuys, wat vanaf 17387 tot 
1759 predikant van Vreeswijk (Neder- 
land) was, en Aletta Jacoba Niel, 
dogter van 'n vermaarde 's-Graven- 
haagse geneesheer. Johannes Kuys is 
in 1756 te Vreeswijk gebore en hy het 
sy vader drie jaar na sy geboorte deur 
die dood verloor. Hy en sy ouer broer 
het egter die geleentheid gekry om 
verder te studeer en in 1770 het die 
jongste broer met sy teologiese studie 
aan die Universiteit van Leiden begin. 
Hy en sy broer Philippus het in 1776 
albei hul proponentseksamen in die 
Klassis Alkmaar afgelê waarna hulle 
hulle vir die evangeliediens aan die 
Kaap aangemeld het. Nadat hulle deur 
ampsdraers van die Klassis Amster- 
dam geëksamineer is en 'n baie goeie 
indruk op hul ondervraers gemaak het, 
is hulle met handoplegging vir die 
evangeliebediening aan die Kaap ge- 
orden. Kort daarna het hulle na die 
Kaap afgereis. 


Nadat ds. Kuys die Land van Wa- 
veren-gemeente tien jaar lank bearbei 
het, trou bygestaan deur sy eggenote, 

het hy in Februarie 1787 van sy ge- 
meente afskeid geneem en met sy ge- 
sin na Nederland vertrek. Na 'n afwe- 
sigheid van twee jaar het hy op aan- 
drang van die Klassis Amsterdam na 
die Kaap teruggekeer en tot groot 
vreugde van sy ou gemeentelede nog 
vyf jaar lank in die Land van Waveren- 
gemeente gearbei. 

Op sy versoek is ds. Kuys in 1794 
as opvolger van ds. Van Lier as derde 
predikant van Kaapstad benoem, waar 
hy in Junie sy werk aanvaar het. Daar 
was hy werksaam, kort voor, tydens 
en na die eerste Britse besetting van 
die Kaap, tot met sy onverwagte af- 
sterwe in Januarie 1799. Waar ds. Kuys 
slegs 43 jaar oud was toe hy oorlede 
is, het sy weduwee 81 jaar oud ge- 
word. 


Vyf kinders is uit hul huwelik ge- 
bore. Arnoldus Philippus (1779-1832) 
het na sy mediese studie in Nederland 
nie na sy geboorteland, wat intussen 
onder Engelse beheer gekom het, te- 
ruggekeer nie maar hom as geneesheer 
te Hoorn, Nederland gevestig. Die 
tweede kind was Maria Isabella (1782- 
1790). Die derde, Aletta Marthina 
(1784-1867), was eers getroud met 
kol. Nicolaas Harting, en daarna her- 
troud met kol. Frederik Morbotter. Da- 
niël Johannes, geb. 1786, was 'n pligs- 
getroue staatsamptenaar wie se dienste 
deur die owerheid op prys gestel en 
geloof is. Hy was eers getroud met 
Christina Jacoba Erathdina Gie, en na 
haar dood hertroud met Susanna Ja- 
coba van Breda. Uit die twee huwe- 
likke is agtien kinders gebore. Willem 
Cornelis, die vyfde kind van die Kuys- 
egpaar (1790-1883), wat ook na Neder- 
land vir sy opleiding gestuur is, het as 
gevolg van politieke toestande tydens 
die Napoleontiese tyd, eers na Enge- 
land uitgewyk en later na die Kaap 
teruggekeer. As Siviele Kommissaris 
het hy hier te lande bekendheid ver- 
werf. Hy was getroud met Maria Jo- 
hanaa Roelanda van Lier, 'n dogter van 
ds. Van Lier, en uit die huwelik is agt 
kinders gebore. 


Afstammelinge van ds. en mev. Kuys 
en hul kinders het ingetrou in voor- 
aanstaande Kaapse families soos die 
Meirings, Metcalfes, Maasdorps, Al- 
lens, Versvelds, Truters, Tesselaars en 
verskillende ander bekende families. 
Nakomelinge woon tans op verskillen- 
de plekke in die Republiek en in die 
loop van bykans twee eeue het die 
afstammelinge van De Chavonnes, 
Heyning en Kuys 'n belangrike bydrae 
tot ons volkslewe gelewer. 

@ 


OOR DIE OU-DAG 


7] Vervolg van bladsy 24 


beeld. (Spreuke 10:11; Jeremia 2:13; 
Esegiel 47:1 vervolgens, Psalm 36:9, 
Openb. 22:1). Die wiel is die rat of 
katrol aan die dwarsbalk bo-oor die 
put, waarmee die waterkruik laat sak 
en opgetrek word. Hierdie ,,wiel” het 
met die sterwe gebreek! 


Aan die einde word die band tussen 
liggaam en gees verbreek en keer elk- 
een van die twee elemente, liggaam 
en gees, terug tot sy oorsprong: die 
gees na God wat dit gegee het en die 
stof na die aarde. ,,Stof is jy...” 


Klink dit alles besonder morbied en 
troosteloos? Ja, indien die Bybel hier 


afgesluit sou wees. Nee, omdat die 
Ou Testament oorgaan in die Nuwe, 
omdat Christus Jesus na ons — toe — 
gekom het om aan ons 'n toe-koms 
ook anderkant die graf te gee. 


Maar die Prediker het geen doekies 
omgedraai nie! Hy het in sy beskrywing 
van die oudag presies die werklikheid, 
die harde realiteit uitgebeeld. Sou hulle 
wat hulle besig hou met die menslike 
liggaam (die medici) en hulle wat die 
menslike psige (die sielkundiges) beter 
wil verstaan, kommentaar wou lewer 
op die woorde van die wyse Prediker? 


(Word vervolg) 





Nog 'n kerk in Nederland wat die 
Woord Gereformeerd in sy Naam dra 


In 1944 het 'n deel van die ,,Gereformeerde Kerken” in Nederland onder die 
leiding van prof. Schilder afgeskei. Hulle het hulleself toe genoem: ,,Gereformeerde 
Kerken in Nederland onderhoudende artikel 31 van die Dordtse Kerkorde.” Uit hulle 
het in 1969 weer 'n afskeiding ontstaan. Om hulle van die ander gereformeerde 
kerke te onderskei is hulle gewoonlik vrygemaakte Gereformeerdes genoem. Eintlik 
was hulle nog sonder 'n amptelike naam. Nou egter is 'n nuwe naam na vore 
gebring naamlik ,,Nederlandse Gereformeerde Kerken”. In 1969 toe hulle uitgetree 
of uitgestoot is, het hulle 97 kerke (gemeentes) gehad met 28 100 lidmate en meer 
as 70 predikante. 'n Jaar later was hulle 28 900. 


Persburo Nederlandse Hervormde Kerk 

HANDLEIDING VIR JEUGLEIERS 


Ons het kennis nodig. Op alle ter- 
reine van die alledaagse lewe aanvaar 
ons dit geredelik. Ons weet byvoor- 
beeld dat kennis en die voortdurende 
opskerping van ons kennis noodsaaklik 
is vir vooruitgang in jou beroep. Te 





DS. P. A. GEYSER 





dikwels dink ons dat die aflegging van 
geloofsbelydenis die einde van 'n lang 
en moeisame paadjie is en dat ons 
verder net kan agteroorsit en die voor- 
regte van die geloof deelagtig kan 
wees. Daar was seker al ander tye 
waarin dit ook nodig was dat jou 
kennis oor God en die Bybel baie dui- 
delik en op goeie fondamente moes 
staan, maar in ons tyd is dit seker 
meer as ooit so. Daar is soveel geeste, 
verleidinge en verwarringe wat op die 
gees van die mens (miskien veral die 
jongmens) beslag wil sê. Die bietjie 
kennis wat oorgehou word van die kat- 
kisasie is dikwels te karig sodat wan- 
neer ons voor 'n krisis te staan kom, 
ons nie meer die antwoorde weet nie. 
Hierdie krisisse kan natuurlik baie uit- 
eenlopend van aard wees, maar val 
hoofsaaklik uit een in twee soorte; die 
aanvalle vanuit die ongeloof en sede- 
loosheid waarin ons jongmense meege- 
voer kan word soos in 'n onversadig- 
bare watervloed wat jou meesleur; of 
dit kan selfs kom vanuit die oorde van 
afwykinge van die geloof soos ons dit 
bely. Miskien is laasgenoemde nog ge- 
vaarliker as die eerste, want daar kan 
soveel verwarring geskep word deur 
mense wat anders as ons glo en daar- 
by hul storie baie goed ken en met 
groot oortuiging kan oordra. Daar is 
uiteindelik maar net een antwoord vir 
hierdie stryd wat op jou pad kan kom: 
jou kennis moet daarteen bestand wees 
en die antwoorde kan gee of jy moet 
ten minste weet waar om die antwoor- 
de te gaan soek. Dit is dikwels so dat 
kennis eintlik net die vermoë is om te 
weet waar die antwoord gesoek moet 
word. 

Om hierdie rede het die Raad vir 
Belydende Jeug besluit om weer eens 
te probeer om 'n bydrae te maak tot 
hierdie vorming van ons lidmate met 
die oog op 'n enigsins beter kennis oor 
geloofsake. Die Handleiding vir Jeug- 
leiers is 'n ou publikasie — 'n vergete 
publikasie. Nou is daar besluit om hom 
onder die stof uit te haal en weer on- 
der die aandag van ons Jeugleiers te 
bring (predikante, ouderlinge, besture). 


Daar sal egter ook verder gegaan word, 
naamlik om hierdie werk op te volg 
met twee verdere publikasies. Met dit 
alles wil ons net probeer om ons jong- 
mense iets in die hand te gee met die 
Oog op sistematiese en sinvolle Bybel- 
studie. Dit is die eis van die tyd dat 
ons mense moet weet wat hulle glo 
en hoekom ons nou juis sê glo. Alleen 
op daardie manier sal ons die antwoor- 
de kan gee teenoor die meeslepende 
stroom van onverskilligheid en kerklos- 
heid, maar ook teenoor die afwykinge 
weg van die Bybelse geloof. 

Om die saak vir hierdie handleiding 
verder te bepleit wil ek ook nog 'n 
artikel uit hierdie publikasie in hierdie 
rubriek in uittreksels weergee. Die stof 
word, soos reeds gesê, in lesse inge- 
deel wat dus 'n mooi geheel vir een 
byeenkoms van die groep bied. So vind 
ons byvoorbeeld in les 11 iets oor die 
saak van die Woord en die Gees van 
die pen van dr. J. 1. de Wet. Wanneer 
ons nou hierdie saak by een van ons 
byeenkomste bespreek, het ons al ant- 
woorde op 'n hele paar vrae wat in ons 
tyd aan die orde is. Hier word ons ge- 
leer dat ,,die Woord nooit sonder die 
Gees is nie en die Gees nooit sonder 
die Woord nie”. Dit word in twee on- 
derafdelings uiteengesit: 


(i) Die vleesgeworde Woord, Jesus 
Christus, en die Heilige Gees. Je- 
sus Christus, die Seun van God, 
is die tweede persoon en die Hei- 
lige Gees die derde persoon in die 
goddelike drie-eenheid. Daarom is 
die Woord en die Gees nooit son- 
der mekaar nie. 

Hierdie uiteensetting word dan 
gestaaf met die toepaslike Skrif- 
gedeeltes sodat jy dit kan nagaan 
en sê jou Bybel ook kan leer han- 
teer — byvoorbeeld Mat. 3:13, Mk. 
19 Huk. 321 

Wanneer mens dus nou hierdie 
begrip onder die knie het, kan jy 
die volgende baie belangrike saak 
verstaan: ,Omdat die Woord en 


die Gees ewig saam is, sê Paulus 

dat...” niemand kan sê dat Jesus 

die Here is nie, behalwe deur die 

Heilige Gees” (1 Kor. 12:3.” 

(ii) Die Woord wat Skrif geword het, 
die Bybel, en die Heilige Gees. Die 
Heilige Gees en die Bybel is ook 
op 'n heel besondere manier 
Saam" en aan mekaar verbonde, 
naamlik: 

(a) ,Deur die Heilige Gees gedry- 
we het die heilige mense van 
God gespreek” (2 Pet. 1:19- 
21 en 2 Tim. 3:14-16). Dit is 
die Heilige Gees wat mense 
gebruik het om die woorde 
van apostels en profete neer 
te skrywe vir die komende ge- 
slagte as 'n getuienis aan- 
gaande Jesus Christus (1 Pet. 
1:10-12, Joh. 5:39, Luk. 24:26 
en 27). 

(b) Die Heilige Gees is ook die 
uitlegger van die Skrifte. Hy 
laat die Skrif uitlê d.m.v. die 
verkondiging (2 Pet. 1:19, 20). 

Wanneer jy nou hierdie ,,les” rustig 
en deeglik onder mekaar bespreek het 
en die toepaslike Skrifgedeeltes nader 
gaan bekyk het, het jy vir daardie ge- 
leentheid iets nuttig gedoen. Nuttig vir 
jou eie saligheid en met die oog die 
weerlegging van die verkeerde en af- 
wykende. Want wanneer mens hierdie 
onlosmaaklike verbondenheid van die 

Heilige Gees met die Woord goed be- 

gryp, sal jy nie behoefte hê aan al die 

onnodige en buitengewone verskynsels 
wat met die ,,ontvang van die Heilige 

Gees” gepaard gaan nie. Hierdie nuut- 

gewonne kennis het dan die begrip aan 

my oorgedra dat die Bybel 'n saak is 
wat tot stand gekom het deur die wer- 
king van die Heilige Gees en die ver- 
staan daarvan is ook 'n saak van die 
werking van die Heilige Gees en uit- 
eindelik die geloof in Jesus Christus is 
die vrug van die werking van die Hei- 
lige Gees. 

@ 





NA REGS 


In die blad van die Gereformeerde Ekumeniese Sinode word verwys na 'n 
artikel uit die pen van die in Gereformeerde kringe invloedryke prof. H. Ridderbos 
wat in ,,Gereformeerd Weekblad” op 'n artikel van prof. C. Veenhof in ,,Opbouw"” 
verskyn het. In hierdie artikel wys laasgenoemde op die groei in die ,regse' ge- 
meentes van die Hervormde Kerk van Nederland, waar die Woord van God nog in 
die tradisie van die Reformasie verkondig word, asook na die groei in die intekening 
op regse teologiese blaaie, sowel as die groei in regse studente verenigings. 

Hy is van mening dat daar 'n verskuiwing is van die Gereformeerde Kerke, van 
die Vrye Universiteit en van die Anti-rewolusionêre party (gestig deur dr. Kuyper) 
na die regter vleuel van die Hervormde Kerk. 

Ridderbos erken in sy artikel dat die mening van Veenhof 'n element van 
waarheid bevat en beskuldig die ,,Gereformeerde Kerken” dat hulle uitgangspunt 
by die gedagtegang en lewe in die wêreld in plaas van by die persoonlike relatie 
tot God die oorsaak van die agteruitgang is. 

KRITIEK EN KOMMENTAAR OP GELOOFSLEER (5) 


B. INHOUDELIKE WYSIGINGS 
(Vervolg) 


Vraag 72 


Daar is voorgestel dat in vraag 72 
en so ook in vraag 73 direk gepraat 
moet word van lidmate van die kerk 
in plaas van mense of ongelowiges. 
Ook hierdie voorstelle kan 'n ietwat 
skewe kerkbegrip by die katkisant 
kweek, soos voorheen gestel. Die nor- 
male kerkbegrip moet dié wees van 
die een heilige algemene Christelike 
kerk. Mense wat volhardend 'n onge- 
loofslewe lei, kan offisieel nog lidmate 
van 'n instituut-kerk wees, maar nie 
van die heilige Christelike kerk nie. 
Daarom juis moet hulle uiteindelik deur 
die sleutels van die tug uitgesluit word 
uit die kerk en die hemelryk — omdat 
hulle buite is. Om twee redes moet 
ons miskien maar op aandrang van 
kritici spreek van lidmate in hierdie 
betrokke vrae. Eerstens word met die 
benaming lidmate dit by die katkisante 
ingeskerp dat lidmaatskap van die sig- 
bare kerk 'n keersy is van lidmaatskap 
aan die kerk van alle eeue. Tweedens 
moet ons wel rekening hou met die feit 
dat ongehoorsame kinders wat getug 
word nog kinders is. Wel moet onthou 
word dat volhardende verhardheid wat 
uiteindelik uitloop op afsnyding van 
die kerk af, ook impliseer dat diegene 
nie ongehoorsame kinders van die he- 
melse Vader is nie, maar kinders van 
die duiwel (1 Joh. 3:10). 


Vraag 77 


Soos by baie ander vrae, het ook 
hier teenstrydige kritike ons bereik. Die 
een sê: dis nou metodisme. Ons sal 
later op hierdie beskuldiging moontlik 
terugkom in hierdie kommentaarreeks. 
Die ander kritici sê weer dat hulle hon- 
derd persent saamstem met die we- 
senlike soos dit geformuleer is. Dit 
moet net nog duideliker geformuleer 
word, bv. Waarom moet ons 'n goeie 
lewe lei? Oorspronklik het ek vraag 
derglik geformuleer. Medewerkers het 
egter voorgestel dat ons formulering in 
die vraag reeds twee dinge duidelik as 
uitgangspunte moet aanvaar. Eerstens 
moet die feit wel gestel word dat 'n 
Christelike lewe 'n goeie lewe is — en 
dat ons goed moet lewe. Juis om 'n 
moontlike metodistiese opvatting van 
goeie lewe te voorkom, moet tweedens 
onmiddellik gekwalifiseer word wat 
met ,,goed” bedoel word, naamlik 
volgens die Woord van God.” Verder 
word in die herformuleerde antwoord 


beklemtoon dat die goeie lewe nie 'n 
metodistiese klimleer na verlossing is 
nie, maar 'n jubelweg van blydskap. 





DR. H. G. v.d. WESTHUIZEN 


Mk VI RUN NE SEN GUd EG IG. 
Vraag 78 


Sommige kritici het beswaar dat 
dankbaarheid genoem word as die oor- 
saak van bekering. Dit is waar dat be- 
kering, wedergeboorte, regverdiging, 
versoening ens. verskeie benaminge is 
uit die wêrelde van die verkeer, die 
Biologie die juridiese, die kultiese ens. 
om maar dieselfde hoofsaak te be- 
skrywe. Aan die anderkant het elke 
woord tog 'n beklemtoning van afson- 
derlike fasette. So beklemtoon die 
woord bekering die menslike aandeel 
in die geloof. Daarom dat die Heidel- 
bergse Kategismus in Sondag 33 die 
bekering onder die stuk van die dank- 
baarheid plaas en nie elders onder die 
stuk van die verlossing nie. Heel By- 
bels is dit ook want die oproep kom 
na ons: bekeer julle! Verlossing bring 
blydskap. Blydskap bring 'n nuwe lewe, 
dit is bekering. 


Vraag 79 


Die Heidelbergse Kategismus om- 
skrywe bekering as twee sake: 'n af- 
sterwe en 'n opstanding (vr. 88). Dit 
is 'n mooi en ryke beskrywing. In hier- 
die beskrywing word 'n beeld uit die 
verkeerswêreld (bekering) beskryf met 
'n beeld deels uit die biologiese (ster- 
we, geboorte) wêreld. Die Geloofs- 
leerboekie wil nie die een beeldspraak 
met 'n ander beeldspraak beskrywe 
nie, maar beide beeldsprake omskryf 
met 'n term waarmee die katkisant 
nou vertroud is: geloof. Bekering en 
afsterwe van die oue mens, is die weg- 
doen met 'n ongeloofslewe. Bekering 
en die opstanding van die nuwe mens 
is die navolging van 'n geloofslewe. 
Met hierdie formulering kan daar geen 
verwarring of misverstand wees tussen 
'n opstanding hier van die nuwe ge- 
loofsmens en die opstanding aan die 
einde van die dae nie. 


Vraag 80 


Klippe is gewerp teen hierdie vraag 
en antwoord. Sommige klippe is ge- 
werp deur kritici wat hier die toppunt 
van metodisme meen te bemerk. Ander 
weer het klippe gewerp na vermeende 
roomsagtigheid. Omdat ons praat van 
,goeie lewe” word dit as metodisties 

bestempel. Die Bybel is egter vol van 
eise aan die gelowige om 'n goeie 
lewe na te jaag. Laat ons nie moeg 
word om goed te doen nie. Gal. 
6:9). Laat ons ons siele toevertrou aan 
die getroue Skepper met goeie dade 
(1 Petr. 4:19). Dit sou wel metodisties 
wees indien ons ons goeie lewe plaas 
in die plek van Jesus ons Verlosser. 
Maar omdat dit verkeerd is om dit 
daar te plaas, moet ons nie uit reaksie 
dit totaal uit ons geloof wegneem nie. 
Dit het sy plek: 'n goeie lewe uit dank- 
baarheid oor ons verlossing. 


Wat die kritiek van roomsheid be- 
tref, moet ons daarop let dat ons selfs 
die Kategismus se bewoording van 
goeie werke vervang het met goeie 
lewe om enige roomse gedagte te ver- 
nietig. Met goeie werke kan straks 
gedink word aan 'n algemene slegte 
lewe met net 'n lysie lank genoeg van 
goeie werke. Om alle metodistiese en 
roomse skyn te voorkom en om te hou 
aan 'n bekende term, sal die vraag ge- 
formuleer word: Wat is 'n geloofslewe? 
Op hierdie vraag volg dan 'n antwoord 
wat die twee groot dele (gebed en ge- 
bod) van die derde deel van die Heidel- 
bergse Kategismus aandui. Daarby word 
'n derde saak genoem wat nie so hel- 
der deur die Kategismus uit die Bybel 
aangehaal word nie — die sang. 'n 
Geloofslewe volgens Bybel is om uit 
blydskap God te loof in gebed en sang 
en goeie werke. 


Vraag 81 


Daar is voorgestel dat in hierdie ant- 
woord die dankbaarheid genoem word. 
Omdat dit juis genoem is vantevore 
en hierdie hele vraegroep teen daardie 
agtergrond afspeel, is dit nie nodig om 
elke keer in elke vraag alle komponente 
wat in die algemeen van belang is, in 
kort skakelvrae te stel nie. Wel wil ons 
in hierdie antwoord benadruk dat goeie 
werke alles is wat ons doen tot eer 
van God soos God dit wil hê. 


Baie skerp is deur kritici gevra waar 
vrae 62, 63 en 64 van die Heidelbergse 
Kategismus is. Is dit net vr. 81 in die 
Geloofsleerboekie? Waarom is nie al 
die vrae van die Heidelbergse Kate- 
gismus, naamlik 129, behandel nie — 
net 105? Word die nuwe Geloofsleer 
'n nuwe Kort Begrip van die Heidel- 
bergse Kategismus? As 'n mens minder 
goed kyk na die Heidelbergse Kate- 
gismus en die Geloofsleerboekie, dan 
kan jy wonder wat het van Sondag 24 
(vrae 62, 63, 64) geword. Op 'n posi- 

Ontvangste Weeshuis Busfonds 


Dit was een van die versoeke van 
wyle dr. C. J. Mans, wat hom baie 
beywer het vir hierdie saak, dat 'n lys 
van bydraes in ,,Die Hervormer” gepu- 
bliseer sal word, sodra dit gereed is. 


Ontvangste Kermis R2 248,00 
Verversings by Volkspele 504,00 
Herv. gem. Krugersdorp ... 500,00 
Herv. gem. Newlands  .... 280,45 
Herv. gem. Krugersdorp- 

Wes s 256,60 
Herv. gem. Roodepoort ... 285,60 
Herv. gem. Florida  ... ww 300,00 
Herv. gem. Magaliesburg .... 551,80 
Herv. gem. EE N 

Oos! N .HIVOW Ee de 2 742,09 
DIT GAS: Mans dikekd st ! 200,00 
Ouderling VY. Brits ma 255,60 
Herv. gem. Witpoortjie .. 563,30 
Herv. gem. Krugersdorp- 

Noord! HA. RAT 4e AT, - 331,44 
@udll 6. PFIattinghi EE 20,00 
OudlisSlabbert i.e ese 20,00 
Herv. gem. HoriSON ... os 253,50 
Anoniem. HoriSON ii me 128,00 
Herv. gem. Tarlton su 89,70 
Herv. gem. Losberg ... uu 151,83 
Herv. gem. Randpoort  ... 240,00 
Oudl JA Staats 500,00 
Herv. gem. Wonderfontein 26,00 
Herv. gem. Carletonville .. 572,85 
Herv. gem. Randfontein ... 138,60 
Herv. gem. Westonaria: — 

Drie truie. 

Herv. gem. Primrose .. E 116,00 
Herv gem. Brits... ie er & 50,00 
Herv. gem. Lydenburg  .... 200,00 
Herv. gem. Pretoria-Oos 250,00 
Herv. gem. Pietermaritzburg 27,00 
Herv. Diakonie, Venters- 

AOEDA EE Me AE EER ss ' 300,00 
Herv. gem. Memel  ... uu t 60,00 
N.H.S.V. Horison rise 50,00 
Herv. gem. Klerksdorp ... 282,00 
Herv. gem. Pretoria-Wes 61,00 
Herv. gem. Roos Senekal 25,00 
Herv. gem. Volksrust  ... 20,00 
Herv. gem. Sannieshof .... 175,00 
Herv. gem. Odendaalsrus 20,00 
Ned. gem. V.d. HOTF .... ou 10,00 
Herv. gem. Windhoek  ... 100,00 
Herv. gem. per ds. J. J. C. 

du Plooy EE WIG 200,00 
Herv. gem. Potchefstroom- 

Suid .. EE 25,00 
Herv. gem. Delmas ae 5 73,50 
Ring van Krugersdorp .. AO0O,00 
Wes-Randse predikante 

BU Kindle Ed eis 21,00 
Herv. gem. BFiXtON is as 100,00 
Herv. gem. Hartebeespoort 100,00 
Herv. gem. Meyerton  ... 10,00 
Herv. gem. Middelburg ... 275,55 
Herv. gem. Philadelphia ... 32,00 
Herv. gem. Pretoria ... . 50,00 


Herv. gem. Naboomspruit 136,00 
Herv. gem. Lichtenburg 550,00 
Herv. gem. Koster uu mr 31,00 
Herv. gem. Potchefstroom- 

Ploord DEM. MM Duur si 250,00 
Herv. gem. St. Helena 20,00 
Herv. gem. Rustenburg- 

OUES HD HAND 34,30 
Herv. gem. Waterberg .... 30,00 
N.H.S.V. Vliegepoort mu. 10,00 
Ds, AA TBreet | ls 10,00 
Prof. en mev. H. P. Wol- 

marans as 10,00 
Ds. en mev. Joh. Dreyer. na 50,00 
ps Tr ElDreyeri.d Di. Met 100,00 
Ds. H. T. van Deventer .... 25,00 
Ds IETGE Botha aa E.- 46,00 
De AM SEvO ER 5 15,00 
Dy ap del kook ss 76,00 
J. E. Geldenhuys mus ms 4,00 
Mnr. E. Viviers us is 561,00 
Moths, Florida Dar. Shell- 

Hole. N 1 100,00 
Mev. V.d. Nat dog ales. 2,00 
D. Robberts lys A6 ms 50,00 
Mev. V.d. Berg lys A1 ... 41,06 
D. J. Hattingh lys A3  .... 105,00 
P. H. v.d. Merwe lys AT1 50,00 
H. Kruger lys AA vs are 50,00 
Aoniem ME N Die 15,00 
C. Rossouw lys A43 48,25 
P. J. Cordier lys oud. 44 50,00 
Mev. F. Visser lys oud. 51 5,00 
F. Opperman, lys oud. 3 en 

1E ee Ek Ee 156,95 
B. P. v.d. Berg, lys oud. 48 134,00 
J. Opperman, lys oud. 1 163,00 
P. A. Wilson, lys oud. 82 32,00 
S. B. van Dyk, lys oud. 33 2,10 
S. B. van Dyk, lys oud. 41 5,00 
R. van Gent, lys oud. 73 22,00 
H. W. du Toit, lys oud. 16 5,00 
D. van Vuuren, lys oud. 81 10,00 
G. S. Hattingh, lys oud. 38 31,00 
J. Meyburg, lys oud. 71 15,00 
D. v. Rensburg, lys oud. 39 23,30 


Lys. oud! 08DE MRB. 39,25 
Mev. M. Havenga, lys oud. 


ai TA enIS TE VEG 40,20 
Lys oud. 9M AE DEU 11,00 
(Eystoud OE ES Es 14,00 
Mev. J. Stewart, lys oud. 

di N. DE 5,00 
A. v.d. Hoven, lys oud. 68 21,00 
Lyssoud, AE EE. & 5,00 
A. Cronje, lys oud. 83 ... 50,00 
(ysomd Aa si 43,50 
A. J. Hatting, lys GE ES 31,50 

TOTAAL ..... R18 526,82 


Dank en waardering word aan al die 
instansies en persone uitgespreek. 
D. J. Vorster, 
Kassier. 


KRITIEK EN KOMMEN- 


TAAR OP GELOOFS- 
LEER 


(1 Vervolg van vorige bladsy 


tiewe wyse is Sondag 24 wel behou 
in die Geloofsleerboekie waar dit dui- 
delik gestel word dat selfs nie geloof, 
en daarmee natuurlik ook geen ander 
werk — hoe goed ookal, 'n betaalmid- 
del vir ons verlossing is nie. Die Protes- 
tantisme handel nie oor goeie werke 
anders nie as onder die stuk van die 
dankbaarheid. Sondag 24 val onder die 
stuk van die verlossing. Die feit dat die 
Kategismus dit wel daar ter sprake 
bring, is die antitese teen die spesi- 
fieke roomse dwaling. Die Geloofsleer- 
boekie wil orals teties die Rooms-Ka- 
tolisisme, sektes ens. afwys, sonder 
bestekopnames. Om hierdie rede kom 
die vrae ook nie ooreen nie, nie omdat 
op sommige vrae voetstoots gevolg is 
en ander vrae vertrap is nie. 


Oor goeie werke word nie net in vr. 
81 gehandel nie maar in besonder in 
vrae 77, 78, 79, 80 en 81 en verder in 
die algemeen ook vrae 82-95. 


Die Geloofsleer wil nie 'n nuwe Kort 
Begrip wees nie. Dit is net 'n swakke 
poging om 'n kern begrip van die Hei- 
delbergse Kategismus en die Bybel te 
wees; ook nie van die Heidelbergse 
Kategismus as belydenisskrif nie, maar 
as kategeseboek in die eerste plek. 


Dit sal almal goed doen voor hulle 
oor die Kategismus preek en voor hulle 
die Geloofsleerboekie kritiseer, om te 
lees wat prof. B. J. Engelbrecht geskryf 
het in ons Almanak van 1960 bl. 43, 
oor Kategismusprediking. 


(Word vervolg) 





LEI OF SELF KIES 


Baie ouers sê: Ons laat ons kinders 
vry om self te kies (of hulle belydenis 
van die geloof wil doen en vir die 
geloof in God wil kies of nie. Joh. D.). 
Hierdie praatjie is eenvoudig 'n leuen. 
Ons lei ons kinders altyd al in `n be- 
paalde rigting. Ons leer ons kinders 
om te bid 6f ons leer hulle dit nie. 
Ons vertel aan hulle uit die Bybel of 
laat dit doen, 6f nie. Ouers dra altyd 
hulle eie gedragspatroon oor aan hulle 
kinders in die kleuterjare. Klein kin- 
ders merk al gou aan hulle ouers of 
hulle glo of nie glo nie. Wie aan sy 
kinders geen godsdienstige opvoeding 
gee nie, het die saad van die ongeloof 
al in hulle harte gesaai. 


Die Hervormer, Junie 1975, bladsy 29 


'n Nuwe manier van Nagmaalsbediening 


Met die weeklikse huisbesoek loop 'n mens soms interessante en ook vreemd- 
soortige dinge raak. Dit was my ondervinding saam met een van my ouderlinge 
onlangs weer. Om ons lesers 'n idee te gee wat alles in bepaalde godsdienstige 
kringe gaande is, deel ons die ondervinding so goed moontlik letterlik mee. 


Met die besoek by 'n sekere gesin was daar 'n vreemde dame by. Die gesprek 
met haar het toe soos volg verloop: ,,Mevrou'”, vra ek aan haar: ,Is u miskien ook 
Hervormd? So nie aan Mater kerk behoort u?” Sy: ,Ek was N.G.” Ek: “EN Nou, 

waar is u dan nou?” ,Ek behoort nou aan die. "en sy noem die naam van 
die bepaalde sekte — EE ek liefs hier verswyg.) Ek: ,Maar waarom het u u kerk 
verlaat?” Sy: ,,Hulle het my attestaat verlore laat raak en wou my aannemingskaart 
nie aanvaar nie, maar wou hê dat ek weer aangeneem moes word. Dit wou ek nie 
en toe het ek die kerk verlaat.” Ek: ,,Daar is ongeveer 'n half dosyn van die apos- 
toliese sektes. In watter opsigte verskil julle nou van die ander?” Sy: ,Ons verskil 
wat die nagmaal betref. Ons kry met die bediening nie 'n stukkie van die gebreekte 
brood nie, maar 'n ouwel.” Ek: ,Maar dan doen julle soos die Roomse Kerk. Hulle 
bedien ook 'n ouwel, want hulle sê sodra die brood gebreek en geëet word, word 
dit werklik verander in die ligaam van Christus. As nou brood met die nagmaal 
gebruik word wat kan krummel as dit gebreek word en 'n krummeltjie daarvan 
op die grond sou val, dan kan dit gebeur dat 'n mens per abuis daarop kan trap. 
Om dit dan te voorkom, word 'n ouwel gebruik wat nie gebreek word en ook nie 
krummel nie.” Ek: ,Maar kry die lidmate ook wyn met die nagmaal? By Rome drink 
net die priester wat die bediening waarneem van die wyn, want sê nou as die 
lidmate ook drink, dat een van hulle 'n druppeltjie laat val en iemand trap per 
ongeluk daarop, dan trap hy volgens Rome op die bloed van Christus, want die 
wyn word by die gebruik volgens Rome tog werklik verander in die bloed van 
Christus.” Sy: ,Ons as lidmate kry elkeen drie druppeltjies wyn, want op elke 
ouwel word drie druppeltjies wyn vooraf gedruppel.” 


Ek: ,,Maar mevrou waar kom julle daaraan? Die hele Bybel leer nêrens so 
iets nie.” 


Toe daar hierop geen antwoord kom nie. Toe vra ek: ,,Wie bedien julle? Het 
julle priesters of apostels of predikante?” Sy: ,Nee, ons het 'n leraar en twee 
oudstes.” Ek: ,,Preek hy en wat is die werk van die oudstes?” Sy: ,Hulle moet 
uitgaan om te werf.” Ek: ,Of om te konkel.” 


Hiermee was die gesprek uit en kon die huisbesoek gewoon voortgaan. Hierdie 
gebeure word meegedeel om ons lesers te laat sien watter onbevoegde, swak- 
geleerde leiers daar is, wat nie rekening hou met wat die Heilige Skrif in verband 
met die nagmaalsbediening leer nie (1 Korinthe 11:24, 25), dat naamlik die brood 
gebreek word en uit die beker gedrink word, maar hulle eie manier het wat totaal 
afwyk van die instellingswoorde. Maar nogtans vind ook hierdie leraars volgelinge! 


Joh. Dreyer 


Die Bybelgenootskap se skrifdele taalverslag 


Die Kwanyama Bybel gepubliseer deur die Bybelgenootskap van Suid-Afrika 
vir die Kwanyamas in Suidwes-Afrika, was volgens die jongste verslag uitgegee 
deur die Wêreldbond van Bybelgenootskappe, die enigste nuwe volledige Bybels 
wat gedurende 1974 gepubliseer is. 


Teen 31 Desember 1974 was die Bybel of dele daarvan in 1549 tale en streek- 
tale gepubliseer; dit is 'n toename van 23 tale en streektale gedurende die afgelope 
kalenderjaar. Daar is dus volledige Bybels beskikbaar in 257 tale. Testamente in 
EE ge 368 tale en slegs gedeeltes (minder as 'n volle testament) in 'n verdere 

tale. 


Tien taalgroepe, inbegrepe die Kwangali van Suidwes-Afrika, het vir die eerste 
keer die Nuwe Testament in hulle moedertaal ontvang. 

Baie mense wat tale soos Abua, Cham, Komba, Trio en Urarina praat, het vir 
die eerste keer volledige dele ('n hele boek uit die Bybel) gekry. Ook hier is die 
Bybelgenootskap van Suid-Afrika genoem in die verslag vir hulle publikasie van 
die Evangelie van Markus in Tsumkwe Kung. 

Op die oomblik word daar aan meer as 600 vertalingsprojekte oor die wêreld 
gewerk waarvan net oor die 200 in Afrika. In Suid-Afrika word daar aan ongeveer 
24 projekte gewerk. Die totale uitgawe vir die BSSA in 1975 vir die werk sal byna 
R100 000 bedra. 

Die baie belangrike werk van die vertaling van die Bybel of dele daarvan 
asook hersiening en verspreiding daarvan, vereis hoogste deskundige kennis, die 
volle samewerking en die algehele toewyding van individuele Christene, kerke, 
sendinge en Bybelgenootskappe dwarsdeur die wêreld 

Suid-Afrika is in die gelukkige posisie om een van die leiers op hierdie gebied 
te kan wees. 

N. Turley 

LEEF Sf 


Ruil en Toegif 
deur Ferdinand Deist. 


Uitgegee deur Sacum Bpk. Posbus 
478, Bloemfontein. 


Prys: R2,60. 


Onder hierdie titel handel die skry- 
wer oor die heilsorde en staan hy in 
kort hoofstukkies stil by die volgende 
onderwerpe: uitverkiesing, roeping, 
wedergeboorte, geloof, bekering, reg- 
verdigmaking, heiligmaking en volhar- 
ding van die heiliges. Tereg erken hy, 
dat wedergeboorte, geloof en bekering 
moeilik uitmekaar gehaal kan word, 
maar hy doen dit tog ,,omdat hulle in 
sekere opsigte tog ongeveer logiese 
opeenvolginge is.” 

Dit is met een woord 'n nuttige, 
goeie boekie (59 bladsye) wat met 
groot piëteit, in vir elkeen verstaanbare 
taal, handel oor die verborgenhede van 
die geloofslewe. Al sal ek 'n paar 
vraagtekens wil stel, tog wil ek dit by 
ons lesers sterk aanbeveel. 


Joh. Dreyer 


LEES! 


T * * 


Pastorale Sensitiwiteit 
deur prof. dr. W. J. de Klerk. 
122 bladsye. 


Uitgewers: Perskor, Doornfontein, Jo- 
hannesburg. 


Prys: Ra. 


Dit is bekend dat dr. De Klerk beson- 
der geinteresseerd is in die pastoraat. 
Al is hy vandag in die joernalistiek nog 
so bedrywig t.o.v. die politiek, tog ver- 
skyn daar nog uit sy pen 'n werk soos 
hierdie. In ag geneem dat daar 'n dosyn 
gepubliseerde en ongepubliseerde 
werke van dr. De Klerk oor die pasto- 
rale psigologie verskyn het (behalwe 
agt ander werke wat betrekking het op 
die pastoraat), dan is dit by voorbaat 
te wagte dat hierdie werk die vrug is 
van besondere rype besinning. 


Dis 'n boekie vir predikante. Dis 'n 
belangrike prikkel vir diegene wat met 
die Woord van God in gespreksituasie 
moet kom met die mens op pad na die 
een en twintigste eeu. Die mens mag 
basies dieselfde mens wees sedert die 
dae van Adam en Eva, die mens na die 
tragiese gebeure in die paradys, maar 
sy situasie is wesensverskillend, kwa- 
litatief en radikaal anders, selfs totaal 
anders as die lewenssituasie van vyftig 
jaar of minder gelede. Om met hiérdie 
mens van en in hierdie tyd, te kom- 
munikeer met die Heilige Skrif as basis 
en uitgangspunt, verg veel meer as 
slegs algemene ,,mensekennis”. Dit vra 

Die Hervormer 
AMPTELIKE ORGAAN VAN DIE 


NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R2,00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 


n AE ee ee ee N EE 


Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 


Amptelike Berigte 
BEROEPE PREDIKANTE 


Aangeneem: 

Ds. S. P. Pretorius van Bethal na De- 
lareyville. 

Ds. P. R. Prinsloo van Joachim Prinsloo 
na Ruskoppies in kombinasie. 


Bedank: 


Ds. A. M. Swanepoel van Carolina na 
Potgietersrus. 

Ds. S. Schutte van Belfast na Wespark. 

Ds. G. C. Velthuysen van Duncanville 
na Krugersdorp-Oos. 

Ds. H. N. Botha van Villieria na Kru- 
kersdorp-Wes. 

Ds. W. J. Steyn van Turffontein na 
Primrose-Oos en Fonteinedal. 

Ds. J. H. H. Jacobs van Bloemhof/Ma- 
kwassie na Wespark. 

Ds. P. S. v. Staden van Nelspruit na 
Primrose-Oos. 


MEMORIAM (vervolg) 


MOOLMAN, Christoffel, Johannes. Hoe 
smartlik bly die aand van 25 Junie 1974, 
toe my dierbare lewensmaat, ons seun 
en ons vader, $o onverwags van ons 
weggeneem, en soos ons glo, tot hoër 
diens opgeroep is. In ons groot verlies 
en verlange, sal ons op die eensame 
pad vorentoe, ons troos soek aan die 
hand van Hom, die getrouste vriend en 
hemelse Vader, by Wie ons vertrou, 
ons ook eendag by ons geliefde sal 
aansluit. 


Eggenote en kinders. 





DRINK BY U EIE 
FONTEINTJIE... 


Vir alle tipe drukwerk 
BOEKWERK 
KATALOGUSSE 
BROSJURES 


KOMMERSIELE 
DRUKWERK 


PLAKKATE, ENS. 
en binnekort ook 


LITOGRAFIESE 
DRUKWERK 


TOE EE 


*- 


Kontak u EIE drukkery 


NH.W -PERS 


POSBUS 18061 
HERCULES 
PRETORIA 
Tel. 77-2188/9 


DOODSBERIGTE 
Ta 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


LE ROUX, M. E. Ure, dae, maande, jare 
snel verby. Al weer 'n jaar het verby- 
gevlieg, en ons kom by die oggend van 
15 Junie 1971 toe my dierbare egge- 
note, ons moeder en grootmoeder van 
ons af weggeskeur is deur die dood. 
Rou klere gaan verby, maar rou harte 
sal vir altyd bly. Ons mis haar elke dag. 
Haar stem is stil, haar stoel is leeg, 
maar nog gun ons haar die rus, want 
sy het lank gely, en ons berus daarby, 
want dit was die Heer se wil. Ps. 146 
vers 3: 


Vertrou nie op prinse, op die men- 
sekind, by wie geen heil is nie.” 


Verlangende eggenoot, kinders en 
kleinkinders. 
G. le Roux. 
Carletonville. 


SOUIRES, Christiaan Jacobus dJohan- 
nes. TOM bekend. Een jaar van stille 
trane en eensame verlange. Is steeds 
daar, toe my dierbaarste eggenoot stil 
verhuis het na ons hemelse Vader son- 
der afskeid. Oorlede op die 31 Mei 
1974. 


Ons mis hom maar treur nie soos die 
wat nie hoop het nie, maar wag op 
blye weersiens mêre aan die Hemelse 
kus. 


Sy treurende eggenote Katharina. 
Rustenburg-Oos-gemeente. 
Hand aan hand het ons gegaan, 
donker nagte saam gestaan. 


Ons neem gewillig daardie hand, 
want voor wag daar 'n mooie land. 


[] Vervolg op vorige kolom 

LEES! 

deskundigheid ook binne die pastorale 
gespreksraamwerk. Hiertoe roep De 
Klerk die pastor op. 


Die skrywer het gaan lig opsteek in 
Nederland, waar die pastorale psigo- 
logie in die jongste tyd besondere aan- 
dag kry. Hy neem die verskil in situa- 
sie tussen ons en Nederland in ag. In 
Suid-Afrika kan die Nederlandse ,,me- 
todiek” nie heelhuids oorgeneem word 
pie. Dis egter 'n oop vraag in hoeverre 
die predikant ooit 'n sensitiwiteitsko- 
ling in pastorale werksaamhede kan of 
behoort te ondergaan. Die pastor kan 
seker nooit te veel kennis hê van die 
sielkunde nie. Maar die predikant is 
nie sielkundige nie. Hy is net predikant 
en moet dit ook maar goed onthou. Hy 
sal nie in sy studeerkamer die ,appa- 
raat” van die kliniese sielkundige kan 
leen” nie. Sy tegniek” bly in die 
onmiddellike omgewing van Woordge- 
spreek. Maar wee die arme dominee 
wat moontlik nog sederprekerige ge- 
sprekke wil voer met hiérdie mens! Dis 
mis! Al loop ons nie end uit met De 
Klerk saam nie, ons kan wel ver saam- 
loop en langs die pad sommer baie 
gesels. Daarom dat ons hierdie werk 
geniet het. 


P. J. Theo. K. 


OE 


Casper J. Troost, 

Vlug 302 na Sydney. 
Uitgewers: Klub 707, 188 bls. 
Prys: R2,20. 


Dit is 'n speurverhaal van hebsug, 
haat, nyd en liefde wat ingeweef is om 
die skaking van 'n Boeing waarin 'n 
Springbok-rugbyspan op reis is na die 
land van die All Blacks. Die toneel ver- 
plaas dan na die Kalahari met al die 
onverwagte ontberings wat ontstaan 
in 'n stryd teen hitte, warm sand en 
dors. 


Gedeeltes van die verhaal is boeiend 
en aan die end laai die spanning baie 
op. Die verhaal kan egter goed afge- 
rond word sonder die lang ompad na 
Duitsland. 'n Ander haakplek is dat 
mens in die verhaal bietjie rondverplaas 
word saam met die persoonlikhede van 
die verhaal. Aan die end slaag die skry- 
wer egter daarin om die kloutjie by 
die oor te kry en met 'n onthulling wat 
nooit verwag is nie. 


Ons beveel die boek graag aan by 
ons jong lesers. 


A.M.V. 


LEES! 


Jan Lategan, 

Die Swart Engel. 

Uitgewers: Klub 707, Johannesburg, 
1974, 200 bls. 

Prys: R2,20. 


Toe ek besig was om hierdie uiterlik 
mooi versorgde boek met 'n speurver- 
haal te lees, het 'n jongman wat dit 
toevallig opgemerk het, die aanmerking 
gemaak: ,daardie boekie lees baie lek- 
ker.” Dit is ook my bevinding 'n Kri- 
minoloog kom op die spoor van 'n 
swendelary. Hy beoefen fyn taktiek om 
gemene pogings van die georganiseerde 
spanwerk teen hom, man alleen, uit te 
oorlê. By die lees laai die spanning met 
vinnige vaarte op. 


Mens is met speurverhale gewoonlik 
beslis met jou keuse van die brein ag- 
er die organisasie, maar hierdie keer 
kom daar 'n groot verrassing heel aan 
die end. 


Ek wil hierdie boek graag aanbeveel. 
Mens bly gedurig bewus daarvan hoe 
dat reg en waarheid besig is om te 
seëvier. 


A.M.V. 


Vincent van der Westhuizen, 

'n Draai by die Koppieskool. 
Perskor Uitgewery, 1974, 90 bls. 
Prys: R2,65. 


,Daar gaan uit vergange se dae 'n 
beeld voor my oë verby.” Dit is wat 
die skrywer met kort sketse nou ook 
regkryk om vir die leser te bied. Daar 
is tien sketse, elkeen oor 'n besonderse 
persoon, groepie, of 'n gesin. Die skry- 
wer kry dit reg om as 't ware met pen- 
strepe die beelde daar te stel. Be- 
sondere persoonlikheidstrekke, vaste 
eienaardige gewoontes en gebruike, eie 
taalgebruik met moontlike dialektiese 
uitdrukkings, dit word alles mooi ge- 
skets. Mens sien die beelde duidelik 
voor jou, — daardie tipes wat in 'n be- 
sondere omgewing eie was aan 'n tyd- 
perk twee, drie geslagte gelede. 


Hierdie boekie kan met 'n lekker hart 
aangeskaf word vir eie besit, want 
mens gaan hom nie net eenmaal lees 
nie. 


Die uiterlike versorging is mooi in 
sagteband glansomslag. Ek is net jam- 
mer dat die skrywer op bls. 31 nie die 
naam ,,roomyssmous'” gebruik nie. Ek 
wonder of hy besef hoe baie mense 
hy seermaak. 


A.M.V. 

deur VVillie Maarten. 

Uitgegee deur Perskor, Posbus 4892, 
Johannesburg. 

Prys R2,20. 


Hierdie uitgawe van Willie Maarten 
is een van sy beste romans. Dit handel 
oor 'n romanse vol intriges uit die tyd 
van Van Riebeeck. Dit is spannend van 
begin tot end en die leser is spyt as 
die laaste bladsy bereik is. 

Dit word hoog aanbeveel. 

EH.D. 
3) Ed Ed 
Laat ons veg 
deur J. D. Kiliam. 
Uitgegee deur Perskor, Johannesburg. 
Prys R3,40. 

Hierdie soveelste boek oor ons 
roemryke Tweede Vryheidsoorlog, 
roemryk al het ons leërtjies beswyk 
teen die Britse oormag, belig 'n deel 
van die stryd wat tevore nog nie be- 
skrywe is nie. Dit word so onderhou- 
dend vertel dat die leser as't ware self 
saam op kommando is. Ons beveel dit 
graag aan. 

Joh. Dreyer 
* OR % 

1. My Niggie Mike 
deur Willie Maarten. 
Uitgegee deur Dagbreek-Boekkring, 
Posbus 4842, Johannesburg. 

2. Onrus op Koppie-Alleen 
deur Mara Prinsloo. 
Uitgegee deur Voortrekker-Boek- 
klub, Posbus 4892, Johannesburg. 
Albei lesenswaardige gesonde ver- 
hale. 

3. Broos soos 'n seepbel 
deur M. Strydom. 
Uitgegee deur Dagbreek-Boek- 
kring, Posbus 4842, Johannesburg. 
Prys R2,20. 

4. Soet is die vrug 
deur M. Strydom. 
Uitgegee deur Voortrekker-Boek- 
klub, Posbus 4892, Johannesburg. 
Prys R2,20. 
Albei hierdie romans deur Strydom 
is goed geskrywe, maar albei gaan 
oor die nou tog al afgesaagde 
tema: driehoeksmetings. 

5. Tambotiekloof se Erfgename 
deur Petru v.d. Merwe. 
Utigegee ook deur Voortrekker- 
Boekklub. 
Prys R2,20. 
Van der Merwe het 'n mooi, mens- 
like en skool verhaal met humor 
en spanning gelewer, wat die 
moeite werd is om te lees. 

6. As die wolkies rooi word en ander 
stories 
deur Fides Loubser. 
Perskor uitgawe. Prys R1,95. 
Baie mooi uitgegee. Die kleintjies 
sal daarvan geniet. 

EH.D. 









 EINK-KAP oi DUBBEL W-KAP 


MONO. PITCH- KAP SCISSOR-KAP 





KINGPOST-KAP ATRE-KAP 


WINSKAPPE 


Ons manier waarop die konstruksie van enige dak makliker, 
vinniger, doeltreffender en meer ekonomies geskied. 

M.V. Houtprodukte —die grootste vervaardigers van lamelhout 
indie Suidelike Halfrond—bied u 'n volledige dakkonstruksiediens 
waardeur kappe, balke, dwarsbalke, ens. vooraf vervaardig word 
volgens enige afmetings en konstruksievorm en betyds op die 
perseel afgelewer en/of opgerig word. 

Die dakkonstruksiediens wat gratis advies en beplanning insluit, 
is volgens die GANG-NAIL-KAPSTELSEL — kappe waarvan die 
sterkte-eienskappe alle plaaslike bouvereistes oortref. 





ke ER GR Ge ee ve id 





Skakel M.V. Houtprodukte vir 
GRATIS kosteberekening van 
dakkonstruksies op die perseel, 
met die insluiting van 
oprigting as dit verlang word. 
Bereken self wat u bespaar— 
in tyd, arbeid, vermorsing, ongerief-op-die-perseel en foute. En u 
weet waar u staan met presiese kosteberekening. Geen verdere 
“versteekte kostes nie. 

U sal vind u wins en besparing is ingebou. 


M.V. HOUTPRODUKTE (EDMS) BPK. 


Martinus Rasstraat, ROSSLYN, Tvl. of SANDTON CITY 
Posbus 69, ROSSLYN, Tvl. Posbus 78509, Sandton 
Tel. 598-2118 Tel. Z84-0330 Johannesburg 

M.V Houtprodukte 
bied aan: 


Lemelhout- 


erige lengte, 
enige grootte, 





enige vorm. 


Wanneer u ndu lamelhout bestel, 
weetu presies wat u kry. U weet 
Ook presies hoe om dit te kry en 
wanneer u dit gaan kry. 
M.V. Houtprodukte—die grootste 
vervaardigers van lamelhout in die 
Suidelike Halfrond —bied u 'n 
diens wat volledige spesifikasies, 
aSOok voor-vervaardigingsadvies 
insluit. 
Ons produkte is natuurlik van die 
allerbeste gehalte wat vandag in 
Suid-Afrika beskikbaar is. In enige 
lengte of wydte, of voorafver- 
vaardig volgens spesifieke grootte 
en vorm. 
M.V. Houtprodukte haal alles uit 
om u van die beste moontlike 
diens te voorsien. 











“DENLAM 
Nywerheidsafgewerkte 
lamelhoutbalke van dennehout 
vir strukturele aanwending. 


*ORNALAM 

Lamelhoutbalke van denne- 
hout virstrukturele aanwending 
met argitektoniese afwerking. 
Ideaal vir gebruik waar die 

volle prag van die hout tot sy 
reg moet kom. 


*SALIGLAM 

Die arstokraat onder lamel- 
houtbalke. Verieen 'n ryk 
effek aan kerke, openbars 
geboue sowel as huise 


M. V. Houtprodukte (Edms.) Bpk. 


Martinus Rasstraat, Rosslyn, Transvaal. Posbus 69 
Rosslyn, Transvaal. Tel. bB8-2118. 


@des kasie MAA 

